Anthony de Mello - Volumul I - Rugăciunea broaştei 


rugaciunea 
broasiei 


Povestiri pentru meditaţie 


9 Lumea din noi 

Rugăciunea broaştei de Anthony de Mello este o colecție de povestiri care provin 
dintr-o mare varietate de ţări, culturi şi religii. Ele aparțin moştenirii spirituale și 
umorului popular al întregii umanităţi. Talentul lui Anthony de Mello în Rugă- 
ciunea broaştei constă în culegerea şi ordonarea lor după un scop bine determinat - 
acela de a ne ghida pe calea iluminării prin intermediul cunoașterii de sine. 

„Pătă; Ina ÎNțOEs:* nat aaa a a i d a aa tt a a alta i a o a a aaa 


Tatăl victimei 


Rugăciunea 
Rugăciunea broaștei 


Într-o noapte, pe când se ruga, fratele Bruno a fost tulburat de orăcăitul unui bro- 
scoi. Încercările lui de a ignora sunetele dizgraţioase s-au dovedit inutile, aşa că 
exasperat, a sfârşit prin a striga pe fereastră: 

- Tăcere! Îmi fac rugăciunile! 


Fratele Bruno era un sfânt, aşa că porunca lui a fost imediat ascultată. Toate crea- 
turile vii din preajmă au tăcut, pentru ca sfântul să se poată ruga în pace. 


In mintea lui Bruno a apărut însă o îndoială, care i s-a părut chiar mai tulburătoare: 
- Dacă Dumnezeu ascultă cu aceeaşi plăcere orăcăitul broaştei ca şi psalmii tăi? 


- Ce plăcere i-ar putea face lui Dumnezeu orăcăitul unei broaşte? nu s-a lăsat mai 
prejos Bruno. 


Dar vocea interioară a insistat: 
- De ce crezi că a inventat Dumnezeu sunetul? 


Bruno nu ştia, aşa că s-a decis să afle de ce. EI a ieşit la fereastră şi a strigat: 
- Cântă! 


Orăcăitul broscoiului s-a auzit imediat, însoțit cu veselie de toate broaştele din 
vecinătate. 


Bruno a ascultat cu atenţie zgomotele şi şi-a dat seama că dacă nu le mai opune re- 
zistenţă, ele nu mai sunt supărătoare, ci dimpotrivă, îmbogăţesc tăcerea nopţii. 


Odată cu această descoperire, inima lui Bruno a intrat în armonie cu universul şi 
pentru prima oară în viaţă, el a înţeles ce înseamnă să te rogi cu adevărat. 


Rabinul dansator 


o povestire hasidică 
Evreii dintr-un mic orăşel din Rusia aşteptau cu nerăbdare sosirea unui mare rabin. 
Era un eveniment extraordinar, aşa că şi-au pregătit multă vreme întrebările pe care 
urmau să i le pună omului sfânt. 


Când acesta a sosit în sfârşit şi a fost întâmpinat de mulțime în sala din primăria 
oraşului, se putea simţi în aer tensiunea, căci toţi erau pregătiţi să asculte răspun- 
surile la întrebările lor. 


La început, rabinul nu a spus nimic; doar a privit în ochii lor şi a mormăit o incan- 
tație. Foarte curând, toată lumea a început să mormăie odată cu el. 


In continuare, el a început să cânte, iar mulțimea a cântat alături de el. 


Apoi, rabinul a început să se legene şi să danseze cu paşi solemni. Întreaga con- 
gregaţie i-a urmat paşii. 


În scurt timp, oamenii erau atât de absorbiți de mişcări încât au uitat de orice alt- 
ceva. În acest fel, fiecare persoană din mulțime a cunoscut Unitatea, fiind vinde- 
cată de diviziunea interioară care ne împiedică să cunoaştem Adevărul. A trecut o 
oră până când dansul s-a mai potolit. 


Eliberaţi de tensiuni, cei prezenţi s-au aşezat şi o stare de pace s-a aşternut peste ei. 
Apoi, rabinul le-a adresat singurele cuvinte pe care le-a rostit în acea seară: 
- Cred că am răspuns la toate întrebările voastre. 


SR o e 


Un derviş a fost întrebat de ce îl adoră pe Dumnezeu prin dans. lată ce a răspuns el: 
- Deoarece a-L adora pe Dumnezeu înseamnă a muri față de sine. Dansul ucide 
egoul. Când egoul moare, toate problemele mor odată cu el Când egoul nu mai 
este, rămâne Iubirea. Rămâne Dumnezeu. 


Rugăciunea baletului 
Maestrul s-a adresat discipolilor săi în sala de spectacole: 
- Aţi auzit multe rugăciuni şi aţi rostit multe rugăciuni. In seara aceasta, aş dori să 
vedeţi o rugăciune. 
În acel moment, cortina s-a ridicat şi baletul a început. . 


Picioarele orientate către Mecca 


Un sfânt sufit a plecat în pelerinaj la Mecca. La poalele oraşului, el s-a aşezat pe 
marginea drumului, epuizat după lunga sa călătorie. 


Nici nu a apucat bine să adoarmă, că a fost trezit de țipetele furioase ale unui alt 
pelerin: 

- Aceasta este ora când toţi pelerinii îşi înclină capetele către Mecca, iar tu stai cu 
picioarele orientate către altarul sfânt. Ce fel de musulman eşti tu? 


Sufitul nu s-a clintit din loc. EI s-a mulţumit să deschidă ochii şi să spună: 
- Frate, vrei să-mi faci favoarea să-mi îndrepți picioarele astfel încât să nu mai ara- 
te către Domnul? 


Rugăciunea devotului lui Vishnu 
Rugăciunea unui credincios adresată domnului Vishnu: 


"Doamne, te rog să mă ierți pentru trei păcate majore: mai întâi, am fost în pele- 
rinaj la numeroasele tale temple, fără să-mi dau seama că tu eşti prezent pretutin- 
deni. 


În al doilea rând, te-am rugat de multe ori să mă ajuţi, uitând că tu eşti mult mai 
preocupat de bunăstarea mea decât sunt eu însumi. 


In sfârşit, chiar acum păcătuiesc, rugându-mă ţie pentru iertarea mea, când ştiu 
foarte bine că toate păcatele noastre sunt iertate cu mult înainte ca noi să le co- 
mitem. 


Inventatorul 


După mulți ani de muncă, un inventator a descoperit arta de a face foc. EI şi-a luat 
uneltele şi a plecat în regiunile nordice, acoperite cu zăpezi veşnice, unde a inițiat 
un trib în arta de a face foc şi în avantajele ei. 


Oamenii au fost atât de absorbiți de această noutate încât au uitat să-i mai mulţu- 
mească inventatorului, care într-o bună zi s-a făcut nevăzut. 


Fiind unul din acei oameni puţini la număr înzestrați cu harul modestiei, el nu 
dorea să rămână în amintirea acelui popor sau să fie respectat de el. Singurul lucru 
pe care îl dorea era satisfacția de a şti că cineva a beneficiat de descoperirea sa. 


Următorul trib la care s-a dus era la fel de dornic să înveţe ca şi primul, dar preoţii 
locali, văzând influenţa pe care străinul o avea asupra oamenilor, au dispus asa- 
sinarea lui. Pentru a nu fi bănuiți de crimă, ei au instalat un portret al marelui 


inventator chiar în altarul templului şi au conceput o Liturghie specială pentru el, 
pentru ca toată lumea să se închine lui şi pentru ca numele său să nu fie uitat nici- 
odată. Au decretat că noua Liturghie se va ţine întotdeauna şi că ea nu va fi 
modificată niciodată. 


Uneltele pentru obținerea focului au fost instalate într-o cutie, iar preoţii au afirmat 
că toţi cei care îşi vor pune mâinile deasupra lor cu o mare credinţă se vor vindeca. 


Marele preot însuşi şi-a asumat sarcina de a scrie o carte despre Viaţa invent- 
tatorului. Aceasta a devenit Cartea Sacră a tribului, în care se vorbea de bunătatea 
şi de iubirea lui ca de un exemplu care ar trebui urmat de toată lumea, în care viaţa 
îi era elogiată, iar natura lui era decretată supraumană. 


Preoţii au avut grijă ca noua Biblie să treacă din mâinile unei generaţii către gene- 
rațiile următoare, interpretând cu autoritate semnificația cuvintelor scrise în ea, 
respectiva vieţii sfinte a marelui inventator şi a morţii sale. 


Cei care deviau de la această doctrină erau pedepsiţi cu moartea sau excomunicați. 
Prinşi în capcana acestor sarcini religioase, oamenii au uitat cu desăvârşire cum 
trebuie făcut focul. 


Transformarea în foc 


Din Vieţile părinţilor care au trăit în deşert: 

Abatele Lot a venit la abatele Iosif şi i-a spus: 

- Frate, după slabele mele capacităţi, eu îmi respect micile reguli pe care mi le-am 
asumat şi micul meu post, rugăciunea, meditaţia, tăcerea contemplativă. Atât cât 
pot, îmi curăţ mintea şi inima de gânduri rele. Ce altceva aş mai putea face? 


Bătrânul l-a privit şi s-a ridicat în picioare. Şi-a întins mâinile către cer şi şi-a des- 
făcut degetele, care au devenit ca nişte limbi de foc: 
- Asta mai poţi face: să te transformi în întregime în foc. 


Rugăciunea cizmarului 


Un cârpaci a venit la rabi Issac din Ger şi i-a spus: 

- Spune-mi ce pot face în legătură cu rugăciunea mea de dimineaţă. Clienţi mei 
sunt oameni săraci, care nu au decât o singură pereche de pantofi. Îmi aduc pantofii 
seara târziu şi sunt nevoit să lucrez toată noaptea ca să îi repar. Dimineaţa, încă mai 


am de lucru dacă doresc ca oamenii să poată pleca la lucru cu pantofii în picioare. 
Deci, întrebarea mea este: ce pot face în legătură cu rugăciunea de dimineaţă? 


- Ce ai făcut până acum? l-a întrebat rabinul. 


- Sunt zile în care îmi fac foarte rapid rugăciunea după care mă grăbesc să mă în- 
torc la munca mea, dar mă simt un păcătos. Alteori, renunţ pur şi simplu la rugă- 
ciune, dar şi atunci mă simt un păcătos. Ori de câte ori îmi ridic ciocanul ca să bat 
cuiele în pantofi, îmi aud inima oftând: "Cât de nefericit sunt, căci nu-mi pot face 
rugăciunea de dimineaţă". 


Rabinul i-a răspuns: 
- Dacă eu aş fi Dumnezeu, aş preţui acest oftat mai mult decât rugăciunea de dimi- 
neaţă. 


Rugăciunea alfabetului 
O povestire hasidică 


Intr-o seară târziu, un ţăran sărman se întorcea de la piaţă, când s-a trezit că nu are 
cartea de rugăciuni la el. 


Căruţa 1 se împotmolise în noroi, şi bietul om se temea că va trebui să-şi petreacă 
noaptea în pădure fără ca el să-şi poată rosti rugăciunile. 


De aceea, el s-a rugat astfel: 

- Doamne, am făcut o mare prostie. Dimineaţa am venit de acasă fără cartea de ru- 
găciuni la mine, iar memoria mea este atât de slabă încât nu pot să-mi amintesc 
nici măcar o singură rugăciune fără ajutorul ei. De aceea, iată ce am să fac: am să 
recit tot alfabetul de cinci ori, foarte lent, iar tu, care cunoşti toate rugăciunile, vei 
putea să uneşti literele în cuvintele pe care nu mi le amintesc. 


Auzind aceasta, Domnul le-a spus îngerilor săi: 
- Dintre toate rugăciunile pe care le-am auzit astăzi, aceasta a fost cu siguranţă cea 
mai bună, căci a venit dintr-o inimă curată şi sinceră. 


Profesiunea lui Dumnezeu este aceea de a ierta 


Se obişnuieşte la catolici ca ei să-şi mărturisească păcatele unui preot şi să primea- 
scă absolvirea lor ca semn al iertării lui Dumnezeu. Din păcate, foarte mulţi oame- 


ni se folosesc de această metodă convinşi că obţin astfel un certificate din partea 
lui Dumnezeu care îi scapă de răsplata pe care o merită, căpătând o încredere mai 
mare în iertarea preotului decât în graţia lui Dumnezeu. 


Aşa a fost tentat să facă şi Perugini, un pictor italian care a trăit în Evul Mediu, 
înainte de a muri. În cele din urmă, el s-a decis să nu se ducă deloc la confesiune, 
căci acest lucru ar fi însemnat o insultă şi un sacrilegiu în faţa lui Dumnezeu, 
părând că doreşte să-şi salveze pielea. 


Soţia lui, care nu ştia nimic de frământările sale interioare, l-a întrebat dacă nu-i 
este teamă să moară nespovedit. Perugini i-a răspuns: 

- Draga mea, încearcă să priveşti altfel problema: profesiunea mea este pictura, şi 
trebuie să recunoşti că am fost un pictor foarte bun. Profesiunea lui Dumnezeu este 
iertarea, şi dacă este la fel de bun în profesia sa cum am fost eu în a mea, înseamnă 
că nu am nici un motiv să mă tem. 


Narada duce un vas cu lapte 


Sfântul indian Narada a fost un mare devot al Domnului Hari. Iubirea lui față de 
acesta era atât de mare, încât într-o zi el a fost tentat să creadă că în toate cele trei- 
lumi nu exista nimeni care să-l iubească pe Dumnezeu la fel de mult ca şi el. 


Domnul i-a citit în inimă şi i-a spus: 
- Narada, du-te în oraşul de pe malul Gangelui şi vei găsi acolo un credincios al 
meu. Compania lui o să-ţi facă mult bine. 


Narada s-a dus şi a găsit un ţăran care obişnuia să se trezească dimineaţa devreme, 
pronunţa numele lui Hari o singură dată, după care îşi înfigea plugul în ţărână şi 
lucra toată ziua. Noaptea, înainte să adoarmă, el mai pronunţa o dată numele lui 
Han. 


Narada s-a gândit: "Cum ar putea acest ţăran simplu să fie un devot al lui Dumne- 
zeu? Văd că toată ziua este prins în treburile lui lumești”. 


Dar Domnul i-a vorbit din nou lui Narada: 
- Umple până la refuz un vas cu lapte şi plimbă-te cu el prin oraş fără să verşi un 


strop. 


Narada a făcut ce i s-a spus. 


- De câte ori ţi-ai amintit de mine în cursul plimbării tale prin oraş? l-a întrebat 
Domnul. 


- Niciodată, Doamne, a recunoscut Narada. Cum aş fi putut să-mi amintesc de tine 
când mi-ai poruncit să fiu atent la vasul cu lapte? 


Domnul i-a răspuns: 

- Vasul acela ţi-a absorbit atât de tare atenţia încât ai uitat cu desăvârşire de mine. 
Priveşte-l însă pe ţăranul care, deşi este împovărat de numeroasele sale treburi prin 
care îşi susţine familia, îşi aminteşte totuşi de două ori pe zi de mine... 


Satul a fost întotdeauna ajutat 


Preotul din sat era un om sfânt, aşa că ori de câte ori oamenii aveau probleme, ape- 
lau cu încredere la sfatul lui. 


EI se retrăgea atunci într-un loc special din pădure şi rostea o rugăciune pe care 
Dumnezeu o asculta inevitabil, astfel încât sătenii primeau întotdeauna ajutorul ce- 
rut. 


Când preotul a murit, oamenii au continuat să apeleze la succesorul acestuia, care 
nu era un om la fel de sfânt, dar cunoştea secretul locului din pădure şi rugăciune a 
specială. 


De aceea, el s-a, dus la locul respectiv şi a început să se roage: 

- Doamne, tu ştii că eu nu sunt un sfânt, dar sper că nu o să te împiedici de acest 
lucru şi o să le refuzi consătenilor mei ajutorul cerut... De aceea, ascultă rugăciune 
a mea şi vino în ajutorul nostru. 


lar Dumnezeu i-a ascultat rugăciune a şi întregul sat a fost, ajutat. 

Când şi acesta a murit, sătenii au continuat să apeleze la succesorul său, care cu- 
noştea doar rugăciunea specială, nu şi locul din pădure. 

De aceea, el s-a rugat: 

- Doamne, ce îţi pasă ție de un anumit loc? Oare nu este sfințit locul de însăşi pre- 


zenţa ta sacră? De aceea, ascultă rugăciunea mea şi vino în ajutorul nostru. 


Din nou, Dumnezeu i-a ascultat rugăciune a şi a continuat să-i ajute pe săteni. 


Când şi acesta a murit, sătenii au continuat să apeleze la succesorul său, care nu 
cunoştea nici măcar rugăciune a specială. 


De aceea, el s-a rugat: 

- Doamne, nu cred că există nişte cuvinte speciale care să te impresioneze la fel de 
mult ca şi strigătul unei inimi tulburate. De aceea, ascultă rugăciunea mea şi vino 
în ajutorul nostru. 


Din nou, Dumnezeu i-a ascultat rugăciunea şi a continuat să-i ajute pe săteni. 


Când şi acesta a murit, sătenii au continuat să apeleze la succesorul său. Acesta 
prefera însă banii rugăciunilor. 


De aceea, el s-a rugat astfel: 

- Ce fel de Dumnezeu eşti tu de vreme ce deşi poţi rezolva foarte bine problemele 
pe care le-ai cauzat singur, refuzi să ridici un singur deget în favoarea noastră până 
când nu te implorăm să faci acest lucru? La urma urmei, nu ai decât să faci ce vrei 
cu aceşti oameni. După care s-a întors la afacerile sale. 


Și din nou, Dumnezeu a ascultat rugăciunea lui şi a continuat să-i ajute pe săteni. 
Controlează rugăciunea vremea? 

O femeie în vârstă, mare entuziastă a grădinăritului, a declarat odată că nu are nici 

o încredere în predicțiile meteo ale oamenilor de ştiinţă care susțineau că pot con- 

trola vremea. După părerea ei, singurul lucru necesar pentru a controla vremea era 


rugăciunea. 


Într-o vară, când femeia era plecată în străinătate, seceta a lovit ținutul ei şi i-a di- 
strus toate plantele din grădină. 


Când s-a întors, femeia a fost atât de supărată încât şi-a schimbat religia! Ar fi fost 
mai bine dacă şi-ar fi schimbat părerile prosteşti 


Răspunsul târziu al lui Lakshmi 


Răspunsul la rugăciunile noastre nu ne foloseşte la nimic, dacă nu vine la mo- 
mentul potrivit. 


In India antică se punea un mare preţ pe ritualurile vedice, considerate a fi atât de 
ştiinţifice încât dacă înţelepţii se rugau pentru ploaie, seceta nu venea niciodată. 


Intr-o zi, un om a început să se roage, potrivit acestor rituri, zeiței prosperității, 
Lakshmi, implorând-o să îl îmbogăţească. 


A continuat astfel să se roage fără nici un rezultat timp de zece ani, după care a 
realizat brusc natura iluzorie a bogăției şi a trecut la sihăstrie, refugiindu-se în 
munții Himalaya. 


Odată, pe când stătea în meditaţie, el şi-a deschis ochii şi a văzut în faţa lui o fe- 
meie de o mare frumuseţe, strălucind ca şi cum ar fi fost făcută din aur. 
- Cine ești şi ce faci aici? a întrebat-o el. 


- Sunt zeiţa Lakshmi, căreia i-ai recitat imnuri timp de zece ani, i-a răspuns femeia. 
Am venit să îţi împlinesc dorinţa. 


- O, draga mea zeiţă, i-a răspuns omul, între timp am cunoscut beatitudinea în me- 
ditaţie şi mi-am pierdut dorinţa de a fi bogat. Ai venit prea târziu. Spune-mi, de ce 
al întârziat atât de mult? 


- Ca să fiu sinceră, i-a răspuns zeiţa, dată fiind natura riturilor pe care le-ai îndep- 
linit cu atâta credinţă, ai fi meritat cu vârf şi îndesat să fii bogat, dar în marea mea 
iubire pentru tine şi în dorința mea de a-ţi asigura adevărata bunăstare, cea 


interioară, am preferat să mai aştept puţin. 


Dacă aţi avea de ales, ce aţi prefera: împlinirea cererii voastre, sau grația stării de 
pace, indiferent dacă o meritaţi sau nu? 


Rugăciunea copiilor 


Într-o zi, Mulla Nasruddin l-a văzut pe învățătorul satului conducându-i pe copii 
către moschee. 


- De ce îi duci acolo? l-a întrebat el. 


- Seceta pârjoleşte ţinuturile, 1-a răspuns învățătorul, aşa că sperăm ca rugăciunile 
acestor minţi neprihănite să înmoaie inima Atotputernicului. 


- Nu rugăciunile contează, 1-a răspuns Mulla, indiferent dacă vin din partea unor 
minţi neprihănite sau a unor minţi criminale, ci înţelepciunea şi luciditatea. 


- Cum îndrăzneşti să afirmi o asemenea blasfemie în prezenţa acestor copii?! A 
strigat învățătorul. Dovedeşte ce ai spus, sau te voi denunța ca eretic. 


- E foarte simplu, i-a spus Mulla. Dacă Dumnezeu ar ţine într-adevăr cont de ru- 
găciunile copiilor, în şcoli nu ar mai exista nici un învăţător, căci nimic nu detestă 
ei mai mult decât să meargă la şcoală. Motivul pentru care ai supravieţuit acestor 
rugăciuni este acela că noi, cei care ştim mai bine, te-am menţinut pe acest post! 


Îngrozitor de plictisitor 


Un bătrân pios se ruga de cinci ori pe zi, în timp ce partenerul său de afaceri nu 
punea niciodată piciorul în biserică. Acum, când împlinea 80 de ani, el s-a rugat 
astfel: 

- O, Doamne! Încă din tinereţe nu a trecut nici măcar o singură zi fără să vin la 
biserică şi să-mi rostesc rugăciuni le de cinci ori, conform ritualului. Nu am făcut 
nici o mişcare, nu am luat nici o decizie, importantă sau nu, rară a invoca mai întâi 
Numele tău. lar acum, la bătrâneţe, mi-am dublat eforturile şi am ajuns să mă rog 
ție fără încetare, zi şi noapte. Şi iată-mă în faţa ta, mai sărac decât un şoarece din 
biserică. În schimb, priveşte-l pe partenerul meu de afaceri: nu se sfieşte să bea şi 
să joace, şi cu toată vârsta lui înaintată, se însoţeşte de femei cu un caracter îndo- 
ielnic; şi totuşi, este putred de bogat. Mă întreb dacă s-a rugat măcar o singură dată 
în viaţa lui. Doamne, nu mă rog ţie să fie pedepsit, căci ar fi un act lipsit de com- 
pasiune creştină, dar te implor, spune-mi: de ce, de ce, de ce... L-ai lăsat pe el să 
prospere, în timp ce pe mine m-ai ignorat cu totul? 


- Deoarece eşti îngrozitor de plictisitor! i-a răspuns Dumnezeu. 
Regula în orice mânăstire nu este: "Să nu vorbeşti”, ci "Să nu vorbeşti decât dacă 
îți poţi îmbunătăţi tăcerea”. 
Oare nu se poate spune acelaşi lucru şi despre rugăciune? 
Despre rugăciune şi cei care se roagă 
Despre rugăciuni ŞI cei care se roagă: 


Bunica: 
- îți spui rugăciunile în fiecare noapte? 


Nepotul: 
- O, da! 


- Şi în fiecare dimineaţă? 


- Nu, căci dimineaţa nu mi-e deloc frică! 


Se ae 2 
O bătrână pioasă, după război: 
- Dumnezeu a fost foarte bun cu noi. Ne-am rugat tot timpul, iar bombele au căzut 
în cealaltă parte a oraşului! 


5% 2 ae 
Persecuţiile lui Hitler împotriva evreilor au devenit atât de groaznice, încât doi 


evrei au hotărât să-l asasineze. Drept care şi-au pregătit armele şi s-au instalat într- 
un loc pe unde ştiau că va trece Fuhrerul. Timpul trecea, dar Hitler nu mai apărea. 


Un gând teribil i-a trecut lui Samuel prin minte: 
- Joshua, a spus el, zi repede o rugăciune, să nu i se fi întâmplat nimic pe drum! 


5% 2 ae 
Cei doi şi-au făcut un obicei din a-şi invita mătuşa cea pioasă să vină cu ei la picnic 
o dată pe an. Anul acesta au uitat însă. 


Când invitaţia a sosit în sfârşit, femeia a spus: 
- Acum e prea târziu! Am apucat deja să mă rog să plouă! 


Te pot ajuta? 


Un preot a observat o femeie care stătea în biserica goală, cu capul în mâini. A 
trecut o oră, apoi două, dar femeia a rămas în acelaşi loc. 

Gândindu-se că este un suflet tulburat şi dornic să-i fie de folos, preotul s-a dus la 
femeie şi i-a spus: 

- Îţi pot fi de vreun ajutor? 


- Nu, mulțumesc, părinte, i-a răspuns femeia, am primit tot ajutorul. de care aveam 
nevoie. 


Până când m-ai întrerupt! 


Amândoi ascultă. Nici unul nu vorbeşte 


Un bătrân obişnuia să stea nemișcat timp de mai multe ore în fundul bisericii. Într- 
O zi, un preot l-a întrebat despre ce îi vorbeşte Dumnezeu. 


- Dumnezeu nu vorbeşte. EI doar ascultă, a venit răspunsul bătrânului. 
- În cazul acesta, despre ce îi vorbeşti tu? 
- Nici eu nu vorbesc. Nu fac decât să ascult. 


Cele patru etape ale rugăciunii; 

Eu vorbesc, tu asculți 

Tu vorbeşti, eu ascult. 

Nimeni nu vorbeşte, amândoi ascultăm. 

Nimeni nu vorbeşte, nimeni nu ascultă. Tăcere deplină! 

Sufitul Bayazid Bistami a descris astfel progresul făcut de el în arta rugăciunii: 
"Prima oară când am vizitat Kaaba la Mecca, am văzut Kaaba. A doua oară, l-am 
văzut pe Domnul în Kaaba. A treia oară, nu am mai văzut nici Kaaba, nici pe 
Domnul." 


Akbar at namaaz 


Impăratul mogul Akbar vâna odată prin pădure. Când a sosit vremea rugăciunii de 
seară, el a descălecat, şi-a întins pe pământ mantaua şi a îngenuncheat pentru ca să 
se roage, aşa cum fac musulmanii devotați pretutindeni în lume. 


Chiar în acel moment s-a întâmplat să apară o ţărancă, speriată că bărbatul ei a dis- 
părut dimineaţa de acasă şi nu s-a mai întors. Extrem de agitată, ea nu l-a observat 
pe împărat, aşa că s-a împiedicat de el. Fără nici cel mai mic cuvânt de scuză, ea s- 
a ridicat în picioare şi a continuat să alerge prin pădure. 


Akbar a fost foarte indispus de această întrerupere, dar fiind un bun musulman, a 
respectat legea tăcerii în timpul namaaz-ului. 


Chiar când îşi termina rugăciunea, femeia s-a întors, de data aceasta fericită, căci 
îşi găsise bărbatul. 


Văzându-l pe împărat şi întreaga sa suită, ea s-a înspăimântat. Akbar nu şi-a mai 
putut înfrâna furia şi a strigat la ea: 
- Explică-ţi comportamentul lipsit de respect, sau vei fi pedepsită! 


Dintr-o dată, teama a dispărut din privirea femeii. 


Ea l-a privit în ochi pe împărat şi i-a spus: 

- Măria ta, am fost atât de absorbită de gândurile mele încât nici nu te-am observat. 
Dacă nu mi-ai fi spus, nici acum nu mi-aş fi dat seama că m-am împiedicat de mă- 
ria ta. Cum se face atunci că m-ai observat în timpul namaaz-ului, când ar fi trebuit 
să fii absorbit în Cel Unic, care este infinit mai important decât bărbatul meu pen- 
tru mine? 


Impăratul a fost redus la tăcere, iar mai târziu le-a mărturisit celor apropiaţi că o 
țărancă, ce nu era nici Mullah, nici erudită, l-a învăţat adevărata semnificaţie a 
rugăciunii. 


Taurul furios 


Intr-o zi, Maestrul se ruga. Discipolii au venit la el şi i-au spus: 
- Invăţătorule, învaţă-ne să ne rugăm. lată cum i-a învăţat el... 


Odată, doi bărbaţi se plimbau pe câmp, când au văzut un taur furios îndreptându-se 
către ei. Instantaneu, cei doi au rupt-o la fugă către cel mai apropiat gard, cu taurul 
pe urmele lor. Foarte curând, cei doi şi-au dat seama că nu au şanse de scăpare, aşa 
că unul a strigat către celălalt: 

- Până aici ne-a fost! Nimic nu ne mai poate salva. Spune repede o rugăciune. 


Celălalt i-a strigat peste umăr: 

- Nu m-am rugat în viaţa mea, aşa că nu ştiu ce să spun. 

- Nu contează. Taurul este pe punctul să ne ajungă din urmă, aşa că spune orice ru- 
găciune. 


- Bine. Am să spun rugăciunea pe care îmi amintesc că o spunea tata înainte de 
masă: Doamne, îți suntem recunoscători pentru ceea ce vom primi. 

Nimeni nu este mai sfânt decât cel care a descoperit acceptarea deplină a tot ceea 
ce există. In acest joc de cărți numit viaţă, noi nu putem juca decât cărțile pe care 


le-am primit, ţinând cont şi de talentul nostru la joc. Cei care insistă să primească o 
altă mână de cărți sunt cei predispuşi către un eşec sigur. 


Nimeni nu ne întreabă dacă dorim să jucăm. Această opţiune nu ne aparţine. De 
jucat, trebuie să jucăm oricum. Singura opţiune pe care o avem este legată de felul 
în care vom juca aceste cărţi. 

Rugăciunea ca acceptare a vieţii 
Un rabin şi-a întrebat odată elevul ce anume îl supără. 
- Sărăcia, i-a răspuns acesta. Sunt atât de sărac încât de-abia reuşesc să studiez şi să 


mă rog. 


- În vremurile pe care le trăim, i-a spus rabinul, cea mai bună rugăciune şi cel mai 
bun studiu constau în acceptarea vieţii exact aşa cum este ea. 


Într-o zi friguroasă îngheți 
Într-o zi extrem de friguroasă, rabinul şi discipolii săi stăteau adunaţi în jurul unui 
foc. Citând din învăţăturile Maestrului său, unul din discipoli a spus: 
- Într-o zi friguroasă ca asta, ştiu exact ce este de făcut! 


- Ce? l-au întrebat ceilalți. 


- Să ne încălzim unii pe ceilalți. Şi dacă nici acest lucru nu este posibil, ştiu foarte 
bine ce trebuie să facem. 


- Ce? 

- Să îngheţăm. 

Realitatea prezentă nu poate fi cu adevărat respinsă sau acceptată. 
Să fugi de ea înseamnă să fugi de picioarele tale. 

Să o accepţi înseamnă să încerci să îţi săruţi propriile buze. 


Tot ce trebuie să faci este să priveşti, să înţelegi şi să fu împăcat. 


Prietenia cu dragonul 


Un bărbat s-a dus la un psihiatru şi i-a spus că în fiecare noapte este vizitat de un 
dragon cu 12 picioare şi 3 capete. Era la limita puterilor, nu putea dormi toată noa- 
ptea şi era pe punctul de a ceda. Se gândise chiar la sinucidere. 


- Cred că te pot ajuta, i-a spus psihiatrul, dar te avertizez că va dura un an sau doi şi 
că te va costa 3.000 de dolari. 


- 3.000 de dolari! a exclamat omul. Las-o baltă! Mai bine mă duc acasă şi mă îm- 
prietenesc cu el. 


Dumnezeu este pretutindeni 


Misticul musulman Farid a fost rugat de săteni să meargă în audienţă la împăratul 
Akbar şi să-i solicite anumite privilegii pentru satul lor. 


Farid s-a dus la curte şi l-a găsit pe Akbar tocmai când se ruga. Când împăratul a 
terminat, 


Farid l-a întrebat: 
- Ce fel de rugăciune i-ai adresat Atotputemicului? 


- M-am rugat să-mi dăruiască succes, bogăţie şi viaţă lungă. 


Farid i-a întors pe loc spatele împăratului şi a plecat murmurând: 
- Am venit să-l văd pe împărat, dar am găsit un cerşetor, la fel ca toți ceilalți! 

A fost odată o femeie plină de devoțiune şi de iubire față de Dumnezeu. In fiecare 
dimineaţă ea se ducea la biserică. Pe drum, copiii o strigau, râzând de ea, cerşetorii 
o acostau, dar ea era atât de scufundată în adoraţia ei că nu observa nimic din toate 
acestea. 


Intr-o zi, ea s-a dus ca de obicei la biserică şi a ajuns tocmai când începea slujba. A 
împins poarta, dar aceasta a refuzat să se deschidă. A împins mai tare, dar a desco- 
perit că poarta era blocată. 


Disperată la gândul că va pierde slujba pentru prima oară în mulţi ani de zile şi 
neştiind ce să facă, ea a privit către cer. 


Abia atunci a observat un bilet ce atârna de poartă, pe care scria: "Sunt plecat prin 
împrejurimi!" 

A fost odată un sfânt despre care se spunea că de fiecare dată când pleca de acasă 
ca să-şi împlinească îndatoririle religioase, spunea: "Şi acum, Doamne, la revedere! 
Am plecat la biserică”. 


Călugărul şi pasărea 


Într-o zi, un călugăr se plimba prin împrejurimile mânăstirii, când a auzit o pasăre 
cântând. Vrăjit, a continuat să o asculte. | se părea că nu mai auzise niciodată o 
pasăre cântând. Când ciripitul păsării a încetat, el s-a întors la mânăstire şi a con- 
statat, spre uimirea lui, că ceilalţi îl priveau ca pe un străin. Nici el nu-i mai recu- 
noştea. 


Abia după câteva zile şi-au dat cu toții seama cine era. Se pare că omul nostru se 
întorsese la mânăstire după câteva secole. Întrucât a ascultat cu toată ființa lui, tim- 
pul s-a oprit pentru el şi călugărul a trecut în eternitate. 

Rugăciunea devine perfectă numai atunci când timpul dispare. Senzaţia de a fi în 
afara timpului nu apare decât prin claritatea percepției Percepția nu devine clară 
decât când scapi de prejudecăţi şi iese în afara conceptelor de câştig şi de pierdere. 
Atunci se produce miracolul, iar inima se umple de uimire. 


Deschiderea ochilor 


Când maestrul l-a invitat pe guvernator să practice meditaţia, iar acesta i-a răspuns 
că este prea ocupat, 


Maestrul i-a spus: 
- Imi aminteşti de un om care merge prin junglă legat la ochi şi prea ocupat ca să 


Şi-i elibereze. 


Când guvernatorul a invocat lipsa de timp, maestrul i-a spus: 


- Este o greşeală să crezi că meditaţia nu poate fi practicată din lipsă de timp. Ade- 
vărata cauză este agitația minţii. 


Picioarele pe masă 


Un expert în productivitate a făcut odată un raport către Henry Ford. 
- După cum vedeţi, domnule, raportul este favorabil, cu excepţia acelui om care stă 
cu picioarele pe birou. Nu face altceva decât să vă risipească banii. 


- Omul acela a avut odată o idee care ne-a adus o grămadă de bani. Cred că îşi ţi- 
nea picioarele în aceeaşi poziţie. 

A existat odată un tăietor de lemne epuizat care pierdea foarte mult timp şi energie 
încercând să taie lemne cu o secure ştirbă, căci - după cum spunea el - nu avea tim- 
pul necesar să se oprească şi să îşi ascută securea. 


Biserica din pădure 


A fost odată ca niciodată o pădure în care ziua cântau păsările, iar noaptea insec- 
tele. Copacii erau plini de flori şi toate creaturile pădurii zburdau, savurându-şi 
lbertatea. 


Toţi cei care intrau în această pădure erau conduşi la Singurătate, care era căminul 
lui Dumnezeu, cel care locuieşte în tăcerea şi în frumuseţea Naturii. 


A venit apoi Era inconştienţei, iar oamenii şi-au construit clădiri înalte de sute de 
metri, distrugând apele, pădurile şi munţii într-o singură lună. Templele erau con- 
struite din lemnul pădurilor şi din pietrele care susțineau solul acestora. Turle şi 
minarete se ridicau falnice spre cer, iar aerul s-a umplut de sunetele clopotelor, de 
imnuri de slavă şi rugăciuni. 


Dar Dumnezeu s-a trezit fără casă... 
Dumnezeu ascunde lucrurile punându-le în faţa ochilor noştri. Stai! Ascultă cirri- 


pitul păsărilor, Şuierul vântului prin copaci. Sunetul valurilor oceanului. Priveşte 
copacii, o frunză care cade, o floare Ca şi cum le-ai vedea pentru prima dată. 


Ai putea stabili astfel, subit, contactul cu realitatea, cu acel Paradis din care am 
căzut cu toţii în copilăria noastră, alungaţi de propria noastră cunoaştere. 


Saraha, misticul indian, a spus: "Cunoaşte savoarea lipsei de cunoaştere” 


Luciditatea 
Stâlpii religiei 


In ţinut a avut loc o mare persecuție religioasă, iar cele trei Principii fundamentale 
ale religiei: Scriptura, Adoraţia şi Caritatea au apărut în faţa lui Dumnezeu pentru 
a-şi exprima teama că dacă religia va dispărea, ele vor înceta să mai existe. 


- Nu vă faceți probleme, le-a spus Domnul. Am intenţia să trimit pe pământ pe 
Cineva care este mai mare decât voi trei la un loc. 


- Şi ce nume va purta Acela? 


- Cunoaşterea de sine, le-a răspuns Domnul. Ea va face pe pământ lucruri mai mari 
decât aţi făcut vreodată voi. 


Cei trei înţelepţi 


Trei înţelepţi au pornit la drum, căci deşi erau consideraţi plini de înţelepciune în 
țările lor, erau suficient de smeriți pentru a considera că îşi vor putea lărgi ori- 
zonturile în această călătorie. 


Nici nu au ajuns bine în ţara vecină când au văzut de la mare distanţă un zgârie- 
nori. Oare ce putea fi acel obiect enorm, s-au întrebat ei. 


Răspunsul firesc ar fi trebuit să fie: du-te şi descoperă singur. Da, dar acest lucru s- 
ar fi putut dovedi prea periculos. Dacă era ceva care explodează atunci când se 
apropie cineva de el? Era mult mai înţelept să îşi dea seama despre ce este vorba 
înainte de a se apropia. 


Drept urmare, cei trei au avansat diferite teorii, au examinat argumentele din toate 
unghiurile şi au respins contra argumentele pornind de la experienţa lor anterioară. 


În cele din urmă, ei au stabilit, pe baza aceleiaşi experienţe, că indiferent despre ce 
ar fi fost vorba, obiectul respective a fost creat de nişte uriaşi. Au ajuns astfel la 
concluzia că ar fi mult mai bine să evite complet această ţară. De aceea, s-au întors 
acasă, convinşi că experienţa lor s-a îmbogăţit cu ceva. 


Presupunerile afectează observaţia. 
Observaţia alimentează convingerea. 


Convingerea dă naştere experienţei: 
Experienţa generează un anumit tip de comportament; 
Care, la rândul lui: confirmă presupunerile. 


Zborul vânătorilor 


Doi vânători au închiriat un avion şi au plecat la vânătoare într-o regiune împă- 
durită. Conform înţelegerii, pilotul s-a întors peste două săptămâni ca să-i ia acasă. 


EI a privit animalele împuşcate şi a spus: 
- Avionul nu poate duce decât un singur taur sălbatic. Pe celălalt va trebui să-l 
abandonaţi. 


- Bine, dar pilotul de anul trecut a luat doi tauri în avionul său, care era la fel ca 
acesta. 


Pilotul se cam îndoia, dar în cele din urmă a spus:. 
- Bine, dacă spuneţi că anul trecut s-a putut, bănuiesc că putem face acelaşi lucru. 


Şi astfel, avionul şi-a luat zborul cu trei oameni şi doi tauri sălbatici la bord. Din 
cauza greutăţii, el nu s-a putut. ridica însă, aşa că s-a izbit de o colină din apro- 
piere. Oamenii au supravieţuit. 


Unul din cei doi vânători s-a adresat celuilalt: 
- Unde crezi că ne aflăm? 


Celălalt a privit împrejurimile şi a spus: 
- Cred că ne aflăm la două mile de locul în care ne-am prăbuşit anul trecut 


Unchiul meu George? 


Alte presupuneri: 

Un cuplu căsătorit s-a întors de la înmormântarea unchiului George, care a trăit în 
casa lor timp de 20 de ani şi aproape că a reuşit să-i despartă datorită caracterului 
lui certăreţ. 


- Trebuie să-ţi spun ceva, draga mea, a început bărbatul. Dacă nu ar fi fost iubirea 
pe care ţi-o port, nu l-aş fi putut suporta nici măcar o singură zi pe unchiul tău 
George. 


- Unchiul meu George? a exclamat femeia, şocată. 
Eu am crezut tot timpul că este unchiul tău George! 
Zvonurile conduc la foamete 


În vara anului 1946, într-o țară din America de Sud s-a răspândit zvonul că va veni 
seceta. În realitate, vremea era foarte frumoasă, iar recoltele dăduseră rod bogat. 
Din cauza zvonurilor alarmante, 20.000 de fermieri şi-au abandonat pământurile şi 
au plecat la oraş. În acest fel, nu a mai avut cine să strângă recoltele, milioane de 
oameni au murit de foame, şi zvonurile s-au adeverit. 


Pantomima Papei 


Cu mult timp în urmă, în Evul Mediu, papa a fost sfătuit de consultanţii săi să-i 
izgonească pe evrei din Roma. 


Era imposibil, spuneau ei, ca aceşti oameni să trăiască liberi în chiar inima catoli- 
cismului. 


Un edict de alungare a fost redactat şi promulgat, spre disperarea evreilor, care 
ştiau că oriunde s-ar duce, nu vor avea parte decât de un tratament mai rău decât 
cel de care au beneficiat în Roma. De aceea, ei l-au implorat pe papă se anuleze 
edictul. 


Papa era un om corect, aşa că le-a făcut o propunere: evreii trebuiau să numească 
pe cineva. care să aibă o dezbatere cu el, prin pantomimă. Dacă purtătorul lor de 
cuvânt câştiga, evreii puteau rămâne în oraş. 


Evreii s-au adunat să se consulte. Neacceptarea propunerii ar fi însemnat alungarea 
automată din Roma. Acceptarea ei nu era nici ea o alternativă prea bună, căci cine 
ar fi putut câştiga împotriva papei, care era deopotrivă jucător şi arbitru? Totuşi, nu 
aveau altceva de făcut decât să accepte. Din păcate, s-a dovedit imposibil să gă- 
sească vreun voluntar dornic să intre în competiţie cu papa. Povara de a purta soa- 
rta. tuturor evreilor pe propriii umeri era prea grea pentru ca cineva să accepte să 
ŞI-O asume. 


Când omul care făcea curat în sinagogă a auzit despre ce este vorba, el a venit în 
faţa rabinului-şef şi s-a oferit să reprezinte poporul evreu în dezbaterea cu papa. 


- Omul de serviciu? au spus ceilalți rabini. Imposibil! 


- Nimeni altcineva nu doreşte să-şi asume această sarcină, a spus rabinul-şef. aşa că 
nu avem de ales. Ori îl acceptăm pe omul de serviciu, ori nu va avea loc nici o dez- 
batere. 


De aceea, în lipsa altcuiva, omul de serviciu a fost numit drept competitor al papei. 


Când a sosit marea zi a încercării, papa s-a aşezat pe tron în Catedrala Sfântul 
Petru, înconjurat de cardinalii săi şi în faţa unei mari mulţimi de episcopi, preoţi şi 
credincioşi. Mica delegaţie de evrei a sosit şi ea, cu robele lor negre şi cu bărbile în 
vânt, înconjurându-l pe omul de serviciu. 


Papa s-a întors către acesta şi dezbaterea a început. Papa a ridicat solemn un deget 
şi l-a îndreptat către cer. 


Omul de serviciu a indicat la fel de solemn solul. Papa părea nedumerit. EI a ridicat 
din nou degetul cu o mare gravitate şi l-a îndreptat către faţa omului de serviciu. 


Acesta a ridicat trei degete şi le-a îndreptat cu fermitate împotriva papei, care a 
rămas uimit în faţa acestui gest. 


Apoi, papa şi-a băgat mâna între faldurile robei şi a scos la iveală un măr. 


La rândullui, omul de serviciu şi-a băgat mâna în sacul său de gunoi şi a scos de 
acolo o bucată de matzo. 


După care, papa a spus cu voce tare: 
- Reprezentantul evreilor a câştigat competiţia. 


De aceea, edictul de alungare a lor este anulat. 


Evreii s-au repezit imediat la salvatorul lor şi l-au îmbrăţişat. Cardinalii l-au, în- 
conjurat şi ei pe papă şi l-au întrebat, nedumeriţi: 

- Ce s-a întâmplat, Sanctitate? A fost imposibil să înţelegem ceva din această dez- 
batere rapidă şi criptică. 


Papa şi-a şters sudoarea de pe frunte şi le-a răspuns: 
- Acel om este un teolog strălucit, un adevărat maestru al dezbaterii. Am început 
prin a-mi îndrepta degetul către cer pentru a afirma că întregul univers îi aparține 


lui Dumnezeu. El şi-a coborât imediat degetul către sol ca să-mi reamintească fap- 
tul că există un iad, în care şeful suprem este diavolul. 


Am ridicat atunci un deget ca să afirm că Dumnezeu este Unul singur. Imaginaţi- 
vă cât de şocat am fost când el şi-a ridicat trei degete, spunându-mi astfel că Dum- 
nezeu se manifestă prin trei persoane, făcând astfel aluzie la doctrina Sfintei 
Treimi! 


Văzând că nu pot depăşi acest geniu al teologiei, am preferat să schimb direcția 
dezbaterii noastre. Am scos un măr, pentru a-l testa. Aţi auzit şi voi de ideile ace- 
stea năstruşnice, potrivit cărora pământul ar fi rotund. El mi-a răspuns pe loc, sco- 
țând din traista sa o bucată plată de pâine nedospită, reamintindu-mi astfel că, po- 
trivit Bibliei, pământul este plat. Pe scurt, nu am mai avut de ales, aşa că i-am re- 
cunoscut victoria. 


La rândul lor, evreii s-au întors la sinagogă, unde l-au asaltat cu întrebări pe omul 
de serviciu: 
- Ce s-a întâmplat? l-au întrebat ei uimiţi. Omul de serviciu era însă indignat. 


- Totul a fost o prostie. Mai întâi, papa şi-a ridicat mâna ca să afirme că toţi evreii 
trebuie să părăsească acest ţinut. Drept care, eu am indicat către pământ, ca să-i 
arăt că nu ne vom mişca de aici. 

După care, el a arătat cu degetul către mine, ca şi cum mi-ar fi spus: "Nu te pune cu 
mine!" De aceea, am ridicat şi eu trei degete, pentru a-i arăta astfel că trebuie să se 


simtă de trei ori mai ameninţat pentru că ne-a ordonat să părăsim Roma. 


In sfârşit, am văzut că scoate mărul, ca să-şi servească prânzul. Drept care mi l-am 
luat şi eu pe al meu. 


Concluzia bătrânei doamne evreice 
Pentru noi, realitatea nu este ceea ce este, ci ceea ce am decis noi că este. 
O bătrână doamnă evreică, mignonă, s-a aşezat in avion, ocupând locul din dreapta 
unui suedez masiv. Ea l-a fixat o vreme cu privirea, după care l-a întrebat direct: 


- Scuzaţi-mă, sunteţi evreu? 


- Nu, i-a răspuns acesta. 


Câteva minute mai târziu, ea s-a întors din nou către el: 
- Puteţi să-mi spuneţi. Haide, recunoaşteţi, sunteți evreu, nu-i aşa? 


- În nici un caz, i-a răspuns omul iritat. 


Bătrâna a continuat să-l studieze preţ de câteva minute, după care i-a spus: 
- Vă spun eu că sunteţi evreu. 


Pentru a scăpa de cicălitoarea bătrână, omul i-a răspuns: 
- Bine, recunosc, sunt evreu. 


La care, bătrâna a dat din cap, îndoindu-se: 
- Nu arătaţi deloc a evreu! 


Noi începem întotdeauna prin a trage concluziile, după care încercăm să le demon- 
străm. 


Preţul roșiilor 
Aflată în departamentul de legume al unui supermarket, o femeie s-a aplecat să îşi 
aleagă nişte roşii. Instantaneu, ea a simţit o durere ascuţită în spate. Rămasă imo- 


bilizată, a început să strige. 


Un vânzător aflat în apropiere s-a aplecat şi 1-a spus, cu un aer atotştiutor: 
- Dacă vi se pare că roşiile nu sunt bune, ar trebui să vedeţi ce preţ are peştele! 


La ce reacționaţi voi la realitate sau la presupunerile voastre legate de ea? 
Hippy-ul cu un pantof 


Un bărbat s-a urcat în autobuz şi s-a trezit lângă un tânăr care era în mod evident 
un hippy. Nu purta decât un singur pantof. 


- Hei, fiule, ţi-ai pierdut un pantof. 
- Nici vorbă, omule, am găsit unul. 


Pentru mine, acest lucru este evident; asta nu înseamnă însă că este şi adevărat. 


Indianul care ascultă cu urechea lipită la sol 


Un cowboy călărea odată prin deşert, când a văzut un indian cu urechea lipită la 
sol. 
- Ce faci acolo, şefu'? l-a întrebat cowboy-ul. 


- Ascult o față palidă cu părul roşcat care conduce un Mercedes-Benz mare, de cu- 
loare verde închis, cu o plăcuţă de înmatriculare cu numărul SDT965, care are ală- 
turi un câine ciobănesc german şi care se îndreaptă către vest. 

- Hei, şefule, vrei să spui că poţi auzi toate acestea dacă stai cu urechea lipită de 
pământ? 


- Omule, nu ascult pământul. Tipul tocmai a trecut pe lângă mine. 

Ghinionul scoicii 
O scoică a văzut o perlă căzută pe fundul oceanului. După mari eforturi, ea a reuşit 
să apuce perla şi a aşezat-o lângă ea, pe o frunză. Ştia că oamenii caută perle, aşa 
că s-a gândit: 


- Această perlă îi va tenta. O vor lua, iar pe mine mă vor lăsa în pace. 


Când a apărut primul căutător de perle, ochii acestuia erau condiționaţi să caute 
scoici, nu perle stând pe frunze. 


De aceea, el a apucat scoica, care întâmplător, nu avea înăuntru nici o perlă, şi a 
lăsat perla să cadă din nou pe fundul oceanului. 


Știţi exact unde trebuie să priviţi. Tocmai de aceea nu reuşiţi să-L găsiţi pe Dumne- 
zeu. 


Identificarea mamei 
Aflată la bancă, o femeie i-a cerut casierului să încaseze un cec. 
Invocând politica băncii, acesta i-a cerut documentele de identificare. Femeia a 
suspinat, după care, abia a reuşit să îngâne: 


- Dar, Jonathan, sunt mama ta! 


Dacă această povestire vi se pare amuzantă, de ce credeţi că nu aţi reuşit să îl recu- 
noaşteţi pe Mesia? 


Câinele care mergea pe apă 


Un bărbat şi-a luat noul câine la o partidă de vânătoare. A împuşcat imediat o rață 
sălbatică, dar aceasta a căzut în lac. Câinele a păşit pe apă, a prins rața cu botul şi 1- 
a adus-o stăpânului său. 


Omului nu-i venea să-şi creadă ochilor! A împuşcat o altă rață, iar scena s-a repe- 
tat. Vânătorul s-a frecat la ochi, incredul. 


Incă neîncrezător, el şi-a invitat a doua zi vecinul la o vânătoare. La fel ca şi cu o zi 
înainte, de câte ori el sau vecinul său împuşcau o rață, câinele păşea pe apă şi adu- 


cea pasărea. Omul nu a spus nimic. Nici vecinul său. 


In sfârşit, nemaifiind capabil să se stăpânească, el a murmurat: 
- Al observat ceva ciudat în legătură cu acest câine? 


- Da, i-a răspuns vecinul, după ce şi-a frecat gânditor - bărbia. Mi s-a părut ceva 
neobişnuit. Se pare că nu ştie să înoate! 


Nu se pune problema că în viaţă nu există miracole. Ea este plină de miracole, şi 
dacă cineva s-ar opri să o privească, şi-ar da imediat seama de acest lucru. 


Câinele care știa să joace cărți 


- Ai un câine foarte deştept, a spus omul, văzându-şi prietenul care juca un joc de 
cărți cu câinele său. 


- Nu-i nici pe departe atât de deştept pe cât pare, i-a răspuns amicul. De câte ori 
prinde o mână bună, dă din coadă. 


Tăcerea bunicii 


Bunicul şi bunica s-au certat, iar bunica s-a înfuriat atât de tare încât a refuzat să 
mai vorbească cu bărbatul ei. 


A doua zi, bunicul a uitat de ceartă, dar bunica a continuat să-l ignore şi să refuze 
să-i vorbească. Nimic din tot ce a încercat bunicul nu a reuşit să o smulgă din tă- 
cerea el. 


În sfârşit, bunicul a început să spargă farfuriile şi ceştile din casă. După câteva mi- 
nute, bunica nu a mai suportat: 
- Ce naiba faci? l-a întrebat ea, furioasă. 


- Domnul fie lăudat! i-a zâmbit el. Am găsit ce căutam. Vocea ta! 
Dacă îl cauţi pe Dumnezeu, caută în altă parte. 
Aspirantul şi diavolul 


Când diavolul a văzut un aspirant intrând în casa unui maestru, el s-a hotărât să 
facă tot ce-i stătea în puteri pentru a-l convinge să renunţe la căutarea Adevărului. 
De aceea, el l-a supus pe bietul om tuturor tentaţiilor posibile: bogăţie, pasiune, fai- 
mă, putere, prestigiu. 


Dar căutătorul nu era deloc lipsit de experienţă în chestiunile spirituale, aşa că a 
evitat cu uşurinţă toate tentațiile. Aspiraţia lui către spiritualitate era într-adevăr 
foarte mare. 


Când a ajuns însă în prezenţa maestrului, el a rămas şocat să-l vadă pe acesta stând 
pe un scaun înalt, cu discipolii la picioarele sale. "Cu siguranţă, acestui om îi lip- 
seşte umilința", s-a gândit el. 


A observat apoi şi alte lucruri în legătură cu maestrul care nu i-au fost pe plac. De 
pildă, acesta nu părea deloc să-l bage în seamă ("Bănuiesc că explicaţia este legată 
de faptul că nu mă linguşesc în faţa lui, aşa cum fac ceilalți!”). 


Nu-i plăceau nici hainele pe care le purta maestrul, ca să nu mai vorbim de felul 
său de a rosti cuvintele, oarecum emfatic. 


Pe scurt, a tras concluzia că nu a ajuns unde trebuia şi că trebuie să-şi continue cău- 
tarea în altă parte. 


Pe când se îndrepta către ieşire, maestrul - care îl văzuse pe diavol stând într-un 
colţ al camerei - a spus: 

- Nu ar fi trebuit să-ţi faci probleme, Satană! Ştii foarte bine că ţi-a aparţinut încă 
de la bun început. 


Aceasta este soarta celor care, în căutarea lui Dumnezeu, sunt dispuşi să renunţe la 
orice, mai puţin la prejudecățile lor referitoare la felul în care arată Dumnezeu. 


totii 
Oamenii nu ar mai păcătui niciodată dacă şi-ar da seama că de fiecare dată când 
păcătuiesc, ei nu fac rău nimănui; decât lor înşişi: Vai!; cei mai mulţi dintre oameni 
sunt mult prea adormiţi pentru a-şi da seama cât de mult rău îşi fac singuri! 


Băşicile de pe urechile beţivului 


Un beţiv mergea pe stradă, având nişte băşici pe ambele urechi. Un prieten l-a în- 
trebat ce s-a întâmplat. 


- Soţia mea călca. Când a sunat telefonul, am ridicat fierul de călcat şi l-am dus la 
ureche. 


- Bine, dar ce s-a întâmplat cu cealaltă ureche? 
- Tembelul acela a sunat din nou. 
Testul chirurgului vienez 


Un chirurg vienez celebru le-a spus studenţilor săi că un medic care practică chi- 
rurgia trebuie să dispună de două calități: să nu 1 se facă greață şi să aibă simţul 
observaţiei. 


După care şi-a băgat degetul într-un fluid greţos, l-a scos şi a început să îl lingă. 
Le-a cerut apoi studenţilor să facă acelaşi lucru. Aceştia s-au forțat şi au repetat 
gestul profesorului fără să clipească. 


Zâmbind, chirurgul le-a spus: 

- Domnilor, vă felicit. Aţi trecut primul test. Din păcate, l-aţi ratat pe cel de-al doi- 
lea, căci nici unul dintre voi nu a observat că eu mi-am lins alt deget, nu pe cel pe 
care l-am băgat în fluidul respectiv. 


Preotul află cine este bucătăreasa sa 


Preotul unei parohii la modă şi-a pus portarii să-i salute pe credincioşi după slujba 
de duminică. 


Soţia sa i-a recomandat să facă el însuşi acest lucru. 
- Nu ar fi ceva groaznic dacă după câţiva ani o să ajungi să nu-i mai cunoşti pe 
membrii propriei tale parohii? 


De aceea, duminica următoare preotul s-a prezentat după slujbă în faţa porţii bise- 
FICII. 


Prima care a ieşit din biserică a fost o femeie îmbrăcată simplu, în mod evident o 
nou-venită în parohie. 


- Ce mai faceţi? Sunt fericit că sunteţi alături de noi, i-a spus preotul, întinzându-i 
mâna. 


- Mulţumesc, i-a răspuns femeia, oarecum uimită. 


- Sper să vă vedem cât mai des la slujbele noastre. Suntem întotdeauna fericiţi să 
vedem feţe noi. 


- Da, domnule. 

- Locuiţi în această parohie? 

Femeia părea că nu ştie ce să răspundă. 

- Dacă îmi daţi adresa, soţia mea şi cu mine vă vom suna într-o seară. 


- Vai, domnule, nu trebuie să mergeţi prea departe. Eu sunt bucătăreasa dumnea- 
voastră. 


„Aruncă-l afară pe acest vagabond“ 
Un nevoiaş a intrat în biroul unui om bogat şi i-a cerut ceva de pomană. 


Omul şi-a sunat secretara şi i-a spus: 
- ÎL veţi pe acest om nevoiaş? Priveşte cum îi ies degetele de la picioare prin pan- 
tofi, cât de rupţi îi sunt pantalonii şi cât de peticită îi este haina. Sunt convins că 
bietul om nu s-a mai bărbierit, nu a făcut un duş şi nu a mâncat nimic de câteva 
zile. Mi se rupe inima când văd oameni atât de nenorociți. De aceea, dă-l imediat 
afară, să nu-l mai văd în faţa ochilor! 


3 ok e 


Un om care în loc de mâini şi picioare avea doar nişte cioturi cerşea la marginea 
drumului. 


Prima oară când l-am văzut m-am simţit zguduit, aşa că i-am dat ceva de pomană. 
A doua oară i-am dat ceva mai puţin. 

A treia oară l-am dat cu sânge rece pe mâna poliției: căci cerşea într-un loc public 
şi ofensa privirea cetăţenilor. 


„Unul dintre voi este Mesia“ 


Guru-ul medita în peştera sa din Himalaya. Când a deschis ochii, a văzut cu uimire 
că avea un vizitator: abatele unei mânăstiri cunoscute. 


- Ce cauţi? l-a întrebat guru-ul. 


Abatele i-a relatat trista sa poveste. A fost o vreme când mânăstirea lui era fai- 
moasă în tot Occidentul. Chilule ei erau pline de tineri aspiranţi şi biserica răsuna 
de imnurile călugărilor. Asupra mânăstirii s-au abătut însă vremuri grele. Oamenii 
nu mai simțeau nevoia să-şi hrănească spiritul, tinerii aspiranţi erau din ce în ce 
mai puţini, iar biserica devenise tăcută. Nu mai rămăseseră decât câţiva călugări, 
care îşi făceau datoria cu inimile grele. 


lată deci ce dorea să afle abatele: 
- Crezi că toate acestea se datorează păcatelor noastre? 


- Da, i-a răspuns guru-ul, şi îndeosebi păcatului ignoranței. 

- Ce fel de păcat este acesta? 

- Unul dintre voi este Mesia deghizat, iar voi ignoraţi acest lucru. 

După care guru-ul şi-a închis din nou ochii şi s-a întors la meditaţia lui. 


Pe tot drumul de înapoiere, inima abatelui a bătut cu repeziciune la gândul că Me- 
sia însuşi se întorsese pe pământ şi se afla chiar în mânăstirea lui. Oare cum de nu-l 
recunoscuse? Şi cine putea fi el? Să fi fost fratele bucătar? Fratele sacristan? Fra- 
tele trezorier? Fratele prior? Nu, cu siguranţă nu el; avea prea multe defecte. .. Da, 
dar guru-ul a spus că era deghizat. Oare reprezentau acele defecte doar o de- 
ghizare? Dacă stăm să ne gândim, toţi cei din mânăstire aveau defecte. lar unul 
dintre ei era Mesia! 


Intors la mânăstire, el i-a adunat pe călugări şi le-a spus ce a descoperit. S-au uitat 
unii la alţii, neîncrezători. 


Mesia, aici? Incredibil! Da, dar era deghizat. Deci nu era exclus... Să fi fost cutare? 
Sau poate altcineva? Sau poate... 


Un lucru era sigur: dacă Mesia era deghizat, era puţin probabil că îl vor putea recu- 
noaşte. De aceea, şi-au propus să îi trateze pe toţi cu acelaşi respect şi cu aceeaşi 
consideraţie. "Nu ştii niciodată, se gândeau ei când vorbeau cu altcineva, poate el 
este alesul”. 

Nu-i de mirare că atmosfera din mânăstire s-a schimbat rapid, devenind plină de 
bucurie. În curând, sute de aspiranţi au cerut să fie admişi în Ordin, iar biserica s-a 
umplut din nou de imnuri şi cântece de slavă. 

Călugării străluceau, căci spiritul Iubirii coborâse asupra lor. 

La ce îţi folosesc ochii dacă inima îţi este oarbă? 


Prizonierul şi furnica 


Un deţinut a trăit ani de zile în carceră. Nu a văzut şi nu a vorbit cu nimeni, iar me- 
sele i-au fost servite printr-o deschizătură în zid. 


Intr-o zi, în celula lui a intrat o furnică. Omul s-a uitat fascinat la ea, a luat-o în pal- 
mă pentru a o observa mai bine, i-a dat o firimitură de pâine, iar noaptea a obiş- 


nuit-o să se culce în farfuria lui de tablă. 


S-a gândit atunci că 1-au trebuit zece ani de carceră ca să îşi deschidă ochii şi să-şi 
dea seama cât de drăgălaşă poate fi o furnică. 


Întunericul lui El Greco 


Când un prieten l-a vizitat pe pictorul spaniol El Greco într-o frumoasă după-amia- 
ză de primăvară, l-a găsit pe acesta stând în camera lui cu perdelele trase. 


- Hai la soare, i-a spus el 


- Nu acum, i-a răspuns El Greco. Lumina lui ar perturba lumina care străluceşte în 
mine. 


Rabinul orb 


Un rabin bătrân a orbit, aşa că nu mai putea citi sau privi feţele celor care veneau 
să-l viziteze. 


Un vindecător prin credinţă i-a spus: 
- Lasă-te în grija mea şi te voi vindeca de orbire. 


- Nu este nevoie, i-a răspuns rabinul. Pot vedea încă tot ceea ce îmi este necesar. 


Nu toţi cei ai căror ochi sunt închişi sunt adormiţi Şi nu toţi cei care îşi ţin ochii 
deschişi pot vedea. 


Religia 
Gara de lângă șinele ferate 


Călătorul îngrijorat: 
- Pentru numele lui Dumnezeu, de ce au construit gara la trei kilometri de sat? 


Cărăuşul bagajelor: 
- Probabil că s-au gândit că ar fi util ca gara să fie construită în apropierea şinelor 
de cale ferată, domnule! 


O gară ultramodernă situată la trei kilometri de şinele de cale ferată este ceva la fel 
de absurd ca şi un templu extrem de frecventat, dar situat la trei centimetri de viaţă. 


Kamakura Buddha 


Statuia lui Kamakura Buddha a fost găzduită într-un templu până într-o zi, când o 
furtună foarte puternică a distrus complet templul. Ani la rând, masiva statuie a ră- 
mas în bătaia soarelui, ploii, vânturilor şi celorlalte schimbări climaterice. 


Când un preot a început să strângă fonduri pentru reconstruirea templului, statuia 1- 
a apărut în vis şi l-a spus: 

- Acest templu a fost o închisoare, nu un cămin, pentru mine. Lasă-mă expus în fa- 
ţa ravagiilor vieţii. Acela este adevăratul meu cămin. 


Dov Ber şi Baal Shem 


Dov Ber era un om foarte neobişnuit. Când oamenii ajungeau în prezenţa lui, înce- 
peau să tremure. Era considerat un mare savant talmudic, inflexibil şi care nu făcea 
niciodată compromisuri. Nu râdea niciodată. Credea cu convingere în durerea auto- 
impusă şi se ştia că posteşte zile la rând. Toate aceste austerităţi au sfârşit prin a-l 
pune la pământ. Dov Ber s-a îmbolnăvit, iar doctorii nu au mai putut face nimic ca 
să-l vindece. 


Ca ultimă soluţie, cineva a propus: 
- De ce nu i-am cere ajutorul lui Baal Shem Tov? 


Dov Ber a fost de acord, deşi la început s-a opus, căci îl dezaproba cu tărie pe Baal 
Shem Tov, pe care îl considera un fel de eretic. În timp ce Dov Ber credea că viaţa 
nu are sens decât prin suferinţă şi austerităţi, Baal Shem Tov urrnărea să aline du- 
rerea tuturor şi propovăduia faptul că viaţa nu are sens decât dacă ştii să te bucuri 
de ea. 


Era trecut de miezul nopţii când Baal Shem Tov a apărut la uşa bolnavului, îm- 
brăcat într-o haină fină de lână şi cu o blană călduroasă. EI a intrat în camera lui 
Dov Ber şi i-a dat Cartea Splendorilor, pe care l-a pus s-o deschidă şi să citească cu 
voce tare din ea. 


Nici nu a trecut bine un minut, când Baal Shem Tov l-a întrerupt şi a spus: 
- Lipseşte ceva. Credinței tale îi lipseşte ceva. 


- Ce anume ar putea să-i lipsească? a întrebat bolnavul. 
- Sufletul, i-a răspuns Baal Shem Tov. 
Arderea lui Buddha 


Într-o noapte friguroasă de iarnă, un ascet rătăcitor a cerut găzduire într-un templu. 
Bietul om tremura de frig în zăpadă, aşa că preotul, deşi nu prea avea încredere în 
el, i-a spus: 

- Bine, poţi să rămâi, dar numai pentru o singură noapte. Acesta este un templu, nu 
un azil. Dimineaţa va trebui să pleci. 


În zorii zilei, preotul a auzit nişte sunete ciudate, ca de lemne sparte. A alergat în 
templu şi a văzut un spectacol incredibil: străinul făcuse un foc chiar în mijlocul 
templului. Una din statuile din lemn ale lui Buddha lipsea. 


Preotul a întrebat: 
- Unde este statuia? 


Străinul a arătat către foc şi a spus: 
- Mi-era atât de fug, încât am crezut că am să mor. 


- Ţi-ai ieşit din minţi? a strigat preotul. Ştii ce ai făcut? Aceea era o statuie a lui 
Buddha. L-ai ars pe Buddha! 


Focul începuse să se stingă. Ascetul şi-a băgat bastonul în jeratic şi a început să-l 
răscolească. 


- Ce faci? a strigat preotul. 
- Caut oasele lui Buddha, pe care tu zici că l-am ars. 


Preotul i-a povestit mai târziu incidentul unui maestru zen, care i-a spus: 
- Trebuie să fii un preot foarte slab, dacă preţuieşti mai mult un Buddha mort decât 
un om Viu. 


Sutra-ele invizibile 


Tetsugen, un aspirant zen, a luat o mare hotărâre: să tipărească 7.000 de exemplare 
din toate sutra-ele care până atunci nu erau disponibile decât în limba chineză. 


EI a călătorit de-a lungul şi de-a latul Japoniei pentru a strânge fonduri pentru pro- 
iectul său. Au existat oameni bogaţi care i-au oferit chiar câte o sută de monede de 
aur, dar cel mai mult a adunat bănuţi aproape lipsiţi de valoare de la ţărani. In- 
diferent de suma primită, Tetsugen îşi exprima recunoştinţa cu aceeaşi solemnitate. 


După zece ani de călătorie, el a strâns în sfârşit suma necesară proiectului său. 
Chiar atunci, fluviul Uji şi-a ieşit din matcă, şi mii de oameni au rămas fără adă- 
post. Tetsugen a cheltuit toți banii strânşi cu atâta trudă pentru a-i ajuta pe aceşti 
oameni sărmani. 


Apoi a început din nou să strângă fonduri. Au trecut din nou câţiva ani până când a 
reuşit să strângă întreaga sumă. Chiar atunci s-a declanşat însă o epidemie, care a 
făcut o grămadă de victime, iar Tetsugen a cheltuit din nou toţi banii pentru a-i 
ajuta pe nevoiaşi. 


Şi-a început din nou călătoria prin ţară, şi 20 de ani mai târziu, visul său de a tipări 
scripturile în limba japoneză s-a împlinit în sfârşit. 


Maşina pe care a fost tipărită prima ediție a sutraelor este păstrată ca piesă de mu- 
zeu la mânăstirea Obaku din Kyoto. 


Japonezii le spun copiilor lor că Tetsugen a tipărit în realitate trei ediţii ale sutra- 
elor, din care primele două sunt invizibile şi sunt mult superioare celei de-a treia. 


Iubirea celor doi fraţi 


Doi fraţi, din care unul burlac, iar celălalt căsătorit, aveau în proprietate o fermă al 
cărei pământ fertil dădea recolte foarte bogate. Jumătate din grâu era luat de unul 
din fraţi, iar cealaltă jumătate de celălalt. La început, lucrurile au mers bine. 


Treptat, fratele căsătorit a început să se gândească: "Nu e corect. Fratele meu nu 
este căsătorit, dar ia jumătate din recolta fermei. Eu am o soţie şi cinci copii, deci 
nu am de ce să-mi fac probleme la bătrâneţe. Dar cine o să-l îngrijească pe 
sărmanul meu frate? Ar trebui să economisească mai mult acum, ca să poată trăi 
mai bine la bătrâneţe. Pe scurt, nevoile sale sunt mult mai mari decât ale mele”. 


După care s-a dat jos din pat, s-a strecurat în casa fratelui său şi a vărsat un sac de 
grâu în depozitul acestuia. 


Fratele necăsătorit avea şi el gânduri de noapte: "Nu este corect. Fratele meu are o 
soţie şi cinci copii, şi ia numai jumătate din recoltă. Eu nu am pe nimeni în în- 
treţinere, decât pe mine însumi. În mod evident, nevoile fratelui meu sunt mult mai 
mari decât ale mele, aşa că ar trebui să primească mai mult”. 


Drept pentru care s-a dat şi el jos din pat şi s-a dus tiptil să verse un sac cu grâu în 
depozitul fratelui său. 


Și astfel, fenomenul s-a repetat noapte de noapte, până într-o zi, când cei doi s-au 
întâlnit nas în nas, fiecare având un sac cu grâu în spinare! 


Mulţi ani mai târziu, după moartea lor, povestea celor doi frați a intrat în legendă. 
De aceea, când oamenii din ţinut s-au decis să construiască un templu, ei l-au 
amplasat chiar pe locul în care s-au întâlnit cei doi fraţi, convinşi că nici un alt loc 
din regiune nu este mai sfânt decât acesta. 


Din perspectiva religiei, singura distincţie care contează. nu este aceea între cei ca- 
re cred şi cei care nu cred, ci între cei care iubesc şi cei care nu iubesc. 
Are grijă Dumnezeu și de Mesia! 


Un ţăran bogat s-a repezit ca un nebun acasă şi a strigat în gura mare: 
- Rebecca, circulă o veste teribilă prin oraş. A sosit Mesia! 


- ȘI ce ţi se pare atât de teribil? i-a răspuns soția. După părerea mea, este o veste 
foarte bună. Nu înţeleg de ce eşti atât de supărat! 


- De ce sunt atât de supărat? a exclamat omul. După atâția ani de chinuri, am ajuns 
şi noi în sfârşit la prosperitate. Avem astăzi o mie de capete de vite, hambarele 
noastre sunt pline de grâu, iar pomii sunt încărcaţi cu fructe. Şi acum, va trebui să 
renunțăm la toate şi să-L urmăm. 


- Calmează-te, l-a consolat soţia. Domnul nostru este un Dumnezeu bun. EI ştie cât 
de mult am suferit noi, evreii. Am fost tot timpul chinuiţi, de Faraon, de Haman, de 
Hitler. Dar Domnul nostru s-a descurcat întotdeauna. Aşa că nu-ţi fă probleme. O 
să scape EI într-un fel sau altul şi de Mesia ăsta. 


Ghinionul de a fi poporul ales 


Bătrânul Goldstein, în vârstă de 92 de ani, a supravieţuit mai multor pogromuri în 
Polonia, lagărelor de concentrare din Germania, şi unor zeci de alte persecuții 
împotriva evreilor. 

- O, Doamne, a spus el, nu-i adevărat că noi suntem poporul tău ales? 


O voce s-a auzit atunci din cer: 
- Da, Goldstein, evreii sunt poporul meu ales. 


- În cazul acesta, nu crezi că ar fi timpul să mai alegi şi pe altcineva? 


Dă drumul la creangă 


Un ateu a căzut de pe o stâncă. In timp ce cădea, el s-a prins de o mică rădăcinuţă. 
A rămas astfel, atârnat între cer şi prăpastia de sub el, ştiind că nu va mai rezista 
multă vreme. 


Atunci, i-a venit o idee. 

- Dumnezeule! a strigat el cât îl ţine a gura. Tăcere! Nu i-a răspuns nimeni. 

- Dumnezeule, a strigat el din nou. Dacă exişti, salvează-mă, şi îți promit că voi 
crede în tine şi că îi voi învăţa şi pe alţii să creadă. 


Din nou, tăcere! Subit, s-a auzit o Voce ca de tunet, care l-a făcut aproape să dea 
drumul la rădăcina de care se ţinea: 
- Aşa spun toţi atunci când se află la greu! 


- Nu, Doamne, nu! a strigat el, cu ceva mai multă speranţă. Eu nu sunt la fel ca 
alții. Nu vezi, am început deja să cred, acum, când ţi-am auzit şi vocea. Nu mai 
trebuie decât să mă salvezi şi voi proclama pretutindeni numele Tău, până la 
capătul pământului. 


- Foarte bine, a răspuns Vocea. Te voi salva. Dă drumul la rădăcina aceea. 


- Să dau drumul la rădăcină? a strigat omul, nevenindu-i să-şi creadă urechilor. Mă 
crezi nebun? 


Se spune că atunci când Moise a izbit cu bastonul în Marea Roşie, miracolul mult 
aşteptat nu s-a produs. Abia când primii oameni s-au aruncat în apele mării, acestea 
s-au dat la o parte, creând o cale prin care evreii au putut trece. 

Aşezaţi pătura pe sol 
Casa lui Mulla Nasruddin era în flăcări, aşa că Mulla s-a refugiat pe acoperiş ca să- 
şi salveze pielea. A rămas acolo, într-un echilibru instabil, până când prietenii lui s- 
au adunat sub casă, au întins o pătură şi i-au strigat: 


- Sari, Mulla, sari! 


- Nici nu mă gândesc, a răspuns Mulla. Vă ştiu eu pe voi. Dacă sar, o să trageţi 
pătura de sub mine, numai ca să vă amuzaţi pe seama mea. 


- Nu fii nebun, Mulla, asta nu-i joacă. E o situaţie serioasă. Sari! 


- Nu, a spus Nasruddin. Nu am încredere în niciunul dintre voi. Mai bine lăsaţi 
pătura la sol, şi atunci voi sări. 


Reţinerea unui avans de către Dumnezeu 
Un avar se ruga în biserică: 
- Doamne, fie numele tău lăudat de-a pururi, dacă mi-ai da o sută de mii de dolari, 
aş da 10.000 de dolari săracilor. Promit că o voi face. Dacă nu mă crezi, poţi să-i 


scazi de la bun început şi să-mi trimiţi diferenţa. 


Speranţa în Dumnezeu înseamnă lipsa oricărei speranţe 


Pe la jumătatea zborului, pilotul s-a adresat pasagerilor: 


- Îmi pare rău, dar trebuie să vă informez că ne aflăm la mare ananghie. Numai 
Dumnezeu ne mai poate salva. 


Un pasager s-a întors către un preot şi l-a întrebat ce vrea să spună pilotul: 
- A spus că nu mai există nici o speranţă! 


Pe cine ar ierta Dumnezeu? 


Aflat în pelerinaj la Mecca, un sfânt sufit s-a bucurat să constate că la Altarul Sa- 
cru nu erau prea mulţi oameni, astfel încât putea să-şi îndeplinească îndatoririle 
fără înghesuială. 


După ce şi-a îndeplinit ritualurile religioase prescrise de Coran, el a îngenuncheat 
şi a atins solul cu fruntea, spunând: 

- Allah! Nu am decât o singură dorinţă în viaţă. Oferă-mi graţia de a nu te mai 
ofensa niciodată. 


Auzind aceste cuvinte, Atotputemicul a izbucnit în râs şi le-a spus îngerilor: 

- Asta îmi cer toţi. Dar spuneţi-mi, dacă le-aş împlini dorinţa, pe cine aş mai putea 
ierta eu? 

Când păcătosul a fost întrebat de ce intră în templu fără nici un fel de teamă, el a 
răspuns: 

- Nu există nici un om pe care cerul să nu-l acopere. Nu există nici un om pe care 
pământul să nu-l susțină. Oare nu este Dumnezeu cerul şi pământul nostru, al 
tuturor? 


Experții care pot deschide Porţile Compasiunii 
Un preot i-a ordonat diaconului să adune zece oameni şi să cânte împreună imnuri 
pentru vindecarea unui om bolnav. 
Când cei zece s-au adunat, cineva i-a suflat la ureche preotului: 


- Printre ei există câţiva hoţi notorii. 


- Cu atât mai bine, a răspuns preotul. Dacă Porţile Compasiunii vor fi închise, vom 
apela la ei pentru a le deschide. 


Cum trebuie urmărit un răufăcător 


Un călător mergea liniştit pe drum, când pe lângă el a trecut în galop un călăreț. 
Privirea acestuia avea ceva malefic, iar pe mâini avea sânge. 


Câteva minute mai târziu, călătorul nostru a fost ajuns din urmă de o mulțime de 
călăreţi, care au dorit să ştie dacă a văzut un om cu sânge pe mâini, pe care îl urmă- 
reau. 

- Dar cine este? 

- Un răufăcător, a răspuns liderul grupului. 

- Și îl urmăriţi ca să îl predaţi Justiţiei? 


- Nu, i-a răspuns şeful grupului, îl urmărim ca să îi arătăm calea cea dreaptă. 


Numai reconcilierea poate salva lumea, nu justiţia, care nu este decât un alt cuvânt 
pentru răzbunare. 


Priveşte direct către lună 


Într-o noapte, poetul Awhadi din Kerman stătea pe veranda casei sale, aplecat dea- 
supra unui vas. 


Tocmai atunci, pe drum trecea sufitul Sham-e-Tabrizi. 
- Ce faci? l-a întrebat el pe poet. 


- Contemplu luna într-un vas cu apă, a venit răspunsul. 
- Dacă nu cumva ai probleme cu gâtul, de ce nu o contempli direct pe cer? 


Cuvintele nu sunt decât reflexii deformate ale realității De pildă, cineva care a vă- 
zut o bucată de marmură din Taj Mahal a rămas convins că ştie cum arată acesta, 
crezând că este o colecție de bucăţi de marmură. Altcineva a rămas convins că ştie 
cum arată cascada Niagara numai pentru că cineva i-a adus nişte apă din ea, într-o 
găleată. 

- Ce copilaş drăgălaş ai! 
- Asta nu-i nimic! Ar trebui să-i vezi fotografiile! 


Cuvintele (şi conceptele) sunt doar nişte indicatori ai Realităţi: nu nişte reflexii ale 
el: Dar, aşa cum afirmă misticii din Orient atunci când înțeleptul arată cu degetul 
către lună, toţi proştii se uită la deget! 


Beţivul care se află deasupra lunii 


Într-o noapte, un beţiv se sprijinea de un pod, când peste el a dat un prieten. Cei 
doi au început să sporovăiască. 
- Ce se vede acolo jos? a întrebat bețivul. 


- Luna, i-a răspuns amicul. 


Beţivul a privit din nou, a scuturat din cap cu neîncredere, după care a spus: 
- Hm, bine, te cred, dar cum naiba am ajuns eu deasupra ei?! 


Noi nu vedem aproape niciodată realitatea aşa cum este ea. Tot ce vedem este o 
reflecţie a ei în cuvintele şi conceptele noastre, pe care le confundăm cu realitatea. 
Lumea în care trăim este în cea mai mare parte o construcţie a minţii noastre. 


Motoul pierdut 
Oamenii se hrănesc cu cuvinte, trăiesc în funcție de ele, s-ar prăbuşi fără ele. 


Un beţiv l-a prins pe un trecător de mânecă şi l-a rugat să-i dea nişte bani ca să-şi 
cumpere o ceaşcă de cafea. 


lată ce 1-a povestit el: 

- Domnule, a fost o vreme când eram şi eu un prosper om de afaceri, la fel ca 
dumneata. Pe atunci, lucram şi eu din greu toată ziua. Pe biroul meu se afla acest 
moto: GÂNDEŞTE CREATOR, ACŢIONEAZĂ DECISIV, TRĂIEŞTE PERI- 
CULOS. 

Chiar aşa am şi trăit - iar banii veneau de la sine. ŞI apoi... şi apoi... (bărbia beţi- 
vului a început să tremure, în timp ce lacrimi îi curgeau pe obraji)... femeia de 
serviciu mi-a aruncat motoul la gunoi. 


Când măturaţi curtea interioară a templului; nu vă opriți ca să citiţi ziarele vechi: 
Când vă curăţaţi inima, nu vă opriţi ca să flirtaţi cu cuvintele. 


Unde mă aflu? 


A fost odată un om care era de o prostie fără seamăn. În fiecare dimineaţă, când se 
trezea, avea dificultăţi atât de mari în a-şi găsi hainele încât aproape că ajunsese să 
se teamă să se mai ducă la culcare, gândindu-se la necazul care îl va aştepta a doua 
zi. 


Intr-o noapte, i-a venit o idee: să scrie pe o foaie de hârtie numele fiecărui articol 
de îmbrăcăminte şi să ataşeze bileţelul de acesta. 


Intr-adevăr, a doua zi a găsit bileţelul pe care scria "pantaloni", care erau chiar aco- 
lo, şi s-a grăbit să-l îmbrace. A găsit un alt bileţel pe care scria "cămaşă", şi a îm- 
brăcat-o şi pe aceasta. Pe un alt bileţel scria "pălărie". Şi-a pus-o pe cap. 


La sfârşit, a simţit o stare de mulţumire cum nu mai trăise de mult, când deodată, 
un gând îngrozitor i-a trecut prin cap: "Şi eu? Unde sunt eu?" Se pare că uitase să 
scrie un bileţel şi pentru el însuşi. A căutat şi a tot căutat, dar în zadar. Nu s-a putut 
găsi pe sine. 


Ce se poate spune despre cei care afirmă: "Citesc această carte ca să descopăr cine 
sunt?” 


Înţelepciunea lui Svetaketu 


Unul din cei mai renumiţi sfinți din India antică a fost Svetaketu. lată cum a ajuns 
el la înţelepciune: la vârsta de numai şapte ani, tatăl său l-a trimis să studieze Ve- 
dele. Inteligența şi perseverenţa sa l-au făcut să-i întreacă rapid pe ceilalți studenţi, 
astfel încât în câţiva ani a ajuns să fie considerat cel mai mare expert în viaţă în 
domeniul Scripturilor. 


La întoarcerea acasă, tatăl său a dorit să-i testeze cunoştinţele. De aceea, i-a pus 
câteva întrebări: 

- Ai învăţat acel lucru a cărui cunoaştere nu mai necesită cunoaşterea altor lucruri? 
Ai descoperit acel lucru care amhilează orice suferință? Ai atins controlul asupra 
acelui lucru care nu poate fi predat? 


- Nu, i-a răspuns cu sinceritate Svetaketu. 


- Atunci, fiule, i-a spus tatăl, tot ce ai învăţat în aceşti ani a fost în zadar. 


Svetaketu a fost atât de impresionat de adevărul din cuvintele tatălui său încât şi-a 
propus să descopere prin tăcere înţelepciunea care nu poate fi exprimată prin cu- 
vinte. 


Când lacul seacă şi peştii se zbat pe fundul său, udarea lor cu puţină apă nu este 
suficientă; ei trebuie aruncaţi înapoi în lac. Nu-i amăgiţi pe oameni cu doctrinele 
voastre; aruncaţi-i înapoi în Realitate. Căci secretul vieţii nu poate fi găsit decât în 
viaţa însăşi nu în doctrinele care o descriu. 


Meniul nu este de mâncare 


Un aspirant l-a întrebat pe poetul sufit Jalaluddin Rumi în ce măsură Coranul me- 
rita să fie citit. 


lată răspunsul lui Rumi: 

- Ar trebui să te întrebi mai degrabă dacă nivelul tău îţi va permite să profiţi de pe 
urma lui. 

Un mistic creştin obişnuia să afirme despre Biblic: 

- Oricât de util ar fi un meniu, el nu poate înlocui mâncarea. 

Un copil, la ora de geografie: 
- Beneficiul latitudinii şi al longitudinii este acela că dacă te îneci, poţi să strigi 
latitudinea şi longitudinea la care te afli, iar acestea te vor găsi. 


Pentru simplul motiv că există un cuvânt numit "înţelepciune”, oamenii cred că ştiu 
ce înseamnă aceasta. 


Nimeni nu devine însă astronom numai pentru că înţelege cuvântul "astronomie”. 


Dacă sufli asupra termometrului, îi poți ridica temperatura. Asta nu înseamnă însă 
că ai reuşit să încălzeşti şi camera în care te afli. 


Citirea caracterului numit „eu“ 


În fiecare zi, într-un colţ al unei biblioteci din Japonia un călugăr venea şi stătea 
liniştit, într-o meditaţie plină de pace. 


- Văd că nu citeşti niciodată sutra-ele, i-a spus bibliotecarul. 


- Nu ştiu să citesc, i-a răspuns simplu călugărul. 
- Ce ruşine! Un călugăr ca tine ar trebui să ştie să citească. Vrei să te învăţ eu? 


- Da. Spune-mi, l-a întrebat călugărul arătând către sine, ce caracter este acesta? 

De ce să aprinzi făclia, dacă soarele străluceşte cu putere?. 
De ce să uzi pământul, dacă plouă cu găleata? 
Marea Revelaţie 


Un guru i-a promis unui scolastic că îi va face o revelație mai presus de tot ceea ce 
conţin Scripturile. 


Tulburat, savantul l-a întrebat în ce constă revelația. 
- Du-te în ploaie şi ridică-ţi capul şi braţele către cer. Vei găsi astfel prima reve- 
laţie. 


A doua zi, eruditul s-a prezentat la raport: 
- Am făcut cum mi-ai spus. Apa mi-a intrat pe gât şi m-a muiat tot. M-am simţit ca 


un idiot. 


- Trebuie să recunoşti că pentru prima zi este o revelaţie destul de importantă, nu ţi 
se pare? 


Cum poate fi recunoscut un cleric 


Poetul Kabir afirmă: La ce-i foloseşte eruditului să se joace cu cuvintele şi să cân- 
tărească argumentele pro şi contra dacă pieptul său nu explodează de iubire? 


La ce-i foloseşte ascetului să se îmbrace într-o robă galbenă dacă inima sa este lip- 
sită de culoare? 


La ce vă foloseşte vouă rafinarea comportamentului vostru etic, pe care îl şlefuiți 
până când ajunge să fie perfect, dacă nu auziţi nici o muzică în interior? 


Discipolul: 
- Care este diferenţa între cunoaştere şi iluminare? 


Maestrul: 
- Cunoaşterea este ca o torță cu care îţi luminezi calea. Când devi iluminat, torţa 
eşti chiar tu. 

Un paraşutist a sărit din avion pe un vânt puternic, care l-a dus la 160 de kilometri 
de locul în care dorea să coboare. Ajuns la sol, paraşuta lui s-a agăţat de crengile 
unui copac, aşa că a atârnat acolo, în pustietate, ore întregi strigând după ajutor. 


În sfârşit, a trecut cineva. 
- Cum ai ajuns acolo sus? l-a întrebat el. P 


araşutistul i-a explicat. Apoi l-a întrebat: 
- Unde sunt? 


- Într-un copac, a venit răspunsul. 
- Ha! Probabil că eşti cleric. 


Străinul a rămas cu gura căscată. 
- Da, sunt. De unde ştii? 


- Pentru că răspunsul tău a fost pe cât de adevărat, pe atât de inutil. 

Cântă la vioară 
Un grup de oameni savura muzica dintr-un restaurant chinezesc. Subit, solistul a 
început o melodie care le era vag familiară. Toată lumea a recunoscut melodia, dar 
nimeni nu-şi putea aminti numele său. De aceea, ei l-au rugat pe chelner să-l 


întrebe pe muzician ce cântă. 


Chelnerul şi-a făcut datoria şi s-a întors cu un zâmbet triumfător pe faţă: 
- Cântă la vioară! 


Supă de pui pentru un mort 
La fel este şi contribuţia eruditului la spiritualitate! 


În plină piesă de teatru, cortina s-a lăsat brusc şi directorul a ieşit în faţa publicului 
din sat. 


- Doamnelor şi domnilor, a spus el, vă anunţ cu profund regret că actorul principal, 
nimeni altul decât mult iubitul nostru primar, a făcut un atac de cord în cabina lui. 
De aceea, suntem nevoiţi să întrerupem aici piesa. 


Auzind acest anunţ, o femeie de vârstă mijlocie, cu o statură uriaşă aflată în primul 
rând, s-a ridicat în picioare şi a strigat agitată: 

- Repede! Daţi-i o supă de pui! 

- Doamnă, i-a răspuns directorul, atacul de cord 1-a fost fatal. Omul a murit! 


- Atunci nu mai întârziaţi. Daţi-i-o chiar acum! Directorul era disperat: 
- Doamnă, a insistat el, la ce-i mai poate folosi o supă de pui unui om mort? 
- Ce rău poate să-i facă? a tunat femeia. 


Supa de pui are aceleaşi efecte asupra unui mort ca şi religia asupra celor incon- 
ştienţi, al căror număr, vai, este de ordinul miliardelor. 


Orgoliul necunoscătorului 


Maestrul a rămas surprins să audă în curtea sa strigăte şi certuri. 1 s-a spus că vino- 
vat este unul din discipoli, aşa că a trimis să îl cheme şi l-a întrebat ce s-a întâm- 
plat. 

- A sosit o delegaţie de erudiți care au venit să te viziteze. Le-am explicat că tu nu- 
ți pierzi vremea cu oameni ale căror minţi sunt sufocate de cărţi şi de gânduri, dar 
sunt lipsite de înţelepciune. Aceştia sunt cei care, în îngâmfarea lor, creează dog- 
mele şi diviziunile între oamenii de pretutindeni. 


Maestrul a zâmbit:. 

- Adevărat! Adevărat! a murmurat el. Dar spune-mi, oare nu tot îngâmfarea te face 
să te consideri diferit de aceşti erudiţi, dând astfel naştere actualului conflict şi 
actualei diviziuni? 


Înțeleptul hindus vorbeşte despre Iisus 
Un înţelept hindus a dispus să-i fie citită Viaţa Domnului lisus Christos. 
Când a aflat că lisus a fost respins de propriul său popor la Nazaret, a exclamat: 


- Un rabin a cărui congregaţie nu vrea să îl dea "afară din oraş nu este un rabin ade- 
vărat”. 


Când a auzit apoi că preoţii au fost cei care l-au ucis," a spus cu un oftat: 
- [i e greu lui Satan singur să ducă întreaga lume pe căi greşite, aşa că îşi numeşte 
câţiva reprezentanţi de frunte în fruntea bisericii din diferite puncte de pe glob. 


Lamentarea unui episcop: 
- Oriunde s-a dus lisus, s-a petrecut o revoluţie. Oriunde mă duc eu, lumea mă 
serveşte cu ceai! 


Elita spirituală 
Dacă te urmează un milion de oameni, întreabă-te unde ai greşit. 


Un autor evreu explică în cartea sa faptul că evreii nu urmăresc prozelitismul cu 
orice preţ. Dimpotrivă, dacă cineva doreşte să se convertească, rabinul local are 
datoria să facă trei încercări de a-l descuraja. 


Spiritualitatea este pentru elite. Ea nu face compromisuri pentru a deveni accep- 
tabilă, aşa că nu este potrivită pentru mase, care nu doresc un remediu adevărat, ci 
doar un sirop de tuse. 


lată ce le-a spus isus oamenilor pe vreme a când era urmat de o mare mulţime: 

- Care dintre voi s-ar gândi să construiască un turn fără să înceapă prin a estima 
costurile, pentru a vedea dacă îşi poate permite să-l termine? Sau ce rege ar pomi 
un război împotriva altui rege fără a cumpăni mai întâi dacă cei 10.000 de soldaţi 
ai săi vor putea înfrânge cei 20.000 de soldaţi ai celuilalt rege? Dacă îşi dă seama 
că nu îl poate învinge, el îşi va trimite emisari cu mult înainte ca regele duşman să 
sosească şi îi va cere un armistițiu. La fel şi voi; numi puteţi deveni discipoli dacă 
nu sunteţi gata să renunțaţi la toate posesiunile voastre. 


Oamenii nu doresc să audă adevărul. Ei doresc doar asigurări care să-i recon- 
forteze. 


Marea renaștere 


Un predicator către prietenul său: 
- Biserica noastră a renăscut recent, după foarte mulţi ani. 


- Dar câţi oameni s-au adăugat congregaţiei? 


- Nici unul. În schimb, au plecat 500. 


Iisus ar fi aplaudat! 


Experienţa ne arată, vai, că legătura dintre convingerile noastre religioase şi sfin- 
țenia noastră individuală este similară cu haina pe care o poartă omul la un dineu 
de gală şi digestia lui. 


Filosoful renăscut din morţi 


Unui filosof care a trăit cu câteva secole în urmă i s-a spus în cer că învăţăturile sa- 
le erau interpretate greşit de către reprezentanţii săi. Fiind un spirit plin de com- 
pasiune şi mare iubitor al adevărului, lui i s-a permis în cele din urmă grația de a 
cobori din nou pe pământ, pentru câteva zile. 


l-au trebuit mai întâi câteva zile pentru a-i convinge .pe succesorii săi de iden- 
titatea sa. Odată convinşi, aceştia şi-au pierdut complet interesul în ceea ce avea de 
spus. În schimb, l-au rugat să le dezvăluie secretul revenirii la viață din mormânt. 


Cu mari eforturi, el a încercat să-i convingă că nu are cum să le dezvăluie acest 
secret şi că este mult mai important pentru binele umanităţii ca ei să redea învă- 
țăturilor sale puritate a lor originală. Eforturile s-au dovedit însă inutile! 


lată răspunsul lor: 

- Nu înţelegi că ceea ce contează nu este ce ai predat tu, ci interpretarea noastră 
asupra învățăturilor tale? La urma urmei, tu nu eşti decât în trecere pe aici, în timp 
ce noi suntem rezidenţi permanenți. 


Când moare un Buddha, apar şcolile. 

Din ce este făcută materia? 
Toţi filosofii, teologii şi doctorii în drept s-au adunat la curte ca să-l judece pe Mu- 
lla Nasruddin. Acuzaţia era una serioasă: Mulla fusese văzut colindând din oraş în 
oraş, strigând: "Aşa-zişii voştri lideri religioşi sunt nişte ignoranţi care trăiesc în 
confuzie". De aceea, a fost acuzat de erezie, iar pedeapsa pentru această acuzaţie 
era moartea. 


- Poţi vorbi primul, i-a spus Califul. 


Mulla nu şi-a pierdut deloc cumpătul. 


- Aduceţi hârtie şi pene, şi daţi-le, celor mai înţelepţi zece oameni din această di- 
stinsă adunare. 


Spre imensul deliciu al lui Nasruddin, între cei de faţă a izbucnit o ceartă cumplită, 
în încercarea de a stabili care sunt cei mai înţelepţi zece oameni dintre ei. Când 
cearta s-a mai potolit, iar cei zece au fost aleşi, 


Mulla le-a spus: 
- Răspundeţi la următoarea întrebare: Din ce este făcută materia? 


Răspunsurile au fost notate, apoi înmânate Califului, care le-a citit. Astfel, unul 
spunea: "Nu este făcută din nimic", altul scria simplu: "Din molecule", sau "Din 
lumină", "Nu ştiu", Din Existenţa Metafizică", şi aşa mai departe. 


Nasruddin s-a adresat atunci Califului: 

- Când vor ajunge la o înţelegere în ceea ce priveşte materia, vor avea dreptul să 
judece chestiuni legate de spirit. Nu ţi se pare ciudat, Măria ta, că nu se pot pune de 
acord asupra materiei din care sunt făcuţi ei înşişi, dar în schimb au atins una- 
nimitatea în verdictul potrivit căruia eu mă fac vinovat de erezie? 


Nu diversitatea dogmelor noastre face atâtea pagube, ci dogmatismul nostru. Ast- 
fel, dacă fiecare om ar face ceea ce este ferm convins că este voinţa lui Dumnezeu, 
rezultatul ar fi un dezastru total. Premisa acestui a este tocmai certitudinea. 


Omul spiritual nu cunoaşte decât incertitudinea, în timp ce fanaticului religios îi 
este străină această stare de spirit. 


Pescarul care a devenit un sfânt 


Într-o noapte, un pescar s-a furişat pe proprietatea unui om bogat şi şi-a aruncat 
năvodul în lacul plin cu peşte al acestuia. Proprietarul l-a auzit însă şi şi-a trimis 
paznicii să-l prindă. 


Văzând mulţimea care se apropie vociferând, cu torţe aprinse, pescarul şi-a uns în 
grabă trupul cu cenuşă şi s-a aşezat sub un copac, aşa cum fac de obicei oamenii 
sfinţi în India. 


Proprietarul şi paznicii săi nu l-au putut găsi pe tâlhar, deşi au căutat multă vreme. 
Singurul lucru pe care l-au văzut a fost un om sfânt, acoperit cu cenuşă, care stătea 
sub un copac, absorbit în meditaţie. 


A doua zi s-a răspândit zvonul că un mare înţelept s-a stabilit pe pământul bo- 
gătaşului nostru. Oamenii s-au adunat în număr mare, cu flori, fructe şi hrană. Mul- 
ți i-au adus chiar şi bani, căci există o credință populară care afirmă că darurile 
făcute unui om sfânt aduc binecuvântarea lui Dumnezeu asupra celui care le face. 


Pescarul transformat în înţelept peste noapte a rămas uimit de norocul care a dat 
peste el. "Este mai uşor să îmi câştig existenţa din credinţa acestor oameni decât cu 
năvodul", şi-a spus el. De aceea, a continuat să mediteze şi nu a mai lucrat nicio- 

Un rege a visat că a văzut un rege în paradis şi un preot în iad. S-a întrebat uimit 
Cum de este posibil aşa ceva. 


O Voce din cer i-a răspuns: 
- Regele se află în paradis deoarece i-a respectat pe preoţi. Preotul se află în iad 
deoarece a făcut compromisuri cu regii. 

Mary doreşte să devină prostituată 
Când Măicuţa i-a întrebat pe copiii din clasă ce vor să devină când vor fi mari, mi- 
cuțul Tommy a răspuns că vrea să se facă pilot. Elsie a spus că vrea să devină doc- 
toriță. Spre marea bucurie a Măicuţei, Bobby a spus că vrea să devină preot. In 
sfârşit, s-a ridicat şi Mary şi a spus că vrea să se facă prostituată. 


- Cum ai spus, Mary? 


- Când o să cresc mare, a spus Mary, cu aerul unei persoane care ştie exact ce vrea 
de la viaţă, o să mă fac prostituată. 


Măicuţa simţea că nu mai are aer în piept. Mary a fost imediat izolată de restul co- 
piilor şi dusă la Starețul şcolii. 


Ea i-a povestit părintelui faptele, dar acesta a dorit să afle direct versiunea fetiţei. 
- Mary, spune-mi ce s-a întâmplat, cu cuvintele tale. 
- Ei bine, a spus Mary, oarecum uimită de toată această agitaţie, Măicuţa fi-a în- 


trebat ce vreau să devin când voi fi. mare, iar eu i-am spus că vreau să devin pro- 
stituată. 


- Al spus prostituată? a întrebat părintele, dorind să verifice dacă a înţeles bine. 
- Da. 
- Cerule! Ce uşurare! Noi am crezut că vrei să spui protestantă! 

Fiul rabinului a devenit creștin 


Rabbi Abraham a trăit o viaţă exemplară. Când i-a venit timpul, a părăsit această 
lume în binecuvântarea întregii sale congregaţii, care ajunsese să îl considere un 
sfânt şi principala cauză a tuturor darurilor primi te de la Dumnezeu. 


La fel s-au petrecut lucrurile şi în cer, unde toţi îngerii au venit să-l întâmpine cu 
un cor de imnuri de slavă. 


În timpul festivități lor, Rabbi părea încurcat şi retras în sine. Îşi ţinea capul în 
mâini şi a refuzat orice alinare. În sfârşit, a fost dus în faţa Judecăţii de Apoi, unde 
s-a simţit învăluit de o Bunătate plină de Iubire infinită. 


A auzit atunci o Voce care i-a spus cu multă tandreţe: 
- Ce te tulbură, fiul meu? 


- Preasfinte, a răspuns Rabbi, nu sunt demn de toate onorurile care mi s-au acordat. 
Deşi pe pământ am fost considerat un exemplu de către semenii mei, trebuie să fi 
făcut ceva greşit, căci unicul meu fiu şi-a abandonat credinţa şi a devenit un creş- 
tin. 


- Nu fi supărat, fiule. Înţeleg exact ce simţi, căci şi Eu am avut un fiu care a făcut 
exact acelaşi lucru. 


Dorinţa ecumenică a rabinului 


În Belfast, Irlanda, un preot catolic, unul protestant şi un rabin evreu erau angrenaţi 
într-o discuţie teologică foarte aprinsă. Subit, în faţa lor a apărut un înger care le-a 
spus: 

- Dumnezeu vă trimite binecuvântarea lui. Spuneţi o dorinţă pentru Pace, iar acea- 
sta vă va fi îndeplinită. 


Preotul protestant a spus: 


- Vreau ca toţi catolicii să dispară din iubita noastră insulă. Atunci, pe ea va domni 
numai pacea. 


La rândul lui, preotul catolic a spus: 
- Vreau ca nici un protestant să nu mâi existe pe pământul nostru sacru. Acest lucru 
va readuce pacea pe insula noastră. 


- Şi tu, Rabbi? Tu nu ai nici o dorinţă? 


- Nu, a spus rabinul. Aştept ca Dumnezeu să îndeplinească primele două dorinţe, 
iar cu voi fi mulțumit. 
= ae 2 
Băieţelul: 
- Eşti presbiteriană? 
Fetita: 
- Nu. Noi aparținem unei abominaţii diferite. 


Câinele şi vulpea 


Un vânător şi-a trimis câinele să prindă vietatea care se mişca în spatele copacilor. 
Animalul a depistat o vulpe şi a urmărit-o până când a intrat în unghiul de tragere 
al vânătorului. 


Impuşcată mortal, vulpea i-a spus câinelui: 
- Nu ţi-a spus nimeni până acum că vulpea şi câinele sunt frați? 


- Ba da, a răspuns câinele. Dar astea sunt texte ale idealiştilor şi ale proştilor. Pen- 
tru cineva pragmatic, frăția este creată de identitatea intereselor. 

Creştinul s-a adresat budistului: 
- Noi am putea fi ca fraţii. Dar acest lucru este valabil numai pentru idealişti şi pen- 
tru proşti. Pentru cineva pragmatic, frăţia este creată de identitatea convingerilor. 


Vai, cei mai mulţi dintre oameni au convingeri religioase suficient de puternice 
pentru a uri, dar nu sufficient de puternice pentru a iubi. 


Gandhi a fost dat afară din biserică 


In autobiografia sa, Mahatma Gandhi povesteşte cum în anii studenției, pe când era 
în Africa de Sud, a devenit foarte interesat de Biblie, şi mai ales de Predica de pe 
Munte. 
EI a devenit convins că cea mai bună soluţie pentru sistemul castelor, din cauza 
căruia indienii sufereau de secole, era creştinismul. De aceea, s-a gândit serios dacă 
să se convertească la creştinism. 
Intr-o zi, s-a dus la biserică să asculte slujba şi să primească instrucțiuni. A fost 
însă oprit la intrare şi 1 s-a spus politicos că dacă doreşte să ia parte la slujbă, poate 
face acest lucru fără probleme, dar într-o biserică pentru negri. 
Nu s-a mai întors niciodată. 

Dumnezeu nu poate intra în biserică 
Un păcătos a fost excomunicat în public şi i s-a interzis intrarea în biserică. EI s- 
dus să se plângă lui Dumnezeu: 
- Nu mă mai lasă să intru, Doamne, pentru că sunt un păcătos. 
- Atunci de ce te plângi? 
- Pentru că nu-mi dau nici drumul să plec! 

Să nu te prind că te rogi! 

Dacă doreşte să supravieţuiască, o biserică sau o sinagogă trebuie să strângă bani. 
A existat odată o sinagogă în care nimeni nu trecea cutia de colectă prin faţa cre- 
dincioşilor, aşa cum se procedează în bisericile creştine. 
Evreii aveau o altă modalitate de a stânge fonduri: vindeau bilete pentru locuri 
rezervate la marile Sărbători Religioase, căci comunitatea era în acele timpuri foa- 


rte mare, iar oamenii erau generoşi. 


Intr-o asemenea zi de sărbătoare, un puşti a dorit să intre în sinagogă pentru a-şi 
căuta tatăl, dar portarul nu I-a lăsat să intre, căci nu avea bilet de intrare. 


- Ascultă, i-a spus puştiul, am o problemă foarte importantă. 


- Aşa spun toţi, a răspuns portarul, fără să fie deloc impresionat. 


Puştiul a devenit disperat şi a început să se roage: 
- Te rog, domnule, lasă-mă să intru. Este o chestiune de viaţă şi de moarte. Nu voi 
sta decât un minut. 


- Bine, a cedat portarul, dacă zici că e ceva atât de important. Dar să nu te prind că 
te rogi! 


Vai, religia organizată are limitările sale! 
Nu poți plânge decât în propria ta parohie 


Predicatorul a fost în acea zi mai elocvent ca de obicei, şi toată lumea a fost miş- 
cată până la lacrimi. 


Un singur domn, aflat chiar în rândul din faţă, a continuat să privească în gol, com- 
plet indiferent la slujbă. 


La sfârşitul serviciului divin, cineva l-a întrebat: 
- Ai auzit slujba, nu-i aşa? 


- Doar nu sunt surd. 
- Şi ce crezi despre ea? 
- Mi s-a părut atât de emoţionantă încât mai că-mi venea să plâng. 
- ŞI atunci, de ce nu ai plâns? 
- Din păcate, nu aparţin de această parohie. 
Diavolul este cel care organizează creaţia 
Există o legendă care afirmă că atunci când Dumnezeu a creat lumea şi s-a bucurat 
de splendoarea ei, Satan a căzut şi el în extaz, în propria sa manieră, evident, căci 
pe măsură ce privea minunile creaţiei, el exclama: 
- Fabulos! Trebuie să le organizăm pe toate! In acest fel, toată distracţia va dis- 


părea! 


Aţi încercat vreodată să reglementaţi pacea? Cum încerci să faci acest lucru, apar 
conflictele legate de putere şi grupurile care luptă pentru pace. 


Singura modalitate de a obține pacea este să o laşi să crească ca o floare sălbatică. 
Semnul crucii sau iubirea? 


Un episcop şi-a propus să testeze cât de potriviţi erau candidaţii pentru botez. 
- După ce semne vor recunoaşte cei din jur că sunteţi catolici? i-a întrebat el. 


Nimeni nu a răspuns nimic. În mod evident, nimeni nu se aşteptase la această între- 
bare. 


De aceea, episcopul a repetat din nou întrebarea, de această dată făcându-şi semnul 
crucii, ca să le dea candidaţilor un indiciu. 


Subit, unul dintre candidaţi a avut o revelaţie: 
- După iubirea noastră. 


Episcopul a rămas dezamăgit. Era chiar pe punctul de a spune: "Greşit!", dar şi-a 
dat seama ce era să facă şi a tăcut. 


Avizul pentru lisus 


Cineva a cerut permisiunea episcopiei de a tipări o carte sub efigia ei. Era vorba de 
o carte pentru copii care conţinea parabolele lui lisus, câteva ilustraţii simple şi un 
număr mic de fraze din Evanghelie. Nimic în plus. 


Episcopia şi-a dat permisiunea, impunând însă editorului să adauge fraza standard: 
"Efigia episcopiei nu presupune automat faptul că episcopul este de acord cu toate 
ideile exprimate în această carte”. 


Din nou, o capcană a organizării! 
Cum îţi poți păstra hainele 
Cum creşte o organizaţie spirituală: 
Un guru a fost atât de impresionat de progresul spiritual al discipolului său încât, 
considerând că acesta nu mai are nevoie de ghidare spirituală, l-a lăsat singur, într- 


o colibă de pe malul unui râu. 


In fiecare dimineaţă, după ritualurile specifice de scăldat în râu, discipolul îşi atâr- 
na hainele să se usuce. Acestea erau singura sa proprietate! 


Într-o zi, el s-a întristat foarte tare găsindu-şi hainele sfâşiate de şobolani. De 
aceea, a fost nevoit să ceară altele de la săteni. Şobolanii i-au sfâşiat din nou hai- 
nele, aşa că a fost nevoit să îşi procure o pisică. 


Nu a mai avut probleme cu şobolanii, dar acum trebuia să cerşească şi lapte pentru 
pisică, nu doar hrana sa. 


"Pierd prea mult timp cu cerşitul, şi în plus, am devenit o povară pentru săteni, aşa 
că mai bine cresc o vacă". 


După ce şi-a luat vaca, a trebuit să ceară şi fân. "Mai bine cultiv eu însumi pă- 
mântul de lângă casă", s-a gândit el. Din păcate, nu i-a mai rămas prea mult timp 
pentru meditaţie. De aceea, a preferat să angajeze lucrători care să se ocupe de pă- 
mânt. 


Supravegherea lucrătorilor nu era însă o sarcină uşoară, aşa că a sfârşit prin a se că- 
sători, pentru a împărți grijile gospodăriei cu încă o persoană. Nu a trecut mult 
timp şi discipolul nostru a devenit unul dintre cei mai bogaţi oameni din regiune. 


Peste ani, guru-ul său a trecut prin zonă şi a rămas surprins să constate că fosta co- 
libă se transformase acum într-un adevărat palat. 


EI l-a întrebat pe unul dintre slujitori: 
- Nu trăia cândva aici un discipol al meu? Până ca acesta să-i dea răspunsul, în faţa 
lui a apărut chiar discipolul său. 


- Ce s-a întâmplat, fiule? 


- N-o să vă vină să credeţi, domnule, i-a răspuns acesta, dar nu am găsit nici o altă 
cale de a-mi păstra hainele. 


Avanposturile care salvează vieţi 


Într-o regiune stâncoasă, în care naufragiile erau frecvente, exista cândva un mic 
avanpost. Nu era altceva decât o colibă în care locuiau câţiva oameni, care aveau o 
singură barcă de salvare, dar erau oameni devotați, care supravegheau constant ma- 
rea şi nu ezitau să intre în furtună, fără să le pese de propria lor viaţă, pentru a 
salva viaţa altor persoane aflate în pericol. În acest fel, micul avanpost şi-a câştigat 
pe bună dreptate o adevărată celebritate. 


Pe măsură ce faima avanpostului creştea, creştea şi dorința oamenilor care trăiau în 
apropiere să fie asociaţi întrun fel cu acesta. Localnicii au oferit donaţii, tot mai 
mulți membri au făcut cereri de înrolare, noi bărci au fost achiziţionate şi noi 
echipaje au fost antrenate. Coliba a fost şi ea înlocuită cu o clădire impozantă, care 
îi putea adăposti confortabil pe cei salvaţi din naufragiu. 


Cum naufragiile nu se petrec însă în fiecare zi, ea a devenit curând un veritabil loc 
de adunare pentru comunitate, un fel de club local. Timpul a trecut, şi membrii 
clubului au devenit mult mai interesaţi de viaţa lor socială decât de salvarea vie- 
ților, deşi nu ezitau să-şi afişeze statutul de salvamari pe ecusoanele pe care le 
purtau în piept. În realitate, munca de salvare a vieţi lor a început să-i plictisească 
de moarte, căci victimele erau de regulă murdare şi ude, necesitau îngrijiri, şi peste 
toate, udau mochetele noi ale camerelor clubului. 


In curând, activităţile sociale ale clubului au devenit atât de numeroase, iar cele de 
salvare a vieţi lor atât de puţine la număr încât câţiva dintre membrii mai vechi au 
insistat să se revină la vechile preocupări. 


Propunerea a fost supusă la vot, iar cei care au tulburat ordinea cu sugestiile lor, 
altminteri o minoritate neglijabilă, au fost invitaţi să părăsească clubul şi să-şi 
înfiinţeze altul. 


Aceştia au făcut exact ce li s-a spus, ceva mai departe, pe coastă. Altruismul şi 
curajul lor au fost atât de remarcabile încât curând, eroii noştri au devenit faimoşi 
pretutindeni. Noi şi noi membri cereau aderarea la noul club, mica lor colibă a de- 
venit din ce în ce mai mare, iar idealismul lor din ce în ce mai mic. 


Dacă veţi vizita la ora actual zona, veţi întâlni un mare număr de cluburi. Fiecare 
dintre ele este mândru de originea lui şi de faptele celor care l-au înfiinţat. Nau- 
fragii mai au loc din când în când, dar nimănui nu pare să-i pese prea tare. 


Porunca fructelor 


Într-o ţară deșertică existau puţini copaci, iar fructele erau greu de găsit. Legenda 
spune că Dumnezeu a dorit să se convingă că atât cât există este de ajuns pentru 
toată lumea, aşa că a apărut în faţa acelui popor sub forma unui profet şi le-a spus 
oamenilor: "lată care este porunca mea pentru voi şi pentru generaţiile următoare: 
nimeni nu are dreptul să mănânce mai mult de un fruct pe zi. Notaţi această 
poruncă în Cartea voastră sfântă. Toţi cei care vor încălca această lege vor fi consi- 
deraţi nişte păcătoşi în faţa lui Dumnezeu şi ai umanităţii”. 


Legea a fost respectată cu stricteţe secole la rând, până când oamenii de ştiinţă au 
descoperit un mijloc de a transforma deşertul într-un ţinut mănos. Recoltele au 
devenit bogate, animalele domestice s-au înmulțit, iar crengile pomilor se rupeau 
sub. greutatea fructelor. 


Dar legea a continuat să fie impusă cu aceeași stricteţe de autorităţile civile şi reli- 
gioase ale ţării. Cei care îndrăzneau să conteste legea, spunând că este un păcat 
împotriva umanităţii să laşi fructele să putrezească la sol, erau consideraţi blas- 
femiatori şi duşmani ai moralității. 


Autoritățile afirmau despre aceşti oameni, care contestau Cuvântul Sfânt al lui 
Dumnezeu, că sunt conduşi de spiritul orgolios al raţiunii, că le lipseşte credinţa şi 
supunerea, motiv pentru care nu puteau cunoaşte Adevărul. 


In biserici se ţineau frecvent predici în care se arăta cum cei care au încălcat legea 
au sfârşit întotdeauna prost. 


Nimeni nu sufla însă un cuvânt despre cei care au sfârşit la fel de prost deşi au 
respectat cu stricteţe legea, ca să nu mai vorbim de numărul mare al celor care 
prosperau fără griji, deşi încălcaseră în mod repetat legea. 


Legea nu putea fi însă schimbată, căci profetul care susținea că a primit-o direct de 
la Dumnezeu murise de mult. Poate că el ar fi avut curajul şi bunul simţ să o 
schimbe, de vreme ce circumstanţele se schimbaseră, căci el înţelesese Cuvântul 
lui Dumnezeu nu ca pe ceva imuabil, ci ca pe un instrument prin care putea servi 
bunăstării întregului popor. 


Și astfel, s-a ajuns ca oamenii să încalce deschis legea, renunțând cu acest prilej şi 
la credinţa în Dumnezeu. 

Alţii au preferat să o încalce în secret, având însă mustrări de conştiinţă. Marea 
majoritate a oamenilor au continuat să o respecte cu stricteţe, convinşi că sunt 
extrem de virtuoşi, pentru simplul motiv că respectă un obicei străvechi şi depăşit, 
pe care le era prea frică să-l încalce. 


Oamenii cu adevărat religioşi respectă Legea. Dar nu se tem niciodată de ea... 
Un membru al trupelor speciale speriat 


- Cu ce te ocupi? l-a întrebat o doamnă pe un tânăr la o petrecere. 


- Fac parte din trupele speciale. 

- Cred că e groaznic să sari cu paraşuta, a spus doamna. 

- Hm, sunt nişte momente destul de dificile. 

- Povesteşte-mi experienţa cea mai teribilă pe care ai avut-o. 


- Cred că cel mai greu moment prin care am trecut a fost acela când am aterizat pe 
o pajişte pe care era o plăcuţă indicatoare: Nu călcaţi iarba. 


Patul puștii este din lemn de nuc 


Nici nu o adoră... 


Un sergent i-a întrebat pe recruți de ce este construit patul puştii din lemn de nuc. 
- Pentru că este mai dur decât alte specii de lemn, a răspuns cineva. 


- Greşit, a spus sergentul. 

- Pentru că este mai elastic. 

- La fel de greşit. 

- Pentru că străluceşte mai tare. . 


- Mai aveţi multe de învăţat, băieți. Lemnul de nuc este folosit pentru simplul 
motiv că aşa scrie la Regulament! 


Regulamentul căilor ferate 
„„.NICI nu o absolutizează... 
Un oficial de la căile ferate a raportat astfel o crimă care s-a produs într-un tren: 
"Asasinul a urcat în vagon de pe peron, a înjunghiat cu sălbăticie victima de cinci 
ori, fiecare lovitură fiind mortală, după care a părăsit trenul pe uşa opusă, trecând 


peste linia ferată şi încălcând astfel Regulamentul Căilor Ferate”. 

Un nobil a fost aspru criticat pentru că a dat foc unei catedrale. Excelenţa sa şi-a 
cerut scuze, spunând că a fost informat - în mod greşit, după câte se părea - că 
arhiepiscopul se afla înăuntru! 


Informaţii telefonice 


Intr-un mic orăşel, un străin a format 016, numărul pentru informaţii. La celălalt 
capăt al firului s-a auzit vocea unei femei care i-a spus: 
- Îmi pare rău, va trebui să formaţi 015. 


Omul s-a conformat, dar a constatat surprins că i-a răspuns aceeaşi voce. 
- Scuzaţi-mă, nu sunteţi persoana cu care am vorbit mai devreme? 


- Ba da, i-a răspuns vocea. Astăzi lucrez pe două ture, căci o înlocuiesc şi pe colega 
mea. 


Cina trebuie să fie gata la ora 6.00 fix 
... NICI Nu O exagerează... 


DI. Smith şi-a ucis soţia iar la proces a invocat în apărarea sa argumentul nebuniei 
temporare. Avocatul său l-a citat ca martor şi l-a rugat să descrie crima în propriile 
sale cuvinte. 


- Onorată Curte, a spus el, sunt un om simplu, cu obiceiuri regulate, şi am trăit în 
pace cu toată lumea. În fiecare zi mă trezesc la ora 7.00, îmi iau micul dejun la 
7.30, mă prezint la serviciu la ora 9.00, plec de la slujbă la ora 5.00, ajung acasă la 
6.00, găsesc cina pusă pe masă, o mănânc, citesc ziarul, mă uit la televizor, după 
care mă culc. Aşa s-au petrecut lucrurile până în ziua cu pricina... 

Ajuns în acest punct cu povestirea, respirația omului s-a accelerat brusc şi în ochi i- 
a trecut un fulger de mânie. 


- Continuă, a spus avocatul. Povesteşte Curţii ce s-a întâmplat. 


- În acea zi m-am trezit la ora 7.00, ca de obicei, mi-am luat micul dejun la 7.30, fi- 
am prezentat la serviciu la ora 9.00, am plecat de la slujbă la ora 5.00, am ajuns 
acasă la 6.00, dar spre uluirea mea, am descoperit că cina nu era pusă pe masă. Cât 
despre soţia mea, nicăieri. Am răscolit atunci întreaga casă şi am găsit-o în pat cu 
un bărbat străin. Drept pentru care am împuşcat-o. 


- Descrie şi emoţiile pe care le-ai trăit atunci când ai ucis-o, l-a îndemnat avocatul, 
dornic să câştige simpatia juriului. 


- Am simţit o furie de necontrolat. Pur şi simplu mi-am ieşit din minţi. Onorată 
Curte, doamnelor şi domnilor din juriu, a strigat el bătând cu pumnul în bară, când 
ajung, acasă la ora 6.00 fix, am pretenţia să îmi găsesc cina pe masă! 


Nasruddin găseşte un diamant 
... NICI nu 0 exploatează... 


Mulla Nasruddin a găsit la margine a drumului un diamant, dar conform legii, cei 
care găseau un obiect nu deveneau proprietarii acestuia decât după ce îşi anunțau 
descoperirea în piaţa centrală a oraşului, cu trei ocazii diferite. 


Nasruddin era mult prea habotnic ca să ignore Legea, dar prea lacom ca să-şi asu- 
me riscul de a pierde obiectul mult râvnit. De aceea, trei nopţi la rând, la o oră când 
era sigur că nu-l va auzi nimeni, el s-a dus în piaţa centrală a oraşului-şi şi-a 
anunţat descoperirea, aproape în şoaptă: 

- Am găsit un diamant pe drumul care iese din oraş. Oricine îl cunoaşte pe pro- 
prietar să ia legătura cu mine. 


Evident, nimeni nu a auzit cuvintele lui Mulla, cu excepţia unui om care, din în- 
tâmplare, stătea la fereastră în a treia noapte când Nasruddin şi-a anunţat des- 
coperirea. Din cauză că Nasruddin vorbea prea încet, el nu a înţeles ce spune. 


Când a încercat să afle, Mulla i-a strigat: 

- Nu sunt obligat să-ți răspund. Totuşi, din bun simţ, am să-ţi spun doar atât: fiind 
un om profund religios, am ieşit trei nopţi la rând pentru a rosti anumite cuvinte şi 
a împlini astfel Legea. 


Ca să fii cu adevărat rău, nu trebuie să încalci Legea. Este suficient să o respecţi in 
litera ei. 


Două tipuri de Sabaturi 
La evrei, respectarea Sabatului, ziua Domnului, a fost iniţial un prilej de mare bu- 


curie, dar rabinii care s-au succedat unul după altul au dat tot felul de interpretări 
felului în care trebuie respectat acesta, ce fel de activităţi sunt permise şi ce fel nu, 


astfel încât oamenii au ajuns chiar să se teamă să se mişte în această zi, ca să nu 
încalce vreun regulament sau altul. 


Baal Shem, fiul lui Eliezer, s-a gândit mult la această chestiune. Într-o noapte, el a 
avut un vis. Se făcea că un înger l-a luat în cer şi i-a arătat două tronuri aşezate 
mult deasupra celorlalte. 


- Pentru cine sunt rezervate aceste tronuri? A întrebat Baal. 


- Pentru tine, i-a răspuns îngerul, dacă vei şti să te foloseşti de inteligenţa ta, şi pen- 
tru încă o persoană, al cărui nume şi adresă îţi vor fi înmânate. 


A fost dus apoi în locul cel mai adânc din iad şi 1 s-au arătat două locuri libere. 
- Pentru cine sunt pregătite acestea? a întrebat el. 


- Pentru tine, i-a răspuns îngerul, dacă nu vei şti să te foloseşti de inteligenţa ta, şi 
pentru omul al cărui nume şi adresă îţi vor fi înmânate. 


În vis, Baal Shem I-a vizitat pe omul care avea să-i fie tovarăş în paradis. Uimit, a 
constatat că acesta era un păgân care nu ştia nimic despre obiceiurile evreieşti şi 
care, chiar în ziua de Sabat, a dat o mare masă în cinstea vecinilor săi păgâni, la ca- 
re veselia era în toi. 


Când Baal Shem l-a întrebat cu ce ocazie benchetuieşte, omul i-a răspuns: 

- Îmi amintesc că în copilărie, părinţii m-au învăţat că Sabatul este o zi pentru 
odihnă şi pentru bucurie. De aceea, în fiecare sâmbătă, mama făcea nişte mese fes- 
tive la care toată lumea era invitată, în care cântam şi dansam cu toţii, şi toată lu- 
mea era foarte fericită. Eu nu am făcut decât să păstrez acest obicei. 


Baal Shem a încercat să-1 explice omului ce spune religia sa, căci şi-a dat seama că 
acesta se născuse evreu, deşi ignora complet regulile stabilite de rabini. A amuţit 
însă când şi-a dat seama că dacă i-ar spune aşa ceva, i-ar răpi omului bucuria în zi- 
ua de Sabat. 


În acelaşi vis, Baal Shem s-a dus apoi la persoana care urma să-i fie tovarăş în iad. 
A găsit un om care respecta cu stricteţe Legea, întotdeauna gata să se autopedep- 
sească dacă ar fi încălcat-o vreodată. Bietul om îşi petrecea fiecare zi de Sabat într- 
o tensiune in suportabilă, ca şi cum ar fi păşit pe cărbuni fierbinţi. 


Când Baal Shem a încercat să-i deschidă ochii, explicându-i că nu trebuie să de- 
vină un sclav al Legii, el a amuţit din nou, căci şi-a dat seama că bietul om nu va 
înţelege niciodată că greşeşte tocmai împlinind cu rigoare Legea. 


Graţie acestei revelații, primită sub forma unui vis, Baal Shem a creat un nou sis- 
tem de reguli, care insistă asupra adorării lui Dumnezeu prin bucuria inimii. 


Când oamenii se bucură, ei sunt întotdeauna buni; în schimb, când sunt buni ei uită 
să se bucure. 
Atenţie, atenţie 


Preotul a anunţat că lisus Hristos însuşi va veni în biserica lor în următoarea dumi- 
nică. 


Evident, oamenii s-au adunat în număr mare ca să-l vadă pe Domnul. Toată lumea 
se aştepta ca el să țină o predică, dar lisus s-a limitat să le zâmbească, şi după ce 
preotul l-a prezentat, le-a spus doar atât: "Salut!" 


Toţi cei de faţă i-au oferit ospitalitate pentru noapte, dar el a refuzat politicos, spu- 
nându-le că îşi va petrece noaptea în biserică. Normal, s-au gândit cu toţii. 


Dimineaţa devreme, a dispărut din biserică. Când porţile acesteia au fost deschise, 
spre oroarea tuturor, preotul şi credincioşii au descoperit că biserica fusese van- 
dalizată. Pe toţi pereţii era scrijelit acelaşi cuvânt: atenţie. 


Nu exista nici un colțişor din biserică, inclusiv altarul şi Biblia uitată pe el, pe care 
să nu fi fost scris cuvântul atenţie., cu litere mai mari sau mai mici, scrise cu stiloul 
sau cu creionul, în toate culorile posibile. Oriunde îți întorceai privirea, nu vedeai 
decât acelaşi cuvânt: " Atenţie, atenţie, atenţie, atenţie, atenţie, atenţie...". 


Ce şocant. Ce iritant. Ce confuz. Cât de fascinant, dar şi de teribil în acelaşi timp. 
La ce trebuiau oare să fie atenţi? Nu exista nici o precizare în această direcţie. Sin- 
gurul cuvânt scris era atenţie. 


Primul impuls al oamenilor a fost să şteargă literele, acest adevărat sacrilegiu. În 
cele din urmă s-au abținut de la acest gest, dar numai la gândul că cel care le-a 
scris a fost însuşi lisus. 


Ce s-a întâmplat în continuare? De câte ori veneau la biserică, misteriosul cuvânt le 
sărea în ochi oamenilor, până când le-a intrat în subconştient. Ei au început să fie 


mai atenţi la Scripturi, descoperind revelații noi, fără a cădea însă în bigotism.,Au 
început să devină mai atenţi la sacramente, astfel încât ritualurile să fie respectate 
fără a cădea în superstiție. 


Preotul a început să fie mai atent la influenţa pe care o avea asupra oamenilor, pe 
care a reuşit astfel să-i ajute mai mult, fără a încerca însă să-î controleze. Şi toţi au 
început să fie mai atenţi la religie, devenind din ce în ce mai conştienţi de sine. Au 
început astfel să respecte legile bisericii, fără a uita însă de compasiunea datorată 
celor slabi. Au început să devină mai atenţi la rugăciuni, bazându-se din ce în ce 
mai mult pe puterea lui Dumnezeu, şi nu pe voinţa lor egotică. Au devenit chiar 
mai atenţi la conceptul de Dumnezeu, pe care l-au recunoscut pretutindeni, nu 
numai între zidurile strâmte ale bisericii lor. 


Astăzi, veţi găsi cuvântul atenţie scris chiar de oameni pe toate bisericile lor, iar 
dacă veţi trece noaptea prin această regiune, veţi observa deasupra bisericilor ace- 
laşi cuvânt, alcătuit din neoane aprinse în mii de lumini multicolore. 


Graţia 
Providența și cele trei bărci de salvare 


Un preot stătea la biroul său de la fereastră, compunând o predică referitoare la 
Providenţă, când a auzit un zgomot ca de explozie. Curând, a văzut oamenii aler- 
gând încolo şi încoace, într-o agitaţie nebună, şi a aflat că digul barajului s-a pră- 
buşit, râul dădea năvală, iar populaţia era evacuată. 


Într-adevăr, preotul a văzut nivelul apei ridicându-se rapid. A simţit el însuşi o 
senzaţie de panică, dar s-a gândit: "Tocmai scriu o predică despre Providenţă, iar 
acum am ocazia să aplic ceea ce predic. Nu voi fugi împreună cu ceilalți. Voi 
rămâne aici şi voi avea încredere că Providența divină mă va salva". 


Când apa a atins nivelul ferestrei, pe lângă casa lui a trecut o barcă încărcată cu 
oameni, care i-au strigat: 
- Sari, părinte. 


- Nu, copiii mei, le-a răspuns preotul. Am încredere că Providența divină mă va 
salva. 


Părintele a fost nevoit totuşi să se urce pe acoperiş, iar când apa a atins şi acel 
nivel, o altă barcă a trecut pe lângă el. Preotul a refuzat însă din nou să urce în ea. 
A fost nevoit totuşi să urce şi să se agaţe de coş. Când apa i-a ajuns la genunchi, un 
ofiţer într-o barcă cu motor a fost trimis să-l salveze. 

- Nu, mulţumesc, domnule, a răspuns părintele, zâmbind. Eu am încredere în 
Dumnezeu, iar el nu mă va părăsi. 


După ce s-a înecat, părintele a ajuns în cer. Evident, primul lucru pe care l-a făcut a 
fost să se plângă lui Dumnezeu: 

- Bine, Doamne, am avut încredere în tine! De ce nu ai făcut nimic ca să mă sal- 
vezi? 


- Ciudat, i-a răspuns Dumnezeu. Ştiam că ţi-am trimis trei bărci să te salveze! 
Achiziţie şi renunțare 
Doi călugări se aflau împreună într-o călătorie. Unul dintre ei practica spiritua- 


litatea achiziţiilor, în timp ce celălalt prefera practica renunţării. Toată ziua, cei doi 
au discutat despre punctul lor de vedere. Seara, au ajuns pe malul unui râu. 


Cel care credea în renunțare nu avea nici un ban la el. EI a spus: 
- Nu avem bani să-i plătim omului cu barca să ne treacă dincolo, dar nu e cazul să 
ne facem probleme. Vom petrece noaptea aici, iar mâine dimineaţă se va găsi cu 
siguranţă un suflet caritabil care să ne plătească taxa de trecere. 


Celălalt 1-a răspuns: 

- Pe această parte a râului nu există nici un sat, nici o colibă, nici un adăpost. La 
noapte vom fi devoraţi de animalele sălbatice, muşcaţi de şerpi sau vom îngheţa de 
frig. Pe cealaltă parte a râului vom găsi cu siguranţă un adăpost confortabil, în care 
ne vom putea petrece noaptea. Îi voi plăti eu omului cu barca. 


Odată ajunşi pe celălalt mal al râului, el i-a reproşat tovarăşului său de drum: 

- Inţelegi acum importanţa banilor? Practic, ţi-am salvat viaţa, la fel ca şi viaţa 
mea. Ce s-ar fi întâmplat cu noi dacă şi eu aş fi fost un adept al renunțării, la fel ca 
tine? 


Celălalt 1-a replicat: 

- De fapt, renunţarea ta ne-a adus pe această parte a râului, căci, de fapt, tu te-ai 
despărțit de banii tăi ca să-l plăteşti barcagiului. Mai mult, cum eu nu aveam nici 
un ban, buzunarul tău a devenit inclusiv buzunarul meu. După cum vezi, eu nu 
sufăr niciodată. Dumnezeu are grijă de mine. 


Cutremurul şi băutura 


La o petrecere în Japonia, unui turist i s-a prezentat o băutură tradiţională japoneză. 
După primele înghițituri, el a observat că mobila din cameră începe să se învârtă. 


- E o băutură foarte tare, i-a spus el gazdei sale. 

- Nu tocmai, i-a răspuns gazda. De data aceasta, este vorba de un cutremur. 
„Băiete, am scuturat podul acela!“ 

Un elefant s-a rătăcit din turmă şi a ajuns la un podeţ din lemn, care trecea peste o 

groapă adâncă. Podeţul a trosnit din toate încheieturile, abia putând să suporte 

greutatea elefantului. 

După ce au ajuns în siguranță pe partea cealaltă, un păduche care se aciuiase în 


urechea elefantului i-a şoptit acestuia, cu o vădită satisfacţie: 
- Hei, băiete, dar am scuturat podul acela, nu ne-am jucat! 


Bătrâna şi cocoşul 


O bătrână a observat cum cocoşul ei începe să cotcodăcească - cu o precizie de 
ceasornic - chiar înainte de răsăritul soarelui. Fiind o femeie simplă, a ajuns la 
concluzia că soarele răsare din cauza cocoşului ei. 


De aceea, când cocoşul a murit de moarte naturală, ea s-a grăbit să-l înlocuiască, 
pentru ca soarele să nu apună definitiv. 


Intr-o zi, ea s-a certat cu vecinii şi i-a ameninţat că se va muta la sora ei, care locui 
a la câţiva kilometri distanţă de sat. 


Zis şi făcut. A doua zi, când cocoşul a început să cotcodăcească, soarele a răsărit 
din nou, ca întotdeauna. 


Femeii i s-a confirmat astfel ceea ce ştiuse dintotdeauna: că soarele răsare acum 
aiC1, ceea ce înseamnă că satul ei natal rămăsese în întuneric. Aşa le trebuie! 


Un lucru pe care nu l-a putut înţelege totuşi a fost acela că vecinii ei nu au venit 
niciodată să o roage să se întoarcă în sat, împreună cu cocoşul. Până la urmă a tras 
concluzia că sunt nişte oameni încăpăţânați şi înguşti la minte... 


3 o o 


- Deci, acum ai zburat pentru prima dată. Ţi-a fost frică? 

- Ca să fiu sincer, n-am îndrăznit să mă sprijin cu toată greutatea mea de scaun. 
Leagă-ţi cămila 

Un discipol a venit călare pe cămila sa la cortul maestrului său sufit. Aici, a des- 

călecat şi a intrat direct în cort, şi-a înclinat superficial capul şi a spus: 

- Credinţa mea în Dumnezeu este atât de mare încât mi-am lăsat cămila afară, fără 

să o leg, convins că Dumnezeu îi protejează pe cei care îl iubesc sincer. 

- Du-te şi leagă-ţi cămila, prostule! I-a repezit Maestrul. Nimeni nu are dreptul să-L 

plictisească pe Dumnezeu aşteptând ca EI să facă ceea ce ar putea face el însuşi, 


fără nici un fel de efort. 


„Domnul este partenerul tău“ 


Goldberg avea o grădină splendidă, şi de fiecare dată când rabinul trecea pe lângă 
ea, îl striga şi îi spunea: 
- A1 0 grădină minunată. Dumnezeu şi cu tine sunteţi parteneri. 


- Mulţumesc, Rabbi, răspundea Goldberg, cu o plecăciune. 

Acelaşi dialog s-a repetat zile, săptămâni şi luni la rând. Cel puţin de două ori pe 
zi, în drum către şi dinspre sinagogă, rabinul îi spunea lui Goldberg: "Dumnezeu şi 
cu tine sunteţi parteneri!", până când Goldberg a început să se cam plictisească. 

De aceea, data următoare când rabinul i-a spus: "Dumnezeu şi cu tine sunteţi par- 
teneri", Goldberg 1-a răspuns: 

- O fi. Dar ar fi trebuit să vezi grădina când era numai a lui Dumnezeu! 


Hasan păzeşte haina 


În lucrarea Vieţile sfinţilor, Attar povesteşte cum marele sufit Habib Ajami s-a dus 
odată să se îmbăieze în râu, lăsându-şi haina nesupravegheată pe mal. 


Tocmai atunci trecea pe acolo Hasan din Basra, care a văzut haina, şi crezând că a 
fost uitată de cineva, din neglijenţă, s-a decis să o păzească până când neglijentul 
va apărea. 

Când Habib a venit săşi ia haina, Hasan i-a spus: 

- în grija cui ţi-ai lăsat haina când te-ai dus să te îmbăiezi în râu? Ți-ar fi putut fi 


furată cu uşurinţă! 


- Am lăsat-o în grija Celui care ţi-a dat sarcina să o păzeşti, i-a răspuns cu senină- 
tate Habib. 


Ajutorul Domnului în deșert 
Un bărbat s-a rătăcit în deşert. Mai târziu, când le-a povestit ororile prin care a tre- 
cut prietenilor săi, el le-a spus cum, disperat, a îngenuncheat şi l-a strigat pe 
Dumnezeu, implorându-l să îl ajute. 


- Și ce a făcut Dumnezeu? Ţi-a răspuns la rugăciune? 


- Vai, nu! Înainte să fi avut răgazul, a apărut un explorator şi m-a salvat! 


Aşteptările părinţilor 
Un grup de taţi în pregătire aştepta înfrigurat în holul maternității. 


O soră l-a tras de mânecă pe unul dintre ei şi i-a spus: 
- Felicitări! Aveţi un băiat! 


Un alt bărbat şi-a aruncat nervos ziarul pe care îl citea şi a strigat: 
- Hei, ce se întâmplă aici? Eu am ajuns cu două ore înaintea lui! 


Vai, există şi lucruri care opun rezistenţă organizării! 


O rezoluţie oficială 


Preşedintele celei mai mari Corporaţii Bancare din lume se afla în spital. Unul din 
vicepreşedinţi a venit să-l viziteze şi i-a adus acest mesaj: 

- Vă aduc urările de sănătate ale Consiliului Director, care vă doreşte să trăiţi o su- 
tă de ani. Aceasta este o hotărâre oficială, trecută cu o majoritate de 15 pentru, 6 
împotrivă şi 2 abţineri. 


Oare vom fi vreodată capabili să renunțăm să mai facem efortul de a arde focul, de 
a uda apa şi de a colora trandafirii? 


Nu uita că ne aflăm în America 
O familie de refugiaţi a fost foarte plăcut impresionată de America, mai ales fetița 
în vârstă de şase ani, care a adoptat rapid opinia că tot ce este american este nu 


doar foarte bun, ci chiar perfect. 


Intr-o zi, o vecină i-a spus că va avea un copil, aşa că micuța Mary s-a dus acasă şi 
a dorit să afle de ce nu ar putea avea şi ea un copil. 


Mama ei s-a decis să o inițieze în misterele vieţii, aşa că i-a spus, printre altele, că 
este nevoie de nouă luni pentru ca un copil să apară. 


- Nouă luni! a exclamat Mary, indignată. Dar mamă, uiţi că suntem în America? 


„Pune mai mulți bărbaţi la treabă“ 
- Mami, vreau un frățior. 
- Dar tocmai ai primit unul. 
- Vreau altul. 
- Ei bine, nu se poate atât de repede. E nevoie de timp pentru a face un frățior. 
- De ce nu faci şi tu ce face tata la fabrică? 
- Şi ce face? 
- Pune mai mulți bărbaţi la lucru. 

Eu vând seminţe, nu fructe 


O femeie a visat că intră într-un magazin complet nou şi, spre surpriza ei, îl întâl- 
neşte pe Dumnezeu la casierie. 


- Ce vinzi acolo? l-a întrebat ea. 
- Tot ce îți poate dori inima, i-a răspuns Dumnezeu. 


Nevenindu-i să-şi creadă urechilor, femeia s-a decis să ceară cele mai bune lucruri 
la care poate spera o fiinţă umană. 


- Doresc pace interioară, iubire, fericire, înţelepciune şi eliberarea de teamă, a spus 
ea. 


Apoi, după ce s-a mai gândit, a adăugat: 
- Nu doar pentru mine. Pentru toţi oamenii de pe pământ. 


Dumnezeu a zâmbit: 
- Cred că m-ai înţeles greşit, draga mea. Noi nu vindem fructe aici, doar seminţe. 


„Cumpără un bilet de loterie“ 


Un credincios foarte devotat trecea printr-o perioadă foarte grea. De aceea, el a 
început să se roage: 

- Doamne, adu-ţi aminte de toţi acei ani în care te-am slujit cât de bine am putut, 
fără să-ți cer nimic în schimb. Acum sunt bătrân şi falit, şi pentru prima oară în 
viaţă îţi voi cere o favoare, aşa că sunt sigur că nu o să mă refuzi. Îngăduie-mi să 
câştig la loterie. 


Au trecut zilele, apoi săptămâni şi luni, dar nu s-a întâmplat nimic. În cele din ur- 
mă, aproape cuprins de disperare, omul a strigat: 

- De ce nu faci nimic pentru mine, Doamne? 

- Dar tu de ce nu faci nimic pentru mine? s-a auzit o Voce din cer. De ce nu cum- 
peri un bilet de loterie? 


Sfatul lui Mozart 
Un tânăr compozitor a venit odată la Mozart ca să înveţe de la el cum îşi poate dez- 
volta talentul. 
- Te sfătuiesc să începi cu lucrurile simple, i-a spus Mozart. Spre exemplu, cu 
lidurile. 


- Dar tu ai compus simfonii încă de când erai copil! a protestat omul. 


- E adevărat. Pe de altă parte, eu nu m-am dus la nimeni ca să-i cer sfatul ce să fac 
pentru a-mi dezvolta talentul. 


Vigoare la bătrâneţe 
Un bătrân de peste 80 de ani a fost întrebat odată care este secretul vigorii sale 
ieşite din comun. 


- Ei bine, a răspuns el, nu beau, nu fumez, şi înot o milă pe zi. 


- Dar eu am avut un unchi care a făcut acelaşi lucru, şi a murit la vârsta de 60 de 
anl. 


- Păi, necazul cu unchiul dumitale este că nu a practicat toate aceste tehnici vreme 
suficientă. 


Dumnezeu joacă golf 


Într-o dimineaţă de duminică, după slujbă, Dumnezeu şi Sfântul Petru s-au dus să 
joace golf. 


Dumnezeu a jucat primul. EI a dat o lovitură puternică şi a aruncat mingea pe un 
teren accidentat. Când să atingă mingea pământul, un iepure a ieşit din vizuina sa, 
a prins mingea cu botul şi a început să alerge cu ea pe pajiște. În acelaşi timp, un 
şoim a coborât în picaj, a prins iepurele şi a zburat cu el. Un bărbat din apropiere a 
tras cu puşca şi a împuşcat şoimul. Șoimul i-a dat drumul iepurelui, care a căzut 
chiar pe terenul de golf. Animalul a dat drumul mingii, care s-a rostogolit şi a intrat 
în gaură. 


Sfântul Petru s-a întors către Dumnezeu iritat şi i-a spus: 
- Haide! Haide! Vrei să jucăm golf sau să ne prostim în faţă? 


Dar voi ce doriţi? Vreţi să înţelegeţi şi să jucaţi jocul vieţii: sau preferaţi să căutaţi 
prosteşte miracole? 


Instalatorul şi cascada Niagara 


Este mai bine ca unele lucruri să fie lăsate aşa cum sunt: 

Un tânăr entuziast care tocmai şi-a luat licenţa de instalator s-a dus să vadă cascada 
Niagara. A studiat-o preţ de un minut, după care a spus: 

- Cred că o pot repara. 


Sfinţii 
Camionul fără frâne 


Unii oameni se nasc sfinţi, alţii ajung la sfinţenie, iar altora sfinţenia le cade în cap. 
Un puț de petrol al luat foc. Compania petrolieră a chemat experţii să stingă vâl- 
vătaia. Căldura s-a dovedit însă atât de intensă încât pompierii nu s-au putut apro- 
pia la mai mult de 350 de metri de foc. 


Disperaţi, directorii i-au chemat pe voluntarii locali care îndeplineau funcţia de 
pompieri ai comunităţii, ca să ajute şi el. 


O jumătate de oră mai târziu, o maşină rablagită de pompieri s-a îndreptat spre foc 
şi s-a oprit brusc la 30 de metri de flacără. Oamenii au sărit din maşină, au intrat în 
dispozitiv şi au început să stingă focul. 

Recunoscători, directorii au ţinut câteva zile mai târziu o ceremonie, în care au lău- 
dat curajul şi simţul datoriei pompierilor locali, după care au înmânat un cec cu o 
valoare uriaşă şefului acestora. 

Intrebat de reporteri ce intenţionează să facă cu cecul, şeful a răspuns: 

- Ei bine, mai întâi de orice altceva vreau să duc nenorocita aia de maşină la garaj 


şi să-i repar frânele! 


Din păcate, pentru unii sfinţenia nu înseamnă nimic altceva decât lin ritual. 


Lady Pumphampton 
Prietenul lui Lady Pumphampton, un gentleman rafinat, a venit să servească ceaiul. 
De aceea, ea i-a dat servitoarei un bacşiş mare şi i-a spus: 
- la banii ăştia. Dacă auzi că strig după ajutor, nu trebuie să vii. Poţi să pleci şi să 
îți iei liber toată ziua. 


Umbra sacră 


A existat odată un om atât de sfânt încât până şi îngerii se bucurau văzându-l. Cu 
toate acestea, el nu avea nici cea mai mică idee de faptul că este un sfânt. Îşi vedea 


liniştit de treburile zilnice, împărțind în jur bunătatea la fel de inconştient cum îşi 
răspândesc florile parfumul lor şi becurile de pe stradă lumina lor. 


Sfinţenia lui consta în faptul că el uita instantaneu trecutul persoanei pe care o avea 
în faţă, privind-o ca şi cum ar fi văzut-o pentru prima oară. De aceea, el vedea 
dincolo de aparențele exterioare, în însăşi esenţa fiinţei, acolo unde oamenii erau 
inocenți şi nevinovaţi, şi mult prea ignoranţi pentru a şti că greşesc. De aceea, el îi 
ierta şi îi iubea pe toți deopotrivă, fără să 1 se pară însă nimic ieşit din comun în 
atitudinea lui, căci ea nu era rezultatul unei decizii, ci al felului în care îi privea el 
pe oameni. 


Intr-o zi, un înger 1-a spus: 
- Dumnezeu m-a trimis la tine. Poţi să îmi ceri orice vei dori, şi dorinţa îţi va fi 
îndeplinită. Vrei să primeşti darul vindecării? 


- Nu, a răspuns omul. Aş prefera să-L las pe Dumnezeu să vindece el însuşi. 


- Vrei să ai puterea de a-i aduce pe păcătoşi înapoi, pe drumul cel drept? 
- Nu, a spus el, nu am eu dreptul să ating inima omului. Acest drept divin le este 
rezervat numai îngerilor. 


- Vrei să fii un model de virtute, pentru ca oamenii să fie atraşi de tine şi să te imi- 
te? 
- Nu, a răspuns sfântul, căci în acest fel aş deveni centrul atenţiei. 


- Atunci ce doreşti? a insistat îngerul. 
- Graţia lui Dumnezeu, a răspuns omul. Dacă voi dispune de această graţie, voi 
avea tot ce-a ce mi-am dorit vreodată. 


- Nu, trebuie să-mi ceri ceva miraculos, i-a spus îngerul. În caz contrar, o asemenea 
însuşire îți va fi distribuită în mod obligatoriu. 


- Bine, în acest caz iată ce doresc: lasă binele să se facă prin mine, fără ca eu să de- 
vin conştient de acest lucru. 


De aceea, Dumnezeu i-a dăruit următoarea calitate: umbra sa căpăta puteri vinde- 
cătoare, dar numai atunci când cădea în spatele lui. În acest fel, bolnavii care 
cădeau sub incidența umbrei sfântului - dar numai dacă acesta era cu spatele la ei - 
erau vindecaţi pe loc, pământul devenea fertil, izvoarele ţâşneau, iar feţele celor 
do-borâţi de greutăţile vieţii se colorau din nou. 


Sfântul nu ştia însă nimic din toate acestea, căci atenţia celor din jur era atât de 
centrată asupra umbrei încât ei au uitat de omul care o răspândea. In acest fel, 
dorinţa lui de a face bine fără să ştie nimic de acest lucru s-a împlinit cu prisosinţă. 


Paul Cezanne 
La fel ca şi măreţia, sfinţenia nu este conştientă de sine. 


Timp de 35 de ani, Paul Cezanne a trăit necunoscut, pictând capodoperă după ca- 
podoperă, pe care le dăruia vecinilor săi, care nu bănuiau nimic. lubirea pe care o 
avea pentru munca lui era atât de mare încât nu s-a gândit niciodată să atingă 
celebritatea, la fel cum nu a bănuit nici o clipă că într-o bună zi va fi considerat 
părintele picturii moderne. 


Faima lui se datorează unui negustor din Paris, care a strâns câteva dintre picturile 
lui, a deschis o expoziţie şi le-a prezentat lumii artistice. Lumea a rămas uimită să 
descopere existenţa unui maestru. 


Maestrul a rămas cel puţin la fel de uimit. A sosit la expoziţie la braţul fiului său şi 
nu şi-a putut reţine uimirea atunci când şi-a văzut picturile expuse. Întorcându-se 
către fiul său, el i-a spus: 
- Priveşte, le-au înrămat! 


Subhuti şi vidul 
Discipolul lui Buddha, Subhuti, a descoperit subit frumuseţea şi bogăţia stării de 
vid. EI a realizat că totul este impermanent, nesatisfăcător şi vid în sine. In această 
stare de vid divin, el a rămas sub un copac într-o stare de beatitudine, iar în jurul 


lui a început să plouă cu flori. 


Atunci, zeii i-au susurat la ureche: 
- Suntem vrăjiţi de sublimele tale învățături referitoare la vid. 


- Dar nu am scos un cuvânt, le-a replicat Subhuti. 


- E drept, i-au răspuns zeii. Tu nu ai vorbit despre vid, iar noi nu am auzit nimic 
despre vid. Tocmai acesta este adevăratul vid. 


Iar florile au continuat să cadă din cer. 


Dacă cu aş vorbi despre starea de vid, sau cel puţin dacă aş fi conştient de ea, s-ar 
mai putea vorbi oare de vid? 


Muzica nu poate fi creată fără vidul interior al flautului, al notelor muzicale, fără 
partea albă (goală) a paginii de pe portativ, fără vidul numit fereastră, sfinţenie, 
absenţa eului. 

Modestia rabinului 
Un rabin bătrân zăcea pe patul de boală, iar discipolii şuşoteau la capul lui, lău- 
dându-i virtuțile ieşite din comun. 
- De pe vreme a lui Solomon nu a mai existat nici un om atât de înţelept ca el, a 


spus unul dintre ei. 


- Şi ce credinţă are! Cu siguranţă, patriarhul Avraam nu avea o credință mai mare 
decât el, a spus altul. 


- Nu am nici o îndoială că răbdarea lui o egalează pe cea a lui lov, a spus al treilea. 


- Numai despre Moise se mai poate spune că a conversat atât de intim cu Dumne- 
zeu, în afara lui, a adăugat un al patrulea. 


Rabinul părea agitat. Când discipolii au plecat, soţia sa l-a întrebat: 
- Ai auzit cum te-au lăudat? 


- Am auzit. 
- Atunci de ce eşti atât de nervos? 
- Pentru că nimeni nu a pomenit nimic de modestia mea! 


Intr-adevăr, a fost un sfânt cel care a spus: "Eu sunt alcătuit doar din patru pereți, 
fără nimic în interior”. 


Cu greu am putea găsi pe cineva mai împlinit. 


Venerabilul preot se declară vinovat 


Un preot în vârstă de 92 de ani era venerat de toţi locuitorii oraşului. Când îl întâl- 
neau pe stradă, oamenii se înclinau până la pământ, atât de mare era reputația sfin- 
țeniei sale. In plus, era şi un membru respectat al Clubului Rotary. 


De fiecare dată când membrii Clubului se întâlneau, preotul era prezent, fără să 
întârzie vreodată, şi se aşeza întotdeauna în locul său favorit, într-un colţ al came- 
TEI, 


Într-o zi, preotul a dispărut. Parcă s-ar fi volatilizat în aer. Oricât de mult l-au cău- 
tat, locuitorii oraşului nu au găsit nici cea mai mică urmă care să amintească de el. 
Și totuşi, în luna următoare, când membrii Clubului Rotary s-au întâlnit, el şi-a 
reluat locul obişnuit, în colţul camerei. 


- Bine, părinte, i-a strigat cineva, dar unde ai fost? 
- La închisoare, a răspuns calm părintele. 


- La închisoare?! Dar pentru numele lui Dumnezeu, tu nu poţi face rău nici măcar 
unei muşte! Ce s-a întâmplat? 


- E o poveste lungă, a spus părintele. Pe scurt, iată ce s-a întâmplat: mi-am luat un 
bilet de tren către un alt oraş şi stăteam liniştit pe peron, în aşteptarea trenului, când 
deodată a apărut o fată de o frumuseţe ieşită din comun,. la braţul unui poliţist. S-a 
uitat la mine, după care s-a întors către polițist şi i-a spus: "EI a fost!" Ca să fiu sin- 
cer, m-am simţit atât de flatat, încât m-am declarat vinovat în instanţă. 


Cei patru călugări rup tăcerea 


Patru călugări au plecat într-o călătorie şi s-au decis să păstreze legământul tăcerii 
timp de o lună. 


In prima zi, totul a mers bine, dar a doua zi unul dintre el a spus: 
- Mă întreb dacă am încuiat uşa de la chilia mea înainte de a pleca. 


- Prostule! Am făcut legământul să păstrăm tăcerea timp de o lună şi tu l-ai încăl- 
cat! a spus al doilea. 


- De parcă tu nu l-ai încălcat! a spus şi al treilea. 


- Slavă cerului! Eu sunt singurul care nu a spus nimic până acum, a conchis al pa- 
trulea. 


O viaţă prea rigidă 
Un bărbat a intrat în biroul doctorului şi i-a spus: 
- Doctore, am o durere de cap îngrozitoare, care nu mă părăseşte niciodată. Imi poţi 


da ceva împotriva e1? 


- Da, i-a spus doctorul. Dar mai întâi, trebuie să verific anumite lucruri. Spune-mi, 
ai băut mult alcool? 


- Alcool? Eu nu mă ating niciodată de băuturi alcoolice? 1-a răspuns omul, in- 
dignat. 


- Dar cu fumatul, cum stai? 

- Consider că fumatul este un obicei dezgustător. Nu m-am atins în viaţa mea de 
tutun. 

- Următoarea întrebare e mai delicată, dar ştii şi dumneata cum sunt unii bărbați... 
Spune-mi, te duci noaptea la agăţat? 


- Vai, mie. Drept cine mă 1e1? în fiecare seară la zece mă pun în pat. 


- Spune-mi, a insistat doctorul, durerea de cap este ascuţită, violentă? 
- Da, a răspuns omul. Exact! Este o durere cât se poate de ascuţită şi de violentă. 


- Nu-i de mirare, dragul meu! Problema dumitale este că duci o viaţă prea rigidă. 
Tot ce trebuie să faci este să mai slăbeşti puţin frâiele. 


Necazul cu idealunle voastre este că dacă încercaţi să le respectaţi pe toate, viaţa 
devine imposibilă. 


Ce poate fi mai bun decât un titlu de baronet? 


Un politician britanic influent a insistat multă vreme pe lângă Disraeli ca să obțină 
titlul de baronet. 


Primul Ministru a reuşit să-l refuze fără să-i jignească sentimentele. EI i-a spus: 


- Îmi pare rău, nu pot să-ţi confer acest titlu, dar îţi propun ceva mai bun. Poţi să le 
spui prietenilor tăi că ţi-am oferit titlul de baronet, iar tu m-ai refuzat. 


„Uite cine se crede păcătos!“ 


Intr-o zi, un episcop a îngenuncheat în faţa altarului şi, într-un acces de fervoare 
religioasă, a început să se autoflageleze, izbindu-şi pieptul cu pumnul, spunând: 
- Sunt un păcătos, ai milă de mine! Sunt un păcătos, ai milă de mine! 


Inspirat de acest exemplu de smerenie, preotul local a îngenuncheat şi el lângă 
episcop şi a început să-şi izbească pieptul cu pumnul, spunând: 
- Sunt un păcătos, ai milă de mine! Sunt un păcătos, ai milă de mine! 


Paracliserul, care întâmplător se afla şi el în biserică, a fost atât de mişcat de acea- 
stă scenă, încăt nu s-a mai putut înfrâna. A îngenuncheat şi el lângă cei doi şi a 
început să-şi izbească pieptul cu pumnul spunând: 

- Sunt un păcătos, ai milă de mine! Sunt un păcătos, ai milă de mine! 


La care episcopul l-a tras de mânecă pe preot şi arătând către paracliser, i-a spus 
zâmbind: 
- Uite cine se consideră un păcătos! 


Pedepsirea ascetului celibatar 


A existat odată un ascet care ducea o viaţă de celibat şi care şi-a propus drept obie- 
ctiv să lupte împotriva sexului, atât cu sine cât şi cu cei din Jur. 


Când i-a venit vremea, a murit. Neputând suporta şocul, discipolul său a murit la 
scurt timp după el. Ajuns pe lumea cealaltă, lui nu i-a venit să-şi creadă ochilor: 
mult iubitul lui Maestru stătea pe o pajişte cu o fată splendidă pe genunchi! 


Supărarea i-a mai trecut la gândul că aceasta este răsplata primită de Maestru pen- 
tru abstinenţa sexuală a care a practicat-o pe pământ. Drept care, s-a dus la el şi i-a 
spus: 

- Învățătorule, acum ştiu că Dumnezeu este drept, căci văd că te-a răsplătit în cer 
pentru austeritatea pe care ai suportat-o pe pământ. 


Maestrul părea iritat: 
- Idiotule! i-a spus el, acesta nu este cerul, iar eu nu sunt răsplătit, ci pedepsit. La 
fel este şi ea! 


Când pantoful se potriveşte perfect, nimeni nu-şi mai aminteşte de picior. 
Când cureaua se potriveşte perfect, nimeni nu-şi mai aminteşte de talie. 
Când toate lucrurile sunt în armonie, nimeni nu-şi mai aminteşte de ego. 
La ce vă folosesc atunci toate austerităţile voastre? 

Gânduri despre Dumnezeu şi despre o femeie frumoasă 
Preotul local a fost văzut deseori vorbind cu o femeie având o reputaţie îndo- 
ielnică, şi încă în locuri publice, spre indignarea nețărmurită a întregii congregaţii. . 
Când episcopul l-a chemat la ordine, el s-a explicat: 
- Sfinţia ta, am fost întotdeauna de părere că este mai bine să vorbeşti cu o femeie 
frumoasă gândindu-te la Dumnezeu, decât să te rogi lui Dumnezeu gândindu-te la 
o femeie frumoasă. 
Când călugărul intră intr-o cârciumă, aceasta devine chilia lui. 
Când beţivul intră într-o chilie, aceasta devine cârciuma lui. 


Maestrul bea lapte din soia 


Oraşul a fost lovit de cutremur, şi Maestrul a fost încântat să vadă cât de impresio- 
naţi au rămas discipolii săi văzând detaşarea afişată de el. 


Câteva zile mai târziu, întrebat ce înseamnă să-ţi cucereşti frica, el le-a reamintit 
discipolilor de atitudinea sa din timpul cutremurului: 

- Aţi observat cum, în timp ce toată lumea fugea încolo şi încoace, mânată de pa- 
nică, eu am rămas la fel de liniştit ca şi o apă calmă? A observat careva dintre voi 
să-mi fi tremurat mâna pe paharul cu apă? 


- Nu, i-a răspuns un discipol, dar nu era apă ceea ce aţi băut, domnule, ci lapte de 
soia. 


Nisterus fuge de dragon 
Nisterus cel mare, unul din părinţii sfinţi care au trăit în deşertul egiptean, se 


plimba odată prin deşert, însoțit de un mare număr de discipoli, care îl venerau ca 
pe un om al lui Dumnezeu. 


Subit, în faţa lor a apărut un dragon, şi toată lumea a rupt-o la fugă. 


Mulţi ani mai târziu, când Nisterus se afla pe patul de moarte, unul dintre discipoli 
l-a întrebat: 
- Părinte, ţi-a fost şi ţie teamă în ziua aceea când a apărut dragonul? 


- Nu, i-a răspuns muribundul. 
- Atunci de ce ai fugit la fel ca noi? 


- M-am gândit că e mai bine să fug acum de dragon, decât să fug mai târziu de 
spiritul vanităţii. 


Vindecarea lui Longinus 


Pe vremea când deşertul egiptean era plin de acei oameni sfinți numiţi părinţii 
deşertului, o femeie care suferea de cancer la sân l-a căutat pe unul dintre ei, pe nu- 
me Abba Longinus, care avea reputaţia de sfânt şi de vindecător deopotrivă. 


În timp ce femeia mergea pe malul mării, ea s-a întâlnit chiar cu Longinus, care 
culegea lemne de foc, şi l-a întrebat: 

- Sfinte părinte, ai putea să-mi spui unde locuieşte robul lui Dumnezeu Abba Lon- 
ginus? 


- De ce îl cauţi pe şarlatanul acela bătrân? a întrebat-o Longinus. Nu te duce la el, 
căci nu vei avea decât de suferit de pe urma sfaturilor lui. Care e necazul tău? 


Femeia i-a povestit. Longinus a binecuvântat-o şi a trimis-o acasă, spunându-i: 
- Acum du-te, şi Dumnezeu va veghea să te faci din nou bine. Cu siguranţă, Lon- 


ginus nu te-ar fi putut ajuta cu nimic. 


Și astfel, femei a s-a întors acasă, având încredere că se va vindeca, lucru care s-a 
şi întâmplat în mai puţin de o lună. 


Mulţi ani mai târziu, ea a murit, fără să ştie că cel care a vindecat-o a fost chiar 
Longinus. 


Bahaudin își ascunde miracolele 


Odată, un străin s-a apropiat de un discipol al misticului musulman Bahaudin Nag- 
shband şi l-a întrebat: 

- Spune-mi, de ce îşi ascunde maestrul tău miracolele? Am strâns personal destule 
informaţii care atestă fără nici un dubiu că el a fost prezent în mai multe locuri 
simultan, că a vindecat oameni prin puterea rugăciunilor lui, spunându-le însă că 
vindecarea lor s-a datorat naturii, că a ajutat fel de fel de oameni cu diferite neca- 
zuri, dar le-a spus că totul a fost o chestiune de noroc. De ce face toate acestea? 


- Ştiu la ce te referi, i-a răspuns discipolul, căci am observat şi eu asemenea feno- 
mene. Cred că ştiu şi răspunsul la întrebarea ta. Mai întâi de toate, maestrul detestă 
să fie în centrul atenţiei. În al doilea rând, este convins că dacă oamenii încep să fie 
preocupaţi de miracole, ei îşi pierd interesul pentru lucrurile care au o valoare spi- 
rituală autentică. 


Laila şi Rama 


Laila şi Rama se iubeau, dar erau prea săraci ca să se poată căsători. Din păcate, 
trăiau în oraşe diferite, despărțite de un fluviu mare, plin cu crocodili. 


Intr-o zi, Laila a auzit că Rama al ei era grav bolnav şi că nu exista nimeni care să-l 
îngrijească. Ea s-a repezit pe malul fluviului şi l-a rugat pe barcagiu să o treacă pe 
celălalt mal, deşi nu avea bani să-i plătească. 


Lipsit de inimă, barcagiul a refuzat, spunându-i totuşi că acceptă să o treacă fluviul 
dacă este de acord să se culce cu el în noaptea aceea. Disperată, femeia a acceptat 


condiţia. 


Când a ajuns în sfârşit la Rama, ea l-a găsit aproape mort. A rămas totuşi cu el şi |- 
a îngrijit, şi după o lună, Rama s-a însănătoşit. 


Într-o zi, el a întrebat-o cum a reuşit să treacă fluviul. Incapabilă să-şi mintă iubi- 
tul, Laila i-a spus adevărul. 


Auzind ce s-a întâmplat, Rama s-a înfuriat la culme, căci preţuia virtutea mai mult 
decât viaţa însăşi. A alungat-o din casa lui şi a refuzat să o mai primească vreodată. 


Gessen, călugărul lacom 


Gessen era un călugăr budist. Simultan, era şi un artist de geniu. Cu toate acestea, 
înainte să înceapă vreodată lucrul la o pictură, el cerea întotdeauna plata în avans. 


ŞI trebuie să spunem că avea nişte tarife de-a dreptul exorbitante. De aceea, i s-a 
dus vestea şi i-a rămas numele de Călugărul cel lacom. 


Într-o zi, o gheişă a trimis după el, spunându-i că doreşte să-i picteze portretul. Ge- 
ssen a întrebat-o: 
- Câţi bani îmi vei plăti? 


Chiar în acea perioadă, fata era tovarăşa de companie a unui protector foarte bogat, 
aşa că i-a răspuns: 
- Orice sumă vei dori. Dar pictura trebuie făcută chiar acum, în faţa mea. 


Gessen a început imediat să lucreze, şi când pictura a fost gata, a cerut o sumă mai 
mare ca oricând înainte. 


În timp ce gheişa îi dădea banii, ea i-a spus protectorului ei:. 

- Omul acesta pretinde că este călugăr, dar nu se poate gândi decât la bani. Are un 
talent excepţional, dar mintea îi este murdară. Cum aş putea expune o pânză a unui 
om atât de ticălos? Singurul lucru pe care îl pot face cu lucrarea lui este să o folo- 
sesc ca lenjerie intimă! 


După care a scos un obiect de lenjerie intimă şi i-a cerut să picteze ceva pe ea. 


Inainte de a-şi începe lucrul, Gessen i-a pus aceeaşi întrebare referitoare la bani: 
- Câţi bani îmi vei plăti? 


- O, orice sumă vei dori. 
Gessen a spus preţul, a pictat lucrarea, a încasat fără ruşine banii şi a plecat. 


Mulţi ani mai târziu, accidental, s-a aflat de ce era atât de lacom după bani Gessen. 
Se pare că provincia în care se născuse fusese lovită de o secetă îngrozitoare. Foa- 
metea făcea ravagii. Cei bogaţi nu făceau nimic pentru oamenii sărmani. De aceea, 
Gessen a construit în secret hambare pe care le-a umplut cu grâne pentru asemenea 
situaţii de urgenţă. Multă vreme, nimeni nu a ştiut de unde vine grâul şi cine este 
binefăcătorul provinciei. 


Un alt motiv pentru care Gessen aduna atâţia bani era dorinţa lui de a construi un 
drum între satul său natal şi oraşul aflat la câteva mile distanţă. Drumul existent se 
afla într-o stare atât de proastă încât carele cu boi nu se puteau deplasa pe el decât 
cu mare greutate, motiv pentru care cei bătrâni şi cei bolnavi sufereau foarte tare 
atunci când trebuiau să ajungă la oraş. Gessen a fost cel care a reparat drumul. 


In sfârşit, Gessen dorea să construiască un templu pentru meditaţie, dorinţă pe care 
maestrul său o avusese întotdeauna, dar nu o putuse îndeplini niciodată. Gessen a 
construit templul în semn de recunoştinţă faţă de maestrul său. 


După ce şi-a realizat cele trei obiective: hambarele, drumul şi templul, Gessen şi-a 
aruncat vopselele şi pensula, s-a retras în munţi, dedicându-se vieții contemplative, 


şi nu a mai pictat niciodată. 


Comportamentul unei persoane nu arată decât ceea ce observatorul îşi imaginează 
că vede. 


Preotul catolic, cel protestant şi rabinul 
Doi marinari irlandezi lucrau alături de o casă de toleranţă. 


Când preotul protestant a trecut pe lângă ei, şi-a tras pălăria ca să nu fie văzut şi a 
intrat în stabiliment, 


Pat i-a spus lui Mike: 
- Ai văzut? La ce te-ai fi putut aştepta? Doar e protestant! 


La scurt, timp, un rabin a trecut pe lângă ei, şi-a tras pelerina peste faţă şi a intrat la 
rândul lui în stabiliment. 


Pat: 

- Ce exemplu groaznic dau aceşti lideri religioşi credincioşilor lor! 

În sfârşit, cine credeţi că a trecut pe lângă cei doi? Un preot catolic, evident! Ace- 
sta şi-a ascuns faţa după anteriu şi a intrat şi el în stabiliment. Acelaşi Pat: 

- Ce păcat, Mike! Când te gândeşti că s-a îmbolnăvit una dintre fete! 


Înjurăturile episcopului 


Un om s-a dus să pescuiască în munţii din nord. Intr-o zi, ghidul său s-a apucat să-i 
povestească nişte întâmplări nostime cu episcopul al cărui ghid a fost anul trecut. 


- Da, era un om bun, dar avea un limbaj... 


- Vrei să spui că episcopul înjura? 


- Şi încă cum, domnule! Odată, a prins un somon măricel, dar chiar când să-l ia în 
mână, peştele 1-a alunecat printre degete şi a scăpat înapoi în apă. l-am spus atunci: 
"Ce ghinion al dracu... . 


M-a privit drept în ochi şi mi-a spus: 
"Chiar aşa!" De fapt, atunci a fost singura dată când l-am auzit înjurând. 


Pofta de viaţă a lui Tanzan 


În timpul erei Meigi, doi profesori foarte cunoscuţi trăiau în Tokyo. Cei doi erau 
cât se poate de diferiți unul de celălalt. 


Unul dintre ei, Unsho, profesor la Shingon, respecta cu stricteţe toate preceptele lui 
Buddha. Se trezea cu mult înaintea zorilor, se culca devreme, nu mânca nimic după 
apusul soarelui şi nu se atingea de băuturile alcoolice. 


Celălalt, Tanzan, era profesor 4e filosofie la Universitatea Imperială Todai. El nu 
respecta nici un precept: mânca atunci când dorea şi dormea atunci când simţea ne- 
voia, inclusiv în timpul zilei. 


Într-o zi, Unsho I-a vizitat pe Tanzan şi l-a găsit în timp ce savura nişte sake. Un- 
sho a fost scandalizat, căci un budist nu trebuie să atingă nici măcar o picătură de 
alcool cu limba. 


- Salut, prietene, i s-a adresat 'Tartzan. Vrei să intri şi să bei o ceaşcă împreună cu 
mine? 


Unsho era şocat, dar i-a răspuns cu o voce controlată: 
- Eu nu beau niciodată. 


- Cine nu bea nu este un om adevărat, i-a spus Tanzan. 
De data aceasta, Unsho şi-a pierdut cumpătul: 
- Vrei să spui că eu sunt inuman fiindcă nu mă ating de ceea ce Buddha a interzis 


în mod explicit? 


Dacă eu nu sunt om, atunci ce sunt? 
- Un Buddha, i-a răspuns fericit Tanzan. 


Tanzan a murit la fel de comun cum a preferat să trăiască. În ultima zi din viaţă a 
scris 60 de vederi pe care a scris aceleaşi rânduri: 

Plec din această lume. 

Acesta este ultimul meu anunţ. 

Tanzan, 27 iulie 1892. 


L-a rugat pe un prieten să pună vederile la poştă, după care s-a stins în linişte. 


Sufitul Junaid din Bagdad a spus: "Omul dedat plăcerilor lumii, dar cu o natură 
bună, este de preferat unui sfânt căruia îi sare ţandăra”. 


Culegătoarea de cioburi de pe plajă 


O familie alcătuită din cinci persoane se bucura de o zi de vacanţă pe plajă. Copiii 
făceau baie în ocean şi construiau castele din nisip. 


Subit, de ei s-a apropiat o bătrână de statură mică. Părul ei alb era fluturat de vânt, 
iar hainele îi erau murdare şi rupte. Femeia vorbea singură şi aduna lucruri arun- 
cate pe plajă, pe care le strângea într-un sac. 


Părinţii şi-au chemat copiii şi le-au spus să se ferească de bătrână. Când aceasta a 
ajuns în dreptul lor, aplecându-se din când în când ca să culeagă obiecte, ea le-a 
zâmbit copiilor, dar nimeni nu i-a răspuns la salut. 


Peste câteva săptămâni, familia a aflat din ziare că femeia respectivă a dus întreaga 
viaţă o adevărată cruciadă, adunând cioburile de sticlă de pe plajă pentru ca cei mi- 
ci să nu se taie în ele. 


Ascetul rătăcitor 


Asceţii rătăcitori pot fi întâlniți frecvent în India. O mamă 1-a interzis fiului ei să 
aibă cel mai mic contact cu aceştia, căci, în timp ce unii aveau reputaţia de verita- 
bili sfinți, alţii erau cunoscuţi drept nişte şarlatani deghizați. 


Intr-o zi, femeia a privit pe fereastră şi a văzut un asemenea ascet înconjurat de co- 
piii din sat. Spre surpriza ei, omul făcea tumbe ca să-i amuze pe copii, fără să-i pe- 
se de demnitatea sa de adult. 


Femeia a fost atât de impresionată încât şi-a chemat copilul şi i-a spus: 
- Vezi, fiule, acela este un om sfânt. Poţi să mergi să te joci cu el. 


Preotul care nu putea gândi de rău despre nimeni 


A fost odată un preot atât de sfânt încât nu putea gândi niciodată ceva de rău în le- 
gătură cu cineva, oricine ar fi fost el. 


Într-o zi, el s-a aşezat la o masă într-un restaurant şi a comandat o ceaşcă de cafea, 
singurul lucru pe care îl putea servi, căci era o zi de post. Spre surpriza lui, el a 
văzut un tânăr din congregația lui devorând cu mare poftă o friptură imensă la 
masa vecină. 


- Sper că nu te-am şocat, părinte, i-a spus tânărul, zâmbind. 


- Nu! Bănuiesc că ai uitat că astăzi este o zi de post şi de abstinenţă, i-a răspuns 
preotul. 


- Nici vorbă. Ştiam precis acest lucru. 
- Înseamnă că eşti bolnav şi doctorul ţi-a interzis să posteşti. 
- Nici vorbă. Pleznesc de sănătate. 
La care, preotul şi-a ridicat ochii către cer şi a spus: 
- Ce exemplu minunat ne oferă tânăra generaţie, Doamne! lată, acest tânăr preferă 
să îşi mărturisească păcatele decât să spună o minciună! 

Râsul lui Rinzai 
Se spune despre marele maestru zen Rinzai că ultimul lucru pe care îl făcea în fie- 
care noapte, înainte de culcare, era să sloboadă un mare hohot de râs din abdomen, 
care răsuna pe toate coridoarele şi putea fi auzit până în ultima chilie a mânăstirii. 
La fel, primul lucru pe care îl făcea dimineaţa era să izbucnească într-un hohot de 
râs atât de sănătos, încât toată lumea se trezea din somn, oricât de adânc ar fi dor- 
mit. 


Discipolii săi l-au întrebat de multe ori de ce râdea cu atâta poftă, dar el a refuzat 
să le spună. A murit ducând cu el în mormânt acest secret. 


De la acţiune la râs 


Maestrul era într-o stare de foarte bună dispoziţie, aşa că discipolii s-au gândit să-l 
întrebe care au fost etapele prin care a trecut de-a lungul evoluţiei sale spirituale. 

- La început, Dumnezeu m-a condus de mână, le-a povestit el, ducându-mă în 
Ținutul Acţiunii, unde am stat câțiva ani. Apoi, Dumnezeu s-a întors şi m-a condus 
în Ținutul Tristeţii, unde am rămas până când inima mea a fost curățată de toate 
ataşamentele ei. M-am trezit atunci în Ţinutul Iubirii, ale cărei flăcări au ars tot ce 
mai rămăsese din egoul meu. Am ajuns astfel în Ținutul Tăcerii, unde mi-au fost 
revelate toate misterele vieţii şi ale morţii. 


- Aceasta a fost ultima etapă a călătoriei? Au întrebat discipolii. 

- Nu, le-a răspuns Maestrul. Intr-o zi, Dumnezeu mi-a spus: "Astăzi te voi duce în 
cel mai intim sanctuar al Templului, care este chiar inima lui Dumnezeu". Şi astfel, 
am ajuns în Ținutul Râsului. 


lisus Hristos pledează „vinovat“ 


- Prizonier, a spus marele inchizitor, eşti acuzat că i-ai încurajat pe oameni să în- 
calce legile, tradițiile şi obiceiurile sfintei noastre religii. Pentru ce pledezi? 


- Vinovat, onorată curte. 

- Mai eşti acuzat că ai frecventat compania celor eretici, a prostituatelor, a celor ca- 
re au fost decretaţi public drept păcătoşi, a cămătarilor şi a colonialiştilor care ne- 
au cucerit națiunea, pe scurt, a celor excomunicați. Cum pledezi? 


- Vinovat, onorată curte.. 


- În sfârşit, eşti acuzat că ai revizuit, ai schimbat şi ai pus în discuţie înseşi funda- 
mentele credinţei noastre. Cum pledezi? 


- Vinovat, onorată curte. 
- Care este numele tău, prizonier? 
- lisus Hristos, onorată curte. 


Unii oameni sunt la fel de alarmaţi să îşi vadă religia practicată ca şi atunci când 
aud că alţii o pun la îndoială. 


Sinele 
Misterul sinelui 


Un domn în vârstă avea un magazin de antichităţi într-un mare oraş. Intr-o zi, în 
magazinul său a intrat un turist şi a început să discute cu bătrânul despre diferitele 
lucruri înghesuite înăuntru. 


- Care crezi că este lucrul cel mai ciudat, cel mai misterios pe care îl ai aici? l-a în- 
trebat turistul. 


Bătrânul a trecut cu privirea toate curiozitățile, vechiturile, animalele împăiate, ca- 
petele de statuete, piesele arheologice, trofeele vânătoreşti... după care s-a întors 
către turist şi i-a spus: 

- Cel mai ciudat lucru din acest magazin sunt eu, fără doar şi poate! 


Cea mai mare invenţie modernă 
O profesoară ţinea un seminar pe tema invențiilor moderne. 
- Poate careva dintre voi să dea un exemplu de ceva important care nu exista cu 50 


de ani în urmă? a întrebat ea. 


Un student mai mucalit din rândul întâi a ridicat mâna şi a răspuns: 
- Da, eu! 


Călugărul şi sinele 
Există o poveste revelatoare legată de un călugăr ce a trăit în deşertul egiptean şi 
care a fost atât de chinuit de tentație încât nu a mai putut suporta. De aceea, s-a 


decis să-şi abandoneze chilia şi să plece în altă parte. 


În timp ce îşi punea sandalele cu gândul să-şi pună în aplicare planul, el a văzut un 
alt călugăr, nu departe de el, care îşi punea la rândul lui sandalele. 


- Cine eşti? l-a întrebat el pe străin. 


- Eu sunt tu, i-a răspuns acesta. Dacă din cauza mea te-ai decis să pleci din acest 
loc, trebuie să ştii că oriunde te-ai duce, eu te voi însoţi. 


SR o e 


Disperat, pacientul s-a adresat psihiatrului: 
- Oriunde m-aş duce, trebuie să mă iau cu mine, şi asta strică totul. 


Atât lucrurile de care fugiţi cât şi cele după care tânjiţi se află în voi. 
Guru-ul şi crocodilul 


Un aspirant aflat în căutarea unui maestru care să-l ghideze pe calea sfinţeniei a 
ajuns la un ashram. Aici locuia un guru care, deşi avea reputaţia de sfânt, era totuşi 
un şarlatan. Dar aspirantul nostru nu avea de unde să ştie acest lucru. 


- Inainte să te accept ca discipol, i-a spus guru-ul, trebuie să îţi testez obedienţa. 
Prin faţa ashram-ului trece un râu plin cu crocodili. Doresc să treci acest râu. 


Credinţa tânărului aspirant era atât de mare încât el a trecut fără să ezite râul, stri- 
gând în gura mare: 
- Lăudate fie puterile guru-ului meu. 


Spre imensa uimire a guru-ului, el a ajuns pe malul celălalt al râului nevătămat. 


Guru-ul s-a convins astfel că tânărul era mai sfânt decât şi-ar fi imaginat. De aceea, 
el s-a decis să le dea celorlalți discipoli ai săi o demonstraţie a puterilor sale, am- 
plificându-şi astfel reputaţia de sfânt. 


EI a intrat la rândul lui în apa râului, strigând: 
- Lăudate fie puterile mele! Lăudate fie puterile mele! 


Atraşi de strigătele puternice, crocodilii l-au înhăţat imediat. 
Diavolul deghizat în înger 


Diavolul i-a apărut într-o zi unuia dintre părinţii sfinți ai deşertului, deghizat într- 
un înger de lumină, şi i-a spus: 
- Sunt Arhanghelul Gabriel şi am fost trimis la tine de Cel Atotputernic. 


Călugărul i-a răspuns fără ezitare: 

- Mai gândeşte-te. Probabil că ai fost trimis la altcineva. Eu unul nu am făcut nimic 
care să merite vizita unui înger. 

La care, diavolul a dispărut pe loc şi nu a mai îndrăznit niciodată să se apropie de 
acel călugăr complet lipsit de vanitate. 


„Dată naibii lovitură!“ 


Vizitând terenurile de golf, un turist aflat în Japonia a descoperit că cei mai buni 


"băieţi de mingi" în această ţară erau femeile. 


Într-o zi, el a sosit cu întârziere pe teren, aşa că a fost nevoit să-şi i-a drept băiat de 
mingi un puşti slăbuţ, care nu ştia aproape nimic despre jocul de golf şi care nu 
cunoştea decât trei cuvinte în limba engleză. 


EI s-a decis totuşi să-l păstreze pe întreaga durată a sejurului său, tocmai datorită 
celor trei cuvinte. Ori de câte ori turistul nostru trăgea o lovitură, puştiul începea să 
strige din rărunchi, cu multă simţire: 

- Dată naibii lovitură! 


Mamă sau iubită? 


O femeie a fost profund rănită de comportamentul fiului ei în vârstă de 15 ani. Ori 
de câte ori ieşeau împreună, acesta mergea în faţa ei. Oare îi era ruşine cu ea? Intr- 
O zi, s-a decis să-l întrebe. 


- Vai, mamă, nici vorbă, 1-a răspuns el, stânjenit. .Chestia e că arăţi atât de tânără 
încât mă tem ca prietenii mei să nu creadă că am o nouă iubită. 


Ca prin farmec, mama nu s-a mai simţit rănită deloc. 
„Agatha are 85 de ani“ 


La poartă a apărut un om în vârstă, cu o bucată de prăjitură în mână. 
- Soţia mea împlineşte astăzi 86 de ani, a spus el, şi a dorit să vă ofere o bucată de 
prăjitură. 


Prăjitura a fost primită cu recunoştinţă, cu atât mai mult cu cât omul mersese un ki- 
lometru ca să o aducă. 


O oră mai târziu, el s-a întors: 

- S-a întâmplat ceva? l-a întrebat vecinul. 

- Păi... a spus el, cu sfială. Agatha m-a trimis să vă informez că nu are decât 85 de 
anl. 


Cocoșul şi calul 
Un cocoş scormonea cu ciocul printr-un grajd. 


Când calul a devenit agitat şi a început să dea din copite, el i-a spus: 
- Ar trebui să fim amândoi mai atenţi, frate, căci altfel s-ar putea să ne călcăm pe 
picioare. 


Elefantul şi păduchele 


Ghici ce i-a spus furnica elefantului când Noe a adunat animalele ca să le ia în arca 
sa: 
- Hei, nu te mai împinge! 

Un păduche s-a decis să se mute cu întreaga familie în urechea unui elefant. De 
aceea, el i-a strigat: 

- Domnule elefant, eu şi familia mea dorim să ne mutăm în urechea dumitale. Ne- 
am gândit că ar fi corect să-ți dăm o săptămână de gândire, după care va trebui să 
ne informezi dacă ai vreo obiecţie. 


Elefantul nici măcar nu ştia că păduchele există, aşa că şi-a văzut liniştit de drum. 
După ce a aşteptat conştiincios să treacă săptămâna pe care i-a acordat-o, pădu- 
chele a presupus că elefantul şi-a dat acordul şi s-a mutat. 


O lună mai târziu, d-na Păduche a decis că urechea elefantului nu este un loc sufi- 
cient de sănătos pentru familia ei, aşa că a stabilit să se mute din nou. Ea l-a rugat 
pe soţul ei să-i acorde elefantului cel puţin o lună, pentru a nu-i răni sentimentele. 


Păduchele i-a vorbit din nou gazdei sale, încercând să dea dovadă de cât mai mult 
tact: 

- Domnule elefant, mă tem că suntem nevoiţi să ne mutăm într-un alt cartier. Evi- 
dent, acest lucru nu are nimic de-a face cu dumneata, căci urechea pe care ne-ai 
pus-o la dispoziţie este spațioasă şi călduroasă. Soţia mea preferă însă să se mute 
alături de prietenii ei care trăiesc pe piciorul taurului. Dacă ai vreo obiecţie în 
legătură cu mutarea noastră, spune-mi în următoarea săptămână. 

Evident, elefantul nu a spus nimic, aşa că păduchele şi-a schimbat reşedinţa cu 
conştiinţa împăcată. 


Universul nu este conştient de existenţa ta! Relaxează-te! 


Muncitorul şi corul 


Corul îşi ţinea repetiţia într-o sală alăturată, căci pe scenă se făceau ultimele ame- 
najări dinainte de concert. 


Când notele false ale unui tânăr muncitor au devenit intolerabile, dirijorul a oprit 
corul şi l-a admonestat. 

- Daţi-i înainte, maestre, i-a spus tânărul, plin de entuziasm. Nu mă deranjează de- 
loc faptul că ei cântă altfel decât mine. 


Spălătorul de geamuri 


O femeie a ieşit goală puşcă de sub duş, căutându-şi prosopul. Deodată, a îngheţat, 
văzând la fereastră un muncitor care spăla din exterior geamurile şi care o privea 
apreciativ. 


Femeia a rămas atât de şocată încât a rămas paralizată, continuând să-l privească pe 
tânăr. 

- Care-i problema, cucoană? a întrebat-o vesel acesta. N-ai mai văzut un spălător 
de geamuri până acum? 


Scăparea savantului 


A existat odată un om de ştiinţă care a descoperit arta clonării. El putea face o co- 
pie atât de exactă a propriei sale fiinţe încât nimeni nu putea face deosebirea. 


Într-o zi, el a aflat că este căutat de îngerul Morţii. De aceea, s-a grăbit să facă 12 
copii după sine. 


Ingerul a rămas foarte încurcat, neştiind care dintre cele 13 exemplare aflate în faţa 
sa era adevăratul savant; de aceea, i-a lăsat în pace şi s-a întors în cer. 


S-a întors însă repede, căci era un adevărat expert în natura umană, aşa că şi-a făcut 
un plan inteligent: 

- Domnule, a spus el, trebuie să fii un mare geniu dacă ai, reuşit să faci nişte repro- 
duceri atât de perfecte după fiinţa dumitale. Personal, am găsit însă o mică eroare 
în munca dumitale. 


- Imposibil! Ce eroare? a sărit în sus savantul. 


- Aceasta, i-a răspuns îngerul, care l-a înhăţat imediat. 
Pânza de păianjen de pe turban 


A existat odată un bătrân judecător arab, cunoscut pentru înţelepciunea lui. Intr-o 
zi, un vânzător a venit şi 1 s-a plâns că mărfurile din magazinul său au fost furate, 
dar nu putea să-l prindă pe hoţ. 


Judecătorul a poruncit ca uşile magazinului să fie scoase din balamale, să fie duse 
la piaţă şi să primească 50 de lovituri de bici, căci nu-şi făcuseră datoria de a-l feri 
pe proprietar de hoți. 


O mare mulţime de oameni s-a adunat ca să vadă ciudatul spectacol. După admi- 
nistrarea loviturilor de bici, judecătorul a întrebat uşa cine este hoţul, după care şi-a 
aplecat urechea să înţeleagă mai bine ce spune aceasta. 


După ce s-a ridicat, el a anunţat: 
- Uşa susţine că tâlharul este un bărbat care are o pânză de păianjen agăţată de tur- 


banul său. 


Instantaneu, un bărbat din mulțime şi-a dus mâna la turban, să-l verifice. Casa sa a 
fost percheziţionată şi bunurile furate au fost recuperate. 


Egoul iese imediat la iveală; 
Este suficient un cuvânt de laudă sau de critică la adresa lui. 

„Acest morcov este al meu!“ 
O bătrână a murit şi a fost dusă de îngeri la Judecata de Apoi. Examinându-i viaţa, 
Judecătorul nu a putut descoperi nici măcar o singură faptă de caritate, cu excepţia 
unui morcov pe care l-a dat o dată unui cerşetor mort de foame. 
Puterea iubirii este considerată a fi atât de mare în cer, încât Judecătorul a dispus 
ca femeia să fie condusă în paradis, nu în iad, datorită acelui morcov. Mai mult, 


morcovul a fost adus şi oferit femeii. 


Când s-a văzut în posesia lui, aceasta l-a ridicat; în sus şi a început să se înalțe la 
cer, ca şi cum ar fi fost trasă de o putere invizibilă. 


Simultan, a apărut şi cerşetorul. Acesta s-a agăţat de poala hainei ei şi a fost ridicat 
la rândul lui la cer. 


O a treia persoană s-a agăţat de cerşetor şi a fost ridicată şi ea. 


În curând, s-a format un adevărat şir de oameni, atârnaţi unii de alţii şi ridicaţi la 
cer prin puterea morcovului. Oricât de ciudat ar putea părea, femeia nu a simţit 
greutatea acelor oameni. Mai mult, întrucât privea în sus, către cer, ea nici măcar 
nu i-a văzut. 


Și astfel, s-au ridicat cu toţii din ce în ce mai sus, până când s-au apropiat de porțile 
cerului. 


Abia atunci a privit femei a în jos, ca să mai vadă o ultimă oară pământul, şi a vă- 
zut lunga trenă atârnată de ea. 


Indignată la culme, ea le-a făcut vânt cu mâna şi le-a spus: 
- Jos, jos cu voi! Acest morcov este al meu! 


Din păcate, mişcarea bruscă a făcut-o să scape morcovul din mână, astfel încât în- 
tregul şir de oameni s-a prăbuşit, inclusiv ea. 


Există o singură cauză pentru tot răul de pe pământ: "Acest lucru este al meu!" 
Ching face o ramă pentru un clopot 


Un sculptor în lemn pe nume Ching tocmai a terminat o ramă pentru un clopot. 
Toţi cei care i-au văzut lucrarea s-au minunat, căci ea semăna cu opera unor îngeri. 


Când ducele Lu a văzut-o la rândul lui, el a spus: 
- Ce fel de geniu poţi avea ca să faci un asemenea lucru desăvârşit? 


Sculptorul în lemn i-a răspuns: 

- Excelenţă, nu sunt decât un biet muncitor, în nici un caz un geniu. Atunci când 
mă apuc de o lucrare, încep prin a medita timp de trei zile la rând. În acest fel, îmi 
golesc mintea de gânduri referitoare la răsplata care va urma. Dacă meditez cinci 
zile, nu mă mai gândesc nici la laudă, nici la vinovăţie, nici la îndemânare, nici la 
eşecuri. Dacă meditez timp de şapte zile, uit de corp. Mai mult, uit chiar de mine 
însumi. Uit de casa în care trăiesc şi de mediul în care mă aflu. Nu îmi rămâne 
atunci decât o singură capacitate: aceea de a lucra. Aflat în această stare, mă duc în 


pădure şi îmi aleg un copac în interiorul căruia pot vedea forma pe care doresc să o 
sculptez, ajunsă la perfecţiune. Apoi, mâinile mele se apucă de :treabă. Dacă egoul 
meu a dispărut complet, natura se întâlneşte cu natura în lucrarea care se realizează 
prin mine. Bănuiesc că aşa se explică de ce toată lumea vede în lucrările mele ope- 
ra unor îngeri. 

După un mare succes la interpretarea Concertului pentru vioară de Beethoven, un 
mare violonist a spus: 

- Am la dispoziţie o muzică splendidă, o vioară splendidă şi un arcuş minunat. Tot 
ce îmi mai rămâne de .făcut este să le aduc împreună şi să mă dau la o parte. 


Cine este Maruf Karkhi? 
Un discipol a venit la maestrul musulman Maruf Karkhi şi i-a spus: 
- Am vorbit cu tot felul de oameni despre tine. Evreii susţin că eşti unul de-al lor, 
creştinii te consideră unul din marii lor sfinţi, iar musulmanii afirmă că eşti una din 
luminile Islamului. 
Maruf i-a răspuns: 
- Asta spun cei de aici, din Bagdad. Când trăiam la Ierusalim, evreii mă considerau 
creştin, creştinii musulman, iar musulmanii - evreu. 


- Atunci, ce eşti de fapt? 


- Gândeşte-te la mine ca la un om pe care cei care nu îl înţeleg îl respectă, în timp 
ce cei care îl resping nu îl înţeleg. 


In cazul în care crezi că eşti ceea ce afirmă că eşti prietenii şi duşmanii tăi: este 
limpede că nu te cunoşti deloc. 
Cine eşti tu? 


O femeie aflată în comă era pe punctul de a muri. Dintr-o dată, ea s-a simţit ridi- 
cată la cer şi s-a trezit în faţa scaunului Judecăţii de Apoi. 


- Cine ești? a întrebat-o o Voce. 


- Sunt soția primarului, a răspuns ea. 


- Nu te-am întrebat a cui soţie eşti, ci cine eşti tu. 
- Sunt mama a patru copil. 

- Nu te-am întrebat a cui mamă eşti, ci cine eşti tu. 
- Sunt învăţătoare. 

- Nu te-am întrebat ce profesie ai, ci cine eşti tu. 


Și dialogul a continuat în acelaşi fel. Orice ar fi răspuns femeia, cuvintele ei nu 
păreau să răspundă la întrebarea: "Cine eşti tu?" 


- Sunt creştină. 

- Nu te-am întrebat care este religia ta, ci cine eşti tu. 

- Sunt cea care a fost la biserică în fiecare zi şi le-am dat de pomană celor sărmani. 
- Nu te-am întrebat ce ai făcut, ci cine eşti tu. 

In mod evident, ea nu a trecut de examen, căci a fost trimisă înapoi pe pământ. 
Când s-a trezit din comă, femeia s-a decis să afle cine este. Şi astfel, întreaga ei 
viaţă s-a schimbat. 

Datoria voastră este să fiţi. Nu să fiți cineva, nici să nu fiți nimic - căci aşa se nasc 
lăcomia şi ambițiile; nu să fiţi cutare sau cutare - căci aşa deveniți condiţionaţi, ci 
pur şi simplu să fiți. 


Cine este hippy? 


Un bărbat cu privirea îngrijorată a intrat în biroul psihiatrului fumând marijuana, 
purtând haine largi şi pantaloni evazaţi, şi având părul foarte lung. 


Psihiatrul l-a întrebat: 
- Susţii că nu eşti un hippy. Atunci, cum se explică hainele pe care le porți, părul 


lung şi marijuana pe care o fumezi? 


- Tocmai de aceea mă aflu aici, doctore, ca să aflu răspunsul la această întrebare. 


A cunoaşte diferite lucruri înseamnă a fi învăţat. A-i cunoaşte pe ceilalți înseamnă 
a fi înţelept. A te cunoaşte pe tine însuţi înseamnă a fi iluminat 


Benzi goale pentru limba engleză 


Un student s-a dus la funcţionarul de la laboratorul de limbi străine şi i-a spus: 
- Îmi puteţi da o bandă goală, vă rog? 


- Ce limbă doriţi să studiaţi? l-a întrebat funcţionarul. 

- Franceza, i-a răspuns studentul. 

- Îmi pare rău, dar nu mai avem benzi goale pentru limba franceză. 

- Dar pentru engleză aveţi? 

- Da, din acelea mai avem. 

- Bine, iau una din acestea. 

Este la fel de absurd să vorbeşti despre o bandă goală că are legătură cu limba fran- 
ceză sau cu limba engleză ca şi să afirmi despre cineva că este francez sau englez. 
Franceza sau engleza reprezintă o condiționare, nu fiinţa dumneavoastră. 

Un copil născut din părinți americani şi crescut de părinţi ruşi nu ştie că a fost 
adoptat. După ce creşte, el va deveni un mare patriot sau un mare poet, care va da 


expresie subconştientului colectiv al sufletului rus şi aspirațiilor Mamei-Rusia. Ce 
este el? American? Rus? Nici una, nici alta. Află cine / ce eşti. 


5% 2 aie 
- Ce faci cu uşa aia sub braţ? 


- E uşa de la casă. Mi-am pierdut cheia, aşa că mă duc cu uşa ca să-mi fac o cheie 
nouă. 


- Al grijă să nu pierzi Şi uşa, căci nu vei mai putea intra în casă. 


- Nici o problemă. Am lăsat o fereastră deschisă, ca să fiu sigur... 

Se spune despre maestrul zen Bankci că nu a fondat nici o şcoală. Nu a lăsat în 
urma sa nici lucrări, nici discipoli. A fost ca o pasăre care nu lasă în urma ci nici o 
urmă, atunci când zboară. 


Legenda spune că "atunci când Bankei intra în pădure, nici un fir de iarbă nu se 
clintea. Când intra în apă, la suprafaţa acesteia nu apărea nici un val. Nu a împo- 
vărat în nici un fel pământul. Nici un act de curaj, nici o cucerire şi nici o realizare 
spirituală nu pot fi comparate cu aceasta: să nu împovărezi pământul. 


Renunţă la ego, nu la flori 


Un om a venit la Buddha cu o ofrandă de flori în ambele mâini. Buddha l-a privit şi 
I-a spus: 
- Aruncă-le! 


Omului nu-i venea să creadă că Maestrul 1-a cerut să arunce florile. S-a gândit însă 
că Buddha vrea să spună să arunce florile pe care le ţinea în mâna stângă, căci se 
considera că o ofrandă făcută cu mâna stângă este nepotrivită şi nepoliticoasă. De 
aceea, el a aruncat florile pe care le ţinea în mâna stângă, dar Buddha i-a spus din 
nou: 

- Aruncă-le! 


De data aceasta a aruncat şi florile din mâna dreaptă şi a rămas cu mâinile goale în 
faţa lui Buddha. 


Acesta 1-a spus din nou: 
- Renunţă! 


Perplex, omul l-a întrebat pe Maestru: 
- La ce să renunţ, învăţătorule? 
- Nu la flori, fiule! Renunţă la cel care le-a adus. 


Vasul şi conţinutul lui 


A fost odată un guru considerat de toţi o încarnare a înţelepciunii divine. În fiecare 
zi €l. ţinea câte un discurs referitor la diferite aspecte ale vieţii spirituale, iar învă- 
țăturile sale erau considerate de ne egalat în ceea ce priveşte varietatea, profun- 
zimea şi calitatea lor. 


Discipolii lui l-au întrebat de nenumărate ori care este sursa din care îşi extrage 
inepuizabilul tezaur de înţelepciune. Tot ce le răspundea el era că toate aceste lu- 
cruri sunt scrise într-o carte pe care o vor moşteni după moartea lui. 

Când a murit, discipolii au găsit carte a exact în locul indicat de el. Cartea nu con- 
ținea însă decât o singură pagină, pe care era scrisă o singură frază: "înţelegeţi 
diferenţa dintre vas şi conţinutul său, şi fântâna înţelepciunii se va deschide pentru 

Vol”. 
Lecţia lui Uddalaka 
O povestire din Upanişade: 


Înțeleptul Uddalaka I-a învăţat pe fiul său Svetaketu să-I descopere pe Cel Unic în 
spatele multiplelor aparenţe. 


In acest scop, s-a folosit de mai multe parabole, dintre care una este cea care ur- 
mează: 


Intr-o zi, el i-a spus fiului său: 
- lată nişte sare. Pune-o în apă şi dimineaţa întoarce-te la mine. 


Copilul a făcut ce 1 s-a spus. A doua zi tatăl său i s-a adresat din nou: 
- Adu-mi sarea pe care ai pus-o ieri în apă. 


- Este imposibil, tată. Sarea s-a dizolvat. 

- Bea apă din această parte a vasului, i-a spus Uddalaka. Ce gust are? 
- Sărat. 

- Acum bea din mijloc. Ce gust are? 

- Sărat. 

- Acum bea din partea opusă a vasului. Ce gust are? 

- Sărat. 


- Bine. Arunc-o, i-a spus tatăl. 


Copilul a făcut ce i s-a spus şi a constatat că după ce apa s-a evaporat, sarea a apă- 
rut din nou. 


Atunci, Uddalaka i-a spus: 

- Tu nu îl poţi percepe pe Dumnezeu aici, fiule, dar în realitate el este aici. Cei care 
caută iluminarea nu o găsesc, căci ei nu înţeleg că obiectul căutării este chiar cău- 
tătorul. La fel ca şi frumuseţea, Dumnezeu se află în ochiul privitorului 


Iubirea 
„Eram sigur că vei veni“ 


- Domnule, prietenul meu nu s-a întors de pe câmpul de luptă. Vă cer permisiunea 
să mă duc să-l caut. 


- Iţi interzic să faci acest lucru, i-a răspuns ofiţerul. Nu pot îngădui să-ţi rişti viaţa 
pentru un om care probabil că a murit. 


Soldatul nu a ascultat însă ordinul, a plecat şi o oră mai târziu s-a întors, rănit de 
moarte, dar purtând în spate cadavrul prietenului său. 


Ofiţerul era furios: 
- Ți-am spus că a murit. Acum v-am pierdut pe amândoi. Spune-mi, a meritat să te 
duci numai ca să aduci un cadavru? 


Muribundul a răspuns: 
- O, da, domnule. Când am ajuns la el, mai trăia încă. Mi-a spus: Jack, eram sigur 
că vei veni după mine". 


Transfuzia de sânge 


O fetiţă era pe punctul de a muri, suferind de o boală pe care o avusese şi frățiorul 
ei în vârstă de opt ani, dar care se refăcuse. 


Doctorul i-a spus băieţelului: 
- Numai o transfuzie din sângele tău o mai poate salva pe surioara ta. Eşti gata să-i 
dai ei sângele tău? 


Ochii copilului s-au mărit de teamă. A ezitat o vreme, după care a spus: 
- Bine, domnule doctor. Sunt gata să o fac. 


La o oră după transfuzie, copilul I-a întrebat pe doctor: 
- Spuneţi-mi, domnule doctor, când o să mor? 


Abia atunci a înţeles medicul spaima copilului. EI înţelesese că nu poate salva viaţa 
surioarei sale decât dându-i ei tot sângele său. 


Iubirea familiei tale 


Un discipol i-a spus Maestrului că doreşte să renunţe la lume mai presus de orice, 
dar familia sa îl iubeşte prea mult şi nu-l lasă să plece. 


- Iubire? i-a răspuns Maestrul. Asta nu-i iubire. Ascultă... 


După care i-a revelat un secret yoghin care îl ajuta să simuleze moartea. A doua zi, 
omul nostru părea complet mort, iar casa sa s-a umplut de vaiete şi de tânguiri. 


Atunci, Maestrul a intrat în casă şi le-a spus membrilor familiei îndoliate că are pu- 
terea de a-l readuce la viaţă pe cel mort, dacă cineva se oferă să moară în locul lui. 
Există vreun voluntar? 


Spre uimirea "decedatului", fiecare membru al familiei sale a început să aducă 
argumente, explicând de ce trebuie să rămână în viaţă. 


Soţia sa a pus capăt discuţiei, sintetizând opinia generală a familiei: 
- Nu-i nevoie ca cineva să-i ia locul. Ne vom descurca şi fără el. 


Ce au salvat mai întâi oamenii 
Trei adulți îşi beau cafeaua de dimineaţă în bucătărie, în timp ce copiii se jucau pe 
podea. În timpul conversaţiei, cineva a întrebat ce ar face dacă s-ar ivi un pericol 


brusc. Fiecare din cei trei a mărturisit că ar salva mai întâi de toate viaţa copiilor. 


Chiar în acel moment, valva vasului sub presiune a explodat, iar bucătăria a fost in- 
vadată brusc de aburi fierbinţi. 


Instantaneu, cei trei adulți au dispărut ca prin farmec, lăsându-i pe copii să se joace 
în continuare pe Jos. 


Lacrimi la o înmormântare 
La înmormântarea unui om foarte bogat, un străin amestecat prin mulțime plângea 
şi se văieta la fel de tare ca şi cei apropiaţi. Preotul care oficia slujba s-a dus la el şi 
l-a întrebat: 


- Eşti cumva rudă cu cel decedat? 


- Nu. 


- Atunci de ce plângi? 

- De-aia. 

Indiferent de ocazie, durerea serveşte exclusiv egoului. 
Lacrimi pentru o fabrică ce a luat foc 


Când fabrica a ars din temelii, bătrânul ei proprietar a început să se jeluiască, plân- 
gându-şi pierderea. 


- Tată, i-a spus fiul său, de ce plângi? Ai uitat că am vândut fabrica acum patru zi- 
le? 


Instantaneu, lacrimile bătrânului i s-au uscat de pe faţă. 
Pantalonii sau iubita 


O vânzătoare 1-a vândut unui tânăr o pereche de pantaloni viu colorați. Tânărul pă- 
rea încântat de achiziţia sa. 


A doua zi, el s-a întors la magazin, spunând că vrea să returneze pantalonii, pe mo- 
tiv că: 


- Prietenei mele nu-i plac! 


O săptămână mai târziu, el s-a întors din nou, numai zâmbet, şi a declarat că vrea 
să cumpere totuşi pantalonii. 


- Şi-a schimbat prietena ta părerea? l-a întrebat vânzătoarea. 
- Nu, i-a răspuns tânărul. Mi-am schimbat eu prietena. 
Ce ne place la alţii 


Mama: 
- Ce-i place prietenei tale la tine? 


- E convinsă că sunt frumos, plin de talent, deştept şi un bun dansator. 


- ŞI ţie ce-ţi place la ea? 


- Faptul că e convinsă că sunt frumos, plin de talent, deştept şi un bun dansator. 
Fiica norocoasă şi fiul ghinionist 


Două prietene s-au întâlnit după mulţi ani. 
- Spune-mi, a întrebat una, ce s-a întâmplat cu fiul tău? 


- Cu fiul meu? Vai, bietul băiat! a oftat cealaltă. A avut o căsnicie cumplită. S-a în- 
surat cu o fată care nu mişcă un deget în casă. Nu găteşte, nu coase, nu spală şi nu 
calcă. Nu face decât să doarmă şi să citească în pat. Bietul băiat îi aduce până şi 
micul dejun la pat, dacă-ţi poţi imagina! 
- Groaznic! Şi cu fata ta, ce se mai aude? 
- EI, cu ea e cu totul altceva! S-a măritat cu un înger, nu cu un bărbat! Nu o lasă să 
facă nimic în casă. I-a luat servitori care îi gătesc, îi cos, îi spală şi îi calcă. Şi în 
fiecare dimineaţă, îi aduce micul dejun la pat, îți poţi imagina? 
Draga de ea, nu trebuie să facă nimic. Stă toată ziua în pat şi citeşte. 

„Tot ce îşi doreşte sunt eu“ 
- Crezi că îi vei putea oferi fiicei mele tot ce-şi doreşte? l-a întrebat tatăl pe peţitor. 
- Cu siguranţă, domnule. Spune că nu mă doreşte decât pe mine, i-a răspuns acesta. 


Dacă tot ce şi-ar dori fata ar fi banii: nimeni nu ar considera că îl iubeşte. 


Oare de ce consideră bărbatul că este vorba de iubire dacă tot ce îşi doreşte fata 
este el? 


Iubita şi ceasul cel scump 


Când Robert, un puşti de 14 ani, s-a îndrăgostit de vecina sa de aceeaşi vârstă, el 
şi-a vândut toate lucrurile şi şi-a luat chiar o slujbă temporară ca să-i poată cum- 
păra iubitei sale ceasul pe care şi-l dorea. Părinţii săi nu au fost de acord, dar l-au 
lăsat în pace. 


A sosit şi ziua cea mare, dar Robert s-a întors de la magazin fără să-şi cheltuiască 
banii. lată care a fost explicaţia lui: 


- Am dus-o la bijutier, dar ea a spus că de fapt, nu-şi doreşte cu adevărat ceasul. ŞI- 
ar fi dorit mai degrabă alte lucruri, cum ar fi o brățară, un lănţişor şi un inel de aur. 


În timp ce se plimba prin magazin încercând să se hotărască, mi-am adus aminte ce 
ne-a învăţat dirigintele, cum că înainte să cumpărăm ceva trebuie să ne hotărâm de 
ce îl dorim. Atunci mi-am dat seama că nici eu nu o doream cu adevărat pe ea, aşa 
că am plecat. 


Un recviem pentru doamna Broască țestoasă 


Micuţul a fost distrus când şi-a găsit broasca ţestoasă întinsă pe spate, nemişcată şi 
moartă, lângă lac. 


Tatăl său a făcut tot ce i-a stat în puteri ca să-l consoleze: 

- Nu plânge, fiule. Îi vom face o înmormântare frumoasă doamnei Broaşte Țesto- 
ase. Îi vom face un sicriu frumos, pe care îl vom îmbrăca în mătase, după care îl 
vom ruga pe gropar să îi facă o piatră funerară, pe care să scrie doamna Broască 
Țestoasă. Vom aduce apoi în fiecare zi flori proaspete la mormânt, şi vom face un 
mic gărduleţ în jurul lui.. 


Micuţul s-a şters la ochi şi a ascultat cu entuziasm noul proiect. Când toate pre- 
gătirile au fost gata, s-a format cortegiul funerar, alcătuit din tată, mama, servitoa- 
rea casei şi copilul. Cei patru s-au pus în mişcare solemn, îndreptându-se către lac, 
pentru a aduce corpul. 


Între timp însă, broasca a dispărut. Subit, aceasta a apărut la suprafaţa lacului, îno- 
tând veselă. 


Micuţul s-a uitat la ea, dezamăgit, după care a spus: 
- Haideţi s-o omorâm! 


Nu de tine îmi pasă mie, Ci de fiorul pe care mi-l dă faptul că te iubesc. 
Buddha cu nasul înnegrit 
O călugăriţă aflată în căutarea iluminării a confecționat o statuetă a lui Buddha şi a 


acoperit-o cu o foaie subțire de aur. Statueta era foarte frumoasă, şi oriunde mer- 
gea, călugăriţa o lua cu ea. 


Au trecut anii, iar călugăriţa, care a continuat să poarte după ea statueta, s-a stabilit 
într-un templu micuţ, în care existau foarte multe statuete ale lui Buddha, fiecare 
având propriul ei altar. 

Femeia ardea în fiecare zi tămâie în faţa statuetei sale, dar, spre dezamăgirea ei, a 
constatat că o parte din fum se ducea şi spre altarele din vecinătate. 


De aceea, ea a confecționat o pâlnie din hârtie, astfel încât fumul să ajungă numai 
la Buddha al ei. Din păcate, nasul statuetei sale s-a înnegrit din această cauză, urâ- 
țindu-se considerabil. 
Friederich Wilhelm vrea să fie iubit cu forţa 

Friederich Wilhelm, împăratul Prusiei la începutul secolului al XVIII-lea, era cu- 
noscut pentru temperamental său aprins. Intre altele, nu-i plăceau deloc ceremo- 
niile. Se plimba deseori neînsoţit pe străzile Berlinului, şi dacă cineva îl enerva, lu- 
cru care se întâmpla destul de frecvent, nu se sfia să îi aplice câteva bastoane nefe- 
ricitei victime. Nu-i de mirare că atunci când îl vedeau, oamenii o luau rapid la 


sănătoasa. 


Odată, Friederich se plimba ca de obicei, când s-a întâlnit nas în nas cu un berlinez. 
Acesta l-a recunoscut, dar era prea târziu să se ascundă. 


- Hei, tu! Ce faci acolo? l-a întrebat Friederich. 

- Vreau să intru în casă, Maiestate, i-a răspuns omul, speriat la culme. 

- E casa ta? 

- Nu. Maiestate. 

- E casa unui prieten? 

- Nu, Maiestate. 

- Atunci de ce vrei să intri în ea? 

De data aceasta, omul s-a temut să nu fie considerat un tâlhar. De aceea, a preferat 
să mărturisească adevărul: 


- Ca să vă evit, Maiestate. 
- De ce vrei să mă eviţi? 


- Pentru că mă tem de Maiestatea voastră. 


La care, Friederich Wilhelm s-a înroşit la faţă de furie. Prinzându-l pe om de umăr, 
el l-a scuturat bine şi i-a strigat: 

- Cum îndrăzneşti să te temi de mine!? Eu sunt împăratul tău. Ar trebui să mă iu- 
beşti! lubeşte-mă, ticălosule! lubeşte-mă! 


Soţul fugit 


O femeie masivă a intrat forțând uşa în biroul de stare civilă. 
- E adevărat că mi-ai eliberat acest certificat de căsătorie cu Jacob Jacobson? a în- 
trebat ea, trântind documentul pe masă. 


Ofiţerul de stare civilă a cercetat documentul prin ochelarii săi groşi şi a admis: 
- Da, doamnă, cred că da. De ce? 


- Pentru că a fugit! Ce ai de gând să faci în această direcție? 
Câinii legaţi împreună 


După o ceartă pe cinste, soţul i-a spus soției pe un ton reconciliant: 
- Oare de ce nu putem trăi şi noi în pace, precum câinii noştri, care nu se ceartă 
niciodată? 


- Nu se ceartă, ce-i drept, dar ia leagă-i împreună şi vezi ce se întâmplă?! 
Prinţesa închisă în aceeași cameră cu sclavul 


O prinţesă arabă şi-a propus să se mărite cu unul din sclavii ei, de care era îndră- 
gostită în secret. Nimic din ce 1-a spus regele nu a reuşit să-i schimbe hotărârea. 
Mai mult, nici unul din consilierii regelui nu l-a putut învăţa pe acesta ce să facă 
într-o asemenea situaţie. 


În sfârşit, un bătrân şi înţelept hakim a apărut la curte, şi auzind plângerea regelui, 
I-a spus: 

- Maiestatea voastră nu a fost sfătuită corect, căci dacă îi va interzice fetei să se 
mărite, aceasta o va respinge şi se va simţi şi mai mult atrasă de sclav. 

- Învaţă-mă atunci ce să fac! s-a tânguit regele. Hakimul i-a sugerat un plan de 
acţiune. 


Regele era destul de sceptic, dar şi-a zis să încercarea moarte n-are. A chemat-o pe 
fată şi i-a spus: 

- Doresc să-ţi pun la încercare iubirea faţă de acest tânăr. Te voi încuia într-o ca- 
meră mică, împreună cu iubitul tău, timp de 30 de zile şi 30 de nopţi. Dacă la sfâr- 
şitul perioadei vei mai dori să te măriți cu el, poţi considera că ai consimţământul 
meu. 


Debordând de fericire, prinţesa şi-a îmbrăţişat tatăl şi a acceptat pe loc testul. Vreo 
două zile, totul a mers bine, dar curând şi-a făcut apariția plictiseala. După numai o 
săptămână, fata tânjea disperată după altă companie, şi fiecare cuvânt al iubitului ci 
o exaspera. După două săptămâni, prezenţa lui o enerva atât de tare încât a început 
să ţipe şi să zgârie la uşă, ca să-i dea drumul. 


Când în sfârşit a fost eliberată, ea s-a repezit la tatăl ei şi l-a îmbrăţişat, fericită că a 
scăpat-o de bărbatul pe care ajunsese să-l deteste de moarte. 


Separarea face traiul împreună mai uşor de suportat. 
Fără să pui distanţă intre tine şi celălalt. este greu să faci cuplu cu cineva. 
Părinţii ar putea ceda 


Invăţătoarea a remarcat că unul din copiii din clasa ei este gânditor şi retras. 
- De ce eşti îngrijorat? 


- Din cauza părinţilor mei, a răspuns micuțul. Tata lucrează toată ziua ca să îmi asi- 
gure haine şi mâncare, şi ca să mă ţină în cea mai bună şcoală din oraş. Mai mult, 
lucrează şi peste program, ca să mă poată trimite la colegiu. Mama îşi petrece toată 
ziua gătind, spălând, călcând şi făcând curat, astfel încât să nu am nici un fel de 


griji. 
- Atunci de ce eşti îngrijorat? 
- Mă întreb, dacă cedează? 
Recunoștinţă pentru un câine 
Profesoara de la şcoala de duminică le-a spus copiilor că le va scrie numele pe ta- 


blă. După fiecare nume urma să scrie acel lucru pentru care fiecare dintre ei se sim- 
țea recunoscător. 


Un băieţel se gândea intens. Când i-a venit rândul şi numele i-a fost scris pe tablă, 
profesoara l-a întrebat ce să scrie după el. 


Copilul a răspuns: 
- Mama. 


După ce a scris acest cuvânt, profesoara se pregătea să treacă la copilul următor, 
când deodată, băieţelul nostru a început să se agite. 


- Da? l-a întrebat profesoara. 
- Vă rog, ştergeţi Mama şi scrieţi câine. 


De ce nu? 
Broasca râioasă de pe peluză 


Un bărbat i-a oferit fetiţei sale în vârstă de 12 ani o anumită sumă de bani dacă 
acceptă să tundă iarba. 


Fetiţa s-a apucat cu mult sârg de treabă, şi până seara întreaga peluză era perfect 
tunsă, cu excepţia unui petic de iarbă rămas întrun colţ. 


Când tatăl i-a spus că nu-i poate da banii, căci nu a respectat înţelegerea, fetiţa i-a 
răspuns că preferă să uite de bani, dar nu este dispusă să tundă şi iarba din acel 
petic. 

Curios să afle de ce, tatăl s-a dus să verifice porțiunea de gazon netunsă. Chiar în 
mijlocul ierbii se afla o broască râioasă mare. Fetiţei i se făcuse milă de ea şi a re- 
fuzat să o strivească cu maşina de tuns iarba. 


Oriunde există iubire, există şi dezordine. 


Ordinea perfectă ar face din această lume un cimitir. 


Hai la revoluţie 


În jurul vorbitorului din colţul străzii s-a adunat o mică mulţime de oameni. 


- Veniţi la revoluție, le-a strigat acesta, şi toată lumea va conduce limuzine negre. 
Haideţi la revoluție şi toată lumea va avea telefon în bucătărie. Porniţi revoluția, şi 
toată lumea va avea propria sa bucată de pământ. 


Un bărbat din mulțime a protestat: 
- Eu nu vreau o limuzină neagră, nici telefon în bucătărie, nici o bucată de pământ. 


- Hai la revoluţie, i-a răspuns oratorul pe un ton aspru. O să faci ce ţi se spune, 
boule! 


Dacă doriţi o lume perfectă, va trebui să scăpaţi mai întâi de oameni. 
Avraam și cerşetorul care îl ura pe Dumnezeu 


Intr-o zi, Avraam a invitat un cerşetor în cortul său, la masă. Ca de obicei, înainte 
de masă a spus rugăciunea de mulțumire adresată lui Dumnezeu. 


Auzind de Dumnezeu, cerşetorul a început să-L blesteme în fel şi chip, susținând 
că nu suportă să audă numele lui. 


Cuprins de indignare, Avraam l-a alungat pe blasfemator. 
Seara, când se ruga, Dumnezeu i-a vorbit: 
- Omul acela m-a blestemat şi m-a vorbit de rău timp de 50 de ani, şi totuşi, eu 1- 
am pus de mâncare în farfurie în fiecare zi. Şi tu, nu l-ai putut suporta măcar o sin- 
gură dată? 

Dumnezeu uită de păcate 
Se spunea despre o bătrână din sat că vede apariţii divine. Preotul local a cerut 
dovezi privind autenti citatea acestora. 
- Data viitoare când îţi va apărea Dumnezeu, i-a spus el, roagă-l să-ţi spună acele 


păcate ale mele pe care nu le cunoaşte decât el. O dovadă mai clară nu poate exista. 


Femeia s-a întors peste o lună şi preotul a întrebat-o dacă i-a mai apărut Dumne- 
zeu. ea i-a răspuns afirmativ. 


- ŞI, i-ai pus întrebarea mea? 


- Da. 


- ȘI ce ţi-a spus? 
- Mi-a spus aşa: "Spune-i preotului că am uitat de păcatele lui”. 


Nu credeţi că este posibil ca toate lucrurile oribile pe care le-aţi făcut să fi fost ier- 
tate de toată lumea, cu excepţia voastră? 


John piticul acceptă băutura oferită 
Bătrânii satului s-au adunat la sfat, împreună cu abatele John piticul. 
In timp ce îşi luau cina, un preot foarte bătrân şi venerat s-a ridicat şi a început să-i 
servească. Ca să nu-l deranjeze, nimeni nu a vrut să accepte nici măcar un pahar cu 
apă de la el, cu excepţia lui John piticul. 
Șocaţi, ceilalţi l-au apostrofat: 
- Cum se face că te-ai considerat vrednic să accepţi un serviciu din partea acelui 
om sfânt? 
John a răspuns: 

- Păi, atunci când eu îi ofer cuiva un pahar cu apă, mă bucur când acceptă. De 
aceea, n-am vrut să îl întristez pe bietul om refuzându-i bucuria de a-mi dărui ceva. 
Un cadou pentru o mamă care se plânge întotdeauna 
Când fetiţa în vârstă de opt ani şi-a cheltuit toate economiile ca să-i cumpere ma- 
mei sale un cadou, mama s-a bucurat foarte mult, căci o mamă casnică munceşte 

de regulă foarte mult, dar nu este apreciată pe măsură. 

Fetiţa părea să fi înţeles acest lucru, căci I-a spus: 

- Mamă, îţi fac acest cadou pentru că munceşti atât de mult şi nimeni nu pare să te 
aprecieze. 

- Şi tatăl tău lucrează din greu, a încercat să-i explice ea. 


- Ştiu, dar el nu face atâta caz ca tine. 


Inima a ajuns mai repede în munţi 


Un bătrân pelerin se chinuia să ajungă în munţii Himalaya. Era o noapte friguroasă, 
şi dintr-o dată a început să plouă. 


Hangiul la care a tras l-a întrebat cu milă: 
- Cum ai să reuşeşti să ajungi acolo pe vremea aceasta, sărmane? 


Omul a răspuns însă cu veselie: 
- Inima mea a ajuns de mult, aşa că este uşor ca restul corpului s-o urmeze. 


Jeremiah şi diavolul 


Jeremiah era îndrăgostit de o femeie foarte înaltă. In fiecare seară o conducea acasă 
de la serviciu, tânjind în secret să o sărute, dar era prea timid ca să îndrăznească. 


Într-o noapte, şi-a făcut curaj: 
- Imi dai voie să te sărut? 


Fata a fost de acord, dar cum Jeremiah era extrem de scund, cei doi au început să 
caute ceva pe care el să se poată cățăra. Au găsit o nicovală aruncată de cineva, 


care i-a permis lui Jeremiah să atingă exact înălțimea necesară. 


După ce s-au mai plimbat o vreme, băiatul a întrebat-o: 
- Scumpo, aş putea să te mai sărut o dată? 


- Nu, i-a răspuns ea. Ţi-am dat un sărut. Este suficient pentru o seară. 
- Atunci de ce naiba m-ai lăsat să car după mine nicovala? 
Iubirea suportă povara, dar nu o simte! 

Calul lui Al-Mamun 
Un calif din Bagdad pe nume Al-Mamun avea un superb cal arab. Un şef de trib, 
Omah, dorea să cumpere calul, aşa că i-a oferit un mare număr de cămile în schim- 
bul lui. Al-Mamun nu dorea însă să se despartă de animalul său. Omah s-a enervat 


atât de tare încât s-a decis să obțină animalul prin înşelăciune. 


Știind că Al-Mamun îşi călăreşte calul pe un drum anume, el s-a aşezat la marginea 
drumului deghizat într-un cerşetor foarte bolnav. Al-Mamun era un om cu inima 


bună; de aceea, când a văzut cerşetorul, el a descălecat şi s-a oferit să îl ducă până 
la un seral. 


- Vai! a strigat cerşetorul. Nu am mâncat nimic toată ziua, aşa că nu am energie să 
mă ridic. 


De aceea, Al-Mamun l-a ridicat în braţe şi l-a aşezat pe cal, cu intenţia să meargă 
pe jos, alături de el. 


De îndată ce s-a văzut în şa, falsul cerşetor a luat-o la galop, Al-Mamun alergând 
în urma lui şi strigându-i să se oprească. 


După ce Omah a avansat suficient de mult pentru a se simţi în siguranță, el s-a 
oprit şi s-a întors: 

- Mi-ai furat calul, i-a strigat Al-Mamun. Nu am decât o singură cerere să-ţi fac. 

- Care? i-a răspuns Omah. 

- Să nu spui la nimeni cum ai intrat în posesia animalului. 

- De ce nu? 

- Pentru că va veni o zi în care un om cu adevărat bolnav va sta de-a lungul dru- 
mului, iar oamenii, ştiind de trucul tău, vor trece mai departe şi vor refuza să-l 
ajute. 


Plantarea pomilor pentru posteritate 


Era perioada când trebuia să înceapă musonul. Un om foarte bătrân săpa găuri în 
grădina sa. 


- Ce faci? l-a întrebat vecinul său. 

- Plantez arbori de mango. 

- Și te aştepţi să mănânci vreun fruct de mango din aceşti copaci? 

- Nu. Eu nu voi trăi până atunci, dar alţii vor mânca. Mi-am dat seama ieri că toată 


viaţa m-am bucurat de fructele de mango din pomii plantați de alții. Mi-am propus 
să îmi arăt în acest fel recunoştinţa. 


Piatra din mijlocul străzii 


Intr-o zi, Diogene stătea la colţul străzii, râzând ca scos din minţi. 
- De ce râzi? l-a întrebat un trecător. 


- Vezi. piatra aia din mijlocul străzii? De când am ajuns aici, în această dimineaţă, 
zece oameni s-au împiedicat de ea şi au înjurat-o, dar nici unul nu a ridicat-o pen- 
tru ca alţii să nu se mai împiedice de ea. 


Cum poți deosebi ziua de noapte 


Un guru şi-a întrebat discipolii cum pot deosebi momentul în care noaptea s-a sfâr- 
şit Şi ziua a început. 


Unul dintre ei a spus: 
- Când vezi un animal la distanţă şi poţi spune dacă este vorba de un cal sau de o 
vacă. 


- Nu, a spus guru-ul. 


- Când vezi un copac la distanţă şi când poţi spune dacă este vorba de un mango 
sau de un bananier. 


- Greşit, a spus din nou guru-ul. 

- Atunci, cum? l-au întrebat discipolii. 

- Când poţi privi faţa unui om oarecare, recunoscând în el pe fratele tău. Dacă nu 
poţi face acest lucru, indiferent dacă soarele este sus pe cer, pentru tine este încă 
noapte. 


Ce nu-i place lui Charles Lamb 


Un prieten a venit la faimosul eseist Charles Lamb şi i-a spus: 
- Aş vrea să te prezint d-lui Cutare. 


- Nu, mulţumesc, 1-a răspuns Lamb. Nu-mi place acel om. 


- Dar nici nu-l cunoşti! 


- Ştiu. Tocmai asta nu-mi place la el, a conchis Lamb. 
- Când vine vorba de oameni, ştiu ce-mi place. 
- Vrei să spui că îți place ce şti!” 

Ajutorul secret al rabinului 
Întreaga congregaţie a rămas intrigată când a constatat că rabinul ei dispare în fie- 
care săptămână cu o zi înainte de Sabat. Oamenii îl suspectau că se întâlneşte în 


secret cu Atotputernicul, aşa că l-au pus pe unul dintre ei să-l urmărească. 


lată ce a văzut omul nostru: rabinul se deghiza în ţăran şi îi slujea unei femei para- 
lizate, o păgână, curăţându-i camera şi pregătind pentru ea o masă de Sabat. 


Când spionul s-a întors, membrii congregaţiei l-au întrebat: 
- Unde s-a dus rabinul? A urcat la cer? 
- Nu, a răspuns omul. A urcat chiar mai sus. 

Faţa de masă a lui Gandhi 
Când Earl Mountbatten, ultimul vicerege al Indiei, a anunţat că nepotul său, prinţul 
Philip s-a logodit cu prinţesa Elisabeta, Mahatma Gandhi i-a spus: 
- Sunt încântat să aflu că nepotul tău se va însura cu viitoarea regină. Aş dori să le 
ofer celor doi un dar de nuntă, dar ce le-aş putea oferi? Eu nu am nimic. 
- Bine, dar ai maşina de cusut, i-a spus viceregele. Coase-le ceva. 
Gandhi le-a cusut o faţă de masă, pe care, Mountbatten i-a trimis-o prinţesei Elisa- 
beta cu următoarea notă: "Puneţi această față de masă sub cheie, în caseta cu biju- 
teriile coroanei" 
... ŞI tot el este cel care a făcut celebra remarcă: "Britanicii trebuie să plece din In- 
dia în calitate de prieteni”. 


„Sunt o monedă falsă“ 


A fost odată un sufit bătrân care îşi câştiga existenţa vânzând tot felul de fleacuri şi 
vechituri. Oamenii credeau că bătrânul nu are discernământ, căci accepta inclusiv 


monedele false, fără să protesteze. La fel, dacă aceştia îi spuneau că au plătit deja, 
deşi nu o făcuseră, el îi credea pe cuvânt. 


Inainte să moară, bătrânul şi-a ridicat ochii spre cer şi a spus: 
- O, Allah! Am acceptat multe monede false de la oameni, dar nu i-am judecat nici 
măcar o singură clipă în inima mea. M-am gândit că nu ştiu ce fac. Mă aflu acum 


în faţa ta, eu însumi o monedă falsă. Te rog, nu mă judeca! 


Atunci, din cer s-a auzit o Voce care i-a spus: 
- Cum crezi că este posibil să judeci pe cineva care nu a judecat niciodată pe alții? 


Mulţi pot face fapte de iubire. Puţini sunt însă cei care pot gândi gânduri de iubire. 
„Nu are familie“ 


Familia s-a strâns pentru cină. Băiatul cel mare a anunţat că doreşte să se însoare 
cu o fată din vecini. 


- Bine, dar familia ei nu i-a lăsat nici un ban, a protestat tatăl. 

- lar ea nu a economisit nici atât, a adăugat mama. 

- Nu ştie absolut nimic despre fotbal, a zis şi fratele cel mic. 

- N-am mai văzut o fată cu o coafură atât de ciudată, a adăugat sora. 

- Și nu face decât să citească romane, a spus unchiul. 

- Cât despre gustul ei la haine, ce să mai vorbim, sărmana, a adăugat mătuşa. 
- În schimb, la farduri nu face deloc economie, a spus bunica. 

- E drept, a spus băiatul, dar are totuşi un mare avantaj față de noi. 

- Care? au întrebat toţi, în cor. 

- Nu are familie! 


Anastasius şi biblia furată 


Abatele Anastasius avea o carte dintr-un pergament foarte fin, care valora 20 de 
pence. Era vorba de o Biblie care conţinea integral Vechiul şi Noul Testament. 


Într-o zi, un călugăr a venit să-l viziteze, şi văzând cartea, a plecat cu ea. Când a 
intrat în bibliotecă, Anastasius a constatat lipsa cărţii şi şi-a dat seama pe loc cine a 
luat-o. Nu l-a chemat însă pe călugăr, de teamă ca la păcatul hoţiei să nu se adauge 
şi cel al sperjurului. 


Călugărul s-a dus în oraş să vândă cartea. EI a cerut pentru ea 18 pence. Un doritor 
I-a spus: 


- Dă-mi puţin cartea, să văd dacă merită aceşti bani. 


EI a luat cartea şi s-a dus să se consulte chiar cu Anastasius, pe care l-a întrebat: 
- Părinte, priveşte puţin această carte şi spune-mi dacă merită 18 pence. 


Anastasius i-a răspuns pe loc: 
- Da, este o carte foarte fină. La 18 pence, este un chilipir. 


Cumpărătorul s-a întors la călugăr şi i-a spus: 
- lată banii. Am fost la părintele Anastasius, i-am arătat cartea şi el mi-a spus că 


merită 18 pence. 


Călugărul a rămas uluit:. 
- Asta-i tot ce a spus? Nu a mai adăugat nimic altceva? 


- Nu. Nu a mai spus nimic. 
- Bine, în acest caz mi-am schimbat părerea şi nu mai doresc să-ţi vând cartea. 


După care s-a întors la Anastasius şi l-a rugat cu lacrimi în ochi şi îşi primească 
înapoi cartea. 


Anastasius i-a spus însă cu blândeţe:. 
- Nu, frate, păstreaz-o. Este cadoul meu pentru tine. 


- Dacă nu o iei înapoi, nu voi avea pace sufletească, a protestat călugărul. 
De atunci, călugărul a împărțit chilia cu Anastasius pentru tot restul vieţii. 


Maestrul îl loveşte pe Jitoku 


Jitoku era un poet rafinat, care şi-a pus în cap să studieze zen. De aceea, a stabilit o 
întrevedere cu maestrul Ekkei din Kyoto. S-a dus la Maestru plin de aşteptări, dar 
de îndată ce a intrat, a primit o lovitură de baston. S-a simţit şocat şi umilit. Nimeni 
nu îl mai tratase până atunci aşa. Știind însă că una din regulile de bază în zen era 
să nu vorbeşti şi să nu faci nimic până când nu erai invitat de Maestru, a preferat să 
plece în linişte. 


S-a dus atunci la Dokuon, unul din principalii discipoli ai Maestrului, căruia i-a 
relatat întreaga poveste, inclusiv intenţia sa de a-l provoca pe Maestru la un duel. 

- Bine, dar Maestrul a fost foarte amabil cu tine, a protestat Dokuon. Începe 
practica zazen şi al să te convingi singur de acest lucru. 


Jitoku a început să practice zazen. După numai trei zile şi trei nopți, intensitatea 
ieşită din comun a aspiraţiei sale i-a adus o stare de iluminare la care nu ar fi sperat 
niciodată. Această stare de satori i-a fost indusă de Ekkei. 


Jitoku s-a dus din nou la Dokuon, i-a mulţumit pentru sfat şi i-a spus: 
- Dacă nu ar fi fost sfatul tău excelent, nu aş fi trăit niciodată această experienţă 
transformatoare care m-a uluit. 


Cât despre Maestru, mi-am dat seama acum că lovitura lui nu a fost suficient de 
puternică. 


Răbdarea Maestrului Muso 
Muso, unul din cei mai faimoşi maeştri ai epocii, călătorea odată împreună cu un 
discipol. Cei doi au ajuns la un râu şi s-au urcat pe feribot. Chiar când să pără- 
sească malul, un samurai beat a sărit în ultima clipă în barca supraîncărcată, mai- 
mai să o dezechilibreze. A început apoi să se agite, punând în pericol pe toţi pasa- 
gerii, ceea ce l-a făcut pe barcagiu să îl roage să se liniştească. 


- Suntem înghesuiți aici ca sardelele, a spus el, cu răutate. 


Văzându-l apoi pe Muso, a strigat: 
- Am găsit soluția. Haide să-l aruncăm pe sfânt peste bord! 


- Te rog, i-a spus Musso, ai răbdare. Foarte curând vom ajunge pe malul celălalt. 


- Ce? Eu să am răbdare? a strigat scos din fire samuraiul. Ascultă, dacă nu sari sin- 
gur, te voi arunca cu mâna mea peste bord! 


Calmul afişat de Maestru în faţa acestor ameninţări l-a scos şi mai tare din minţi pe 
samurai, care s-a îndreptat către Muso şi i-a tras un pumn în faţă, de i-a dat sân- 
gele. 


Discipolul Maestrului nu a mai putut suporta. Era un om puternic, aşa că i-a spus 
Maestrului: 
- După ceea ce a făcut, nu va mai trăi! 


- De ce te superi pentru un fleac? l-a întrebat Muso, zâmbind. Numai în asemenea 
ocazii deosebite ne putem dovedi auto controlul. Nu uita că răbdarea înseamnă 
ceva mai mult decât un simplu cuvânt. 


După care a compus pe loc un poem, care suna astfel: 
Cel care bate şi cel care este bătut, 
Sunt simpli actori într-o piesă. 
Care durează la fel de puţin ca un vis. 
Membrele îmbârligate 
Șapte nebuni au fost invitaţi la ceremoniile care urmau să se ţină în satul vecin. 
Noaptea, băuţi bine, cei şapte sau întors spre casă, dar a început ploaia, aşa că s-au 


adăpostit sub un arbore banyan. 


Dimineaţa, când s-au trezit, ei au început să se vaite în gura mare. 
- Ce s-a întâmplat? i-a întrebat un trecător. 


- Noaptea trecută, ne-am adăpostit cu toţii sub acest copac, domnule. Dimineaţa, 
când ne-am trezit, membrele noastre erau atât de încolăcite încât nu mai ştim care 
ale cui sunt. 

- Nici o problemă, vă rezolv eu. 


După care, a luat un ac şi a înțepat primul picior care 1-a ieşit în cale. 


- Au! a strigat unul dintre nebuni. 
- lată, a spus omul, acest picior este al tău. După care a înţepat un braţ. 


- Au! a strigat altcineva, identificându-se astfel ca proprietar al mâinii respective. 


ŞI aşa mai departe, până când fiecare şi-a găsit mâinile şi picioarele proprii. Feri- 
ciți, cu toată experienţa prin care au trecut, cei şapte nebuni au plecat liniştiţi mai 
departe. 


Când inima voastră va răspunde instinctiv la bucuriile şi durerile altor persoane, 
puteţi fi convinşi că v-aţi pierdut egoul şi că aţi atins experienţa "stării de unitate 
corporală" cu întreaga rasă umană. Aceasta este adevărata iubire. 


Adevărul 
Viaţa este ca o ceașcă de ceai 
Adevărul nu poate fi descoperit cu ajutorul unor formule.. . 
Un om îşi bea ceaiul la restaurant, împreună cu un prieten. După ce s-a uitat în- 
delung la ceaşca de ceai, el a spus cu un oftat: 
- Vai, prietene, viaţa este precum o ceaşcă de ceai. 
Celălalt s-a gândit multă vreme, şi-a privit la fel de insistent ceaşca, după care a 
întrebat: 
- De ce? De ce crezi că seamănă viaţa cu o ceaşcă de ceai? 
- De unde să ştiu eu? Ce, sunt un intelectual? 
O sentinţă mai uşoară 


„NICI Cu ajutorul calculelor... 


- Prizonier, a spus judecătorul, Curtea te-a găsit vinovat la 23 de capete de acuzare. 
De aceea, eşti pedepsit la 175 de ani de închisoare. 


Prizonierul era un om bătrân. Auzind sentinţa, el a izbucnit în lacrimi. Expresia 
severă de pe faţa judecătorului s-a mai înmuiat. 
- Ştiu că ţi-am dat o pedeapsă severă. De fapt, nu va trebui să o ispăşeşti pe toată. 


Faţa deţinutului s-a mai luminat. 
- Da, da, a spus judecătorul. Ispăşeşte numai atât cât vei putea. 


Servitoare mai vârstnice pentru preoți 


Un episcop a dat un decret, potrivit căruia menajerele preoților nu trebuie să aibă 
mai puţin de 50 de ani. 


Odată, în timp ce făcea o vizită într-una din diocezele sale, a rămas uimit să desco- 
pere ingeniozitatea unui preot, convins că respectă porunca dacă ţine două mena- 
jere, fiecare în vârstă de 25 de ani. 


Găsirea numelui pentru primul născut 
„. „NICI cu ajutorul numelor... 
Când a sosit timpul să-i găsească primului lor născut un nume, soţul şi soţia au în- 
ceput să se certe. Femeia dorea să-l numească după tatăl ei, în timp ce bărbatul do- 


rea să-i dea copilului numele tatălui său. 


Neputând să găsească o soluţie de compromis, cei doi au apelat la rabin. 
- Cum îl cheamă pe tatăl tău? l-a întrebat acesta pe bărbat. 


- Abijah. 

- Dar pe tatăl tău? a întrebat-o rabinul pe femeie. 

- Abijah. 

- Atunci, care-i problema? a întrebat rabinul, năuc. 


- Ştui, Rabbi, tata a fost un savant, în timp ce tatăl lui a fost un hoţ de cai. Cum aş 
putea numi pe fiul meu după un asemenea om? 


Rabinul s-a gândit foarte serios la problemă, care era într-adevăr una delicată. Pe- 

ste toate, nu dorea ca una din părți să simtă că a învins, iar cealaltă că a pierdut. De 

aceea, a sfârşit prin a le spune celor doi: 

- lată ce vă sugerez să faceţi. Numiţi-l pe băiat Abijah. Apoi aşteptaţi să vedeţi da- 

că va deveni un savant sau un hoţ de cai, şi atunci veţi şti după cine l-aţi numit. 
Preţul unei biciclete 

... NICI cu ajutorul simbolurilor... 

- Am auzit că ţi-ai vândut bicicleta. 

- Aşa e. 


- Cu cât ai vândut-o? 


- Cu 30 de dolari. 


- Mi se pare un preţ rezonabil. 

- Este. Dar dacă aş fi ştiut că tipul acela nu-mi va da nici un ban, i-aş fi cerut dublu. 
Motivația muncitorului 

... NICI cu ajutorul teoriilor... 

Abia întors de la un Seminar de specializare pe tema motivaţiei, un manager l-a 

chemat pe unul din angajaţii săi în birou şi i-a spus: 

- De acum înainte, ai voie să faci planuri şi să îţi controlezi singur sarcinile. Sunt 

convins că în acest fel, productivitatea ta la locul de muncă va creşte considerabil. 


- Voi fi plătit mai bine? a întrebat angajatul. 


- Nu. Banii nu sunt un factor de motivaţie, iar dacă îţi voi creşte salariul nu vei 
simţi nici o satisfacţie. 


- Bine, dar dacă producţia! va creşte, îmi veţi mări salariul? 
- Ascultă, i-a spus managerul. Este limpede că nu înţelegi teoria motivaţiei. la 
această carte acasă şi citeşte-o. Vei înţelege de aici ce anume te motivează cu ade- 


vărat. 


Omul a luat carte a şi a dat să plece. Inainte să iasă pe uşă, a întrebat: 
- Dacă voi citi această carte, îmi veţi mări salariul? 


Teoria ursuleţului de pluş 


Un cuplu nu ştia ce să mai facă din cauza geloziei fiului lor în vârstă de trei ani faţă 
de noul lui frăţior. Părinţii au găsit soluția într-o carte de Psihologia Copilului. 


Odată, când copilul era extrem de iritat, mama l-a spus: 
- Puiule, ia acest ursuleţ de pluş şi arată-mi ce simţi pentru bebeluş. 


Conform cărţii, copilul ar fi trebuit să arunce cu ursuleţul şi să-l ia la bătaie. Dar 
puştiul a înţeles altfel problema: el a luat încântat ursuleţul de un picior şi s-a în- 
dreptat glonţ către frăţiorul lui, pe care a început să-l lovească cu el. 


Nasruddin se oferă să sufle pentru a stinge un incendiu 
„. „sau cu ajutorul cuvintelor... 


- Aspir să aflu mai multe despre spiritualitate, 1-a spus un vecin lui Mulla Nasru- 
ddin. Vrei să vii acasă la mine şi să-mi vorbeşti despre chestiunile spirituale? 


Mulla nu s-a angajat să facă acest lucru. El şi-a dat seama că omul avea, într-ade- 
văr, o scânteie de inteligență deasupra mediei, dar a înţeles că el credea sincer că 
misticismul poate fi transmis pe cale orală. 


Câteva zile mai târziu, vecinul l-a strigat de pe acoperişul casei sale: 
- Mulla, am nevoie de ajutorul tău. Casa mea a luat foc. Flăcările au început deja să 


iasă afară. 


- Sigur, ori când doreşti, respiraţia mea îți stă la dispoziţie. Poţi veni la mine şi te 
poţi servi oricât doreşti din ea. 


Cererea dirijorului 
Un dirijor făcea o repetiţie cu orchestra. EI i-a spus trompetistului: 
- Cred că această parte ar trebui cântată într-o manieră mai degrabă wagneriană, 
dacă înţelegi ce vreau să spun, mai afirmativă, ca să spun aşa, mai accentuată, cu 


mai mult suflet, mai multă profunzime, mai... 


Dar trompetistul l-a întrerupt: 
- Domnule, doriţi să cânt mai tare? 


Tot ce a mai putut răspunde bietul dirijor a fost: 
- Da, asta voiam să spun! 


„Nu avem probleme, numai oportunităţi“ 
... NICI prin sloganuri... 
Un grup religios avea obiceiul să folosească un anumit hotel pentru conferințele 
sale, al cărui moto era scris cu litere mari pe pereţii sălii de recepție: Nu există 


probleme, numai oportunități. 


Un bărbat s-a apropiat de recepție şi a spus: 


- Scuzaţi-mă, domnule, am o problemă. 


Recepţionerul i-a zâmbit:. 
- Domnule, noi nu avem probleme, numai oportunități. 


- Spuneţi-i cum doriţi, i-a spus omul, impacientat. In camera pe care mi-aţi dat-o 
există o femeie. 


Englezul care a învins în Revoluţia Americană 
„.. NICI prin etichete... 
Un englez a emigrat în Statele Unite şi a devenit cetăţean american. 


Când s-a întors în Anglia pentru o vacanţă, o rudă l-a apostrofat pentru că şi-a 
schimbat cetăţenia. 


- Ce ai câştigat devenind cetăţean american? l-a întrebat ea. 


- Măcar de un lucru sunt sigur: am câştigat războiul în timpul Revoluţiei Ameri- 
cane. 
Iernile rusești 


... DICI prin convenţii... 


Când frontiera ruso-finlandeză a fost redesenată, un fermier a aflat că noua fron- 
tieră trecea drept prin mijlocul pământului său. De aceea, putea să îşi aleagă patria 
pe care o dorea: Rusia sau Finlanda. EI a promis autorităţilor că se va gândi serios 
la problemă. După câteva săptămâni, a anunţat că doreşte să trăiască în Finlanda. 


Un grup numeros de oficiali ruşi au venit imediat acasă la el ca să-i explice avan- 
tajele de a trăi în Rusia, nu în Finlanda. 


Omul i-a ascultat, după care a spus: 

- Sunt perfect de acord cu tot ce mi-aţi spus. De fapt, mi-am dorit întotdeauna să 
trăiesc în Maica Rusia. Dar la vârsta mea, nu cred că o să mai supraviețuiesc unei 
noi ierni ruseşti! 


Iubirea soţului doctorand 
... NICI prin distincţii... 
Un bărbat îşi dădea doctoratul în filosofie. Soţia sa nu şi-a dat seama cât de în 
serios îşi ia el studiile până în ziua când l-a întrebat: 
- De ce mă iubeşti atât de mult? 
Replica bărbatului a venit mai repede decât s-ar fi aşteptat femeia: 
- Atunci când spui "atât de mult", te referi la intensitate, profunzime, frecvenţă, 
calitate sau durată? 
Nimeni nu a reuşit să pătrundă în frumuseţea unui trandafir, rupându-i petalele. 

Un cal la un pui 


... NICI prin statistici... 


Nasruddin a fost arestat şi dus la tribunal sub acuzaţia că a împănat puii serviţi la 
restaurantul său cu carne de cal. 


Înainte de a da sentinţa, judecătorul a dorit să afle în ce proporţie a amestecat el 
carnea de cal cu cea de pui. 


Aflat sub jurământ, Nasruddin a răspuns: 
- Jumi-juma, Onorată Curte. 


După proces, un prieten l-a întrebat "ce înţelege exact prin „jumi-juma". 
- Un cal la un pui. 


2% dintre bărbaţi 
Un grup de o sută de tăietori de lemne au lucrat în pădure timp de şase luni, în timp 
ce două femei le-au spălat hainele şi le-au gătit de mâncare. La sfârşitul perioadei, 


doi dintre bărbaţi s-au însurat cu cele două femei. 


Ziarul local a publicat ştirea în forma următoare: „2% dintre bărbaţi s-au căsătorit 
cu 100% dintre femei". 


Teama de şoareci 
„.. NICI prin logică... 
Un bărbat uriaş se pregătea să plece din cârciumă la ora zece. 
- De ce pleci atât de devreme? I-a întrebat cârciumarul. 
- Din cauza neveste-mi. 
- Deci până şi ţie ţi-e frică de nevastă-ta! Ce eşti tu, bărbat sau şoarece? 


- De un lucru sunt absolut sigur: şoarece nu sunt, căci neveste-mi îi e frică de şoa- 
reci! 


Cel mai mare om de pe pământ 
Un profesor de filosofie din Paris s-a autodeclarat într-o bună zi cel mai mare om 
care trăieşte pe pământ şi le-a făcut studenților săi următoarea demonstraţie: 
- Care este cea mai mare naţiune de pe pământ? 
- Franţa, evident, i-au răspuns toţi, în cor. 
- Şi care este cel mai mare oraş din Franţa? 
- Parisul, desigur. 
- Și nu este oare această universitate locul cel mai sfânt şi mai mare din întreaga 
Franţă? Şi cine s-ar putea îndoi vreo clipă că cel mai nobil departament din întrea- 
ga universitate este departamentul de filosofie? în sfârşit, spuneţi-mi, cine conduce 
departamentul de filosofie? 


- Tu, a răspuns unanim corul. 


Motivul durerii de picior: bătrânețea 


Doctorul: 
- Durerea din picior este cauzată de vârsta dumitale înaintată. 


Pacientul: . 
- Mă iei drept fraier, doctore? Şi celălalt picior este la fel de bătrân ca şi cel care 
mă doare. 


Ping-Ting se referă la foc 
... NICI prin abstracții... 


Un discipol i-a spus Maestrului zen Hogen: 
- Când am studiat cu fostul meu Maestru am înţeles exact ce înseamnă zenul. 


- ŞI ce anume ai înţeles? I-a întrebat Hogen, curios. 


- Când l-am întrebat pe Maestru cine a fost Buddha (evident, când spuneam Bu- 
ddha mă refeream la Realitate), el mi-a răspuns: "Ping-ting se referă la foc". 


- Bun răspuns, trebuie să recunosc, a spus Hogen, dar mă tem că l-ai înţeles greşit. 
Spune-mi, cum ai înţeles tu semnificaţia acestor cuvinte? 


- Ei bine, a răspuns discipolul, Ping-ting este zeul focului. Să spui despre zeul 
focului că se referă la foc este ceva la fel de absurd ca şi cum m-ai întreba pe mine, 
a cărui natură adevărată este cea a lui Buddha, cine este Buddha. Cum ar putea 
cineva care este un Buddha, chiar dacă inconştient, să formuleze o întrebare despre 
cine este Buddha? 


- Aha! a spus Hogen. Exact cum mă temeam. Ai luat-o complet pe arătură. 


Întreabă-mă pe mine. 
- Foarte bine, cine este Buddha? 


- Ping-ting se referă la foc, a răspuns Hogen. 
Răspunsul lui Gensha 


Marele Gensha a invitat odată un oficial de la curte să servească ceaiul cu el. După 
saluturile protocolare, oficialul i-a spus: 

- Nu aş dori să ratez şansa de a vorbi cu un mare Maestru. Spune-mi, la ce se referă 
afirmaţia potrivit căreia deşi avem acest lucru în viaţa noastră de zi cu zi, noi nu îl 
vedem? 


Gensha i-a oferit o bucată de prăjitură. Apoi, i-a servit ceaiul. După ce au servit 
masa, crezând că Maestrul nu a auzit întrebarea pusă de el, oficialul i-a repetat-o. 


- Da, da, am înţeles. Uite la ce se referă afirmaţia: ea vrea să spună că deşi avem 
acest lucru în viaţa noastră de zi cu zi, noi nu îl vedem. 


Cei care ştiu, nu vorbesc. 

Cei care vorbesc, nu ştiu. 

Altfel spus, cel înţelept tace, 

Cel inteligent vorbeşte, iar cel prost îşi susţine cu tărie părerea. 
Adevărul se schimbă tot timpul şi nu cunoaşte decât propria sa cale. 


Luminiţa de la intrare 


Un pasager s-a rătăcit printre docurile marelui transatlantic. Când a întâlnit în sfâr- 
şit un ospătar, el l-a rugat să-l ajute să-şi găsească cabina. 


- Care este numărul cabinei dumneavoastră, domnule? I-a întrebat ospătarul. 
- Nu-mi amintesc, dar aş recunoaşte-o imediat, căci are o luminiţă la intrare. 
Aceeaşi vârstă în ultimii zece ani 


Judecătorul: 
- Ce vârstă ai? 


Acuzatul: 
- 22, domnule. 


Judecătorul: 
- Asta ne tot spui de 10 ani încoace. 


Acuzatul: 


- E drept, domnule. Eu nu sunt genul care spune azi una şi mâine alta. 


O actriţă bătrână: 
- Sincer, nu-mi cunosc vârsta. Mi-o schimb la fiecare cinci minute... 


„Nu sunt străin“ 
Adevărul poate fi relativ. 
Un turist american a călătorit în afara ţării sale pentru prima oară în viaţă. Ajuns pe 
primul aeroport străin, el s-a confruntat cu prima sa opțiune dificilă: trebuia să 
aleagă între două culoare pentru pasageri. Pe unul scria: Cetăţeni, iar pe celălalt 


străini. Fără să ezite, el l-a ales pe primul. 


Când i s-a spus că ar fi trebuit să o ia pe celălalt culoar, el a protestat: 
- Bine, dar nu sunt un străin. Eu sunt american! 


Audienţa a fost un dezastru 
Când dramaturgul englez Oscar Wilde a ajuns noaptea la club, după ce a participat 
la premiera unei piese de-a sa, al cărei eşec a fost total, cineva l-a întrebat: 


- Hei, Oscar, cum a mers piesa? 


- O, piesa a mers excelent, a răspuns Wilde. Din păcate, audiența a fost complet ne- 
potrivită. 


Cântecul păsărilor din sudul Chinei 
Adevărul poate fi concret... 
Un călugăr i-a spus odată lui Fuketsu: 
- Ai afirmat odată ceva care m-a uluit, şi anume, că adevărul poate fi comunicat fă- 


ră să vorbeşti şi fără să taci. Ce ai vrut să spui prin aceste cuvinte? 


- Ah, i-a răspuns Fuketsu, dacă ai şti cum cântau păsările când înfloreau copacii, 
primăvara, pe vremea când eram copil!... 


Gândesc, deci sunt inconştient. Atunci când gândesc, nu sălăşluiesc în lumea ireală 
a abstracţie: sau a trecutului, sau a viitorului. 


Broasca şi marea 


„.. dar nemăsurabil 


O broască a trăit toată viaţa intr-o fântână. Intr-o zi, s-a trezit cu surprindere cu o 
altă broască. 


- De unde ai venit? a întrebat-o ea. 
- Din mare. Acolo trăiesc eu. 
- Cum este marea? Este la fel de mare ca şi fântâna mea? 


Broasca cea nouă a început să râdă: 
- Nici nu încape comparaţie. 


Broasca-gazdă s-a prefăcut interesată de poveştile noii veni te, dar in sinea sa se 
gândea: "Dintre toate mincinoasele pe care le-am întâlnit în viaţa mea, aceasta este 
cu siguranță cea mai mare şi cea mai neruşinată”. 


Frânghia deasupra prăpastiei 
Adevărul este sinonim cu acțiunea. 


Discipolii lui Baal Shem l-au întrebat odată pe acesta: 
- Spune-ne, iubite maestru, cum trebuie să-i slujim lui Dumnezeu? 
- De unde să ştiu eu? le-a răspuns acesta. 


după care le-a spus următoarea poveste: 

Un rege avea doi prieteni, care au fost găsiți vinovaţi de crimă şi condamnaţi la 
moarte. Deşi îi iubea sincer, regele nu a îndrăznit să-i graţieze, ca să nu dea un 
exemplu prost pentru restul poporului. 


De aceea, a dat următorul verdict: o frânghie urma să fie întinsă pe deasupra unei 
prăpăstiui adânci, iar cei doi trebuiau să treacă peste ea. Dacă scăpau cu viaţă, erau 


liberi să plece. Dacă ar fi căzut, pedeapsa cu moartea ar fi fost împlinită. 


Primul dintre cei doi a reuşit să treacă cu bine. Rămas în urmă, celălalt 1-a strigat: 
- Spune-mi, prietene, cum ai reuşit? 


- De unde să ştiu eu? i-a răspuns primul. Tot ce am făcut a fost următorul lucru: 
când simţeam că mă înclin într-o parte, mă balansam în partea opusă. 


Nu poţi învăţa să mergi pe bicicletă discutând într-o sală de clasă. 


Adevărul de acasă 


Cum îi poţi vorbi despre ocean unei broaşte care trăieşte într-o făntână; Sau despre 


realitate unui teolog? 
SR o e 


Un băieţel l-a întrebat pe un electrician: 
- Ce este, de fapt, electricitatea? 
- Sincer, nu ştiu, fiule. Ştiu în schimb să o folosesc ca tu să ai lumină |. 

Un om l-a rugat pe Bayazid să-l accepte ca discipol. 

- Dacă ceea ce cauţi este Adevărul, 1-a spus Bayazid, trebuie să îndeplineşti anu- 
mite cerinţe şi să respecţi anumite îndatoriri. 

- Care sunt acestea? 

- Va trebui să cari apă, să tai lemne, să faci curat şi să găteşti. 


- De fapt, eu caut Adevărul, nu o slujbă, i-a răspuns indignat omul, după care a ple- 
cat. 


SR o e 


La scurt timp după moartea lui Rabbi Mokshe, Rabbi Mendel din Kotyk I-a între- 
bat pe unul din discipolii acestuia: 


- Cărui fapt îi acorda maestrul tău cea mai mare importanţă? 


Discipolul a reflectat o clipă, după care a răspuns: 
- Celui cu care tocmai se ocupa în clipa respectivă. 


„Lu ai măduva mea“ 
Adevărul este exprimat cel mai bine prin tăcere... 


Bodhidharma este considerat primul patriarh Zen. EI a fost cel care a adus bu- 
dismul din India în China, în secolul VI. Când s-a decis să se întoarcă acasă, el şi-a 


Nr. Joc de cuvinte: "ca să te luminez”. 


adunat discipolii chinezi, urmând să-l propună pe unul dintre ei ca succesor. Pentru 
a le testa puterea de percepţie, le-a pus următoarea întrebare: 
- Ce este Adevărul? 


Dofuku a spus: 
- Adevărul este dincolo de afirmaţie şi de negaţie. 


Bodhidharma i-a spus: 
- Tu ai pielea mea. 


Călugărul Soji a spus: 

- Este precum viziunea lui Ananda despre Ținutul lui Buddha: o străfulgerare care 
nu durează decât o singură clipă, dar care este eternă. 

- Tu ai carnea mea, i-a spus Bodhidharma. 


Doiku a spus: 
- Cele patru elemente: aerul, apa, focul şi pământul, sunt goale. Adevărul este Vid. 


- Tu ai oasele mele, i-a spus Bodhidharma. 

In sfărşit, maestrul I-a privit pe Eka, care s-a înclinat în faţa lui, a zâmbit şi a tăcut. 
Bodhidharma l-a spus: 

- Tu ai măduva mea (în fiziologia spirituală, se consideră că principalul canal prin 
care trece energia fundamentală a fiinţei, în ascensiunea ei către conştiinţa divină, 
trece prin măduva spinării, ajunge la creier şi iese prin creştetul capului.). 


Hui-neng este succesorul 


Cel de-al cincilea patriarh zen, Hung-jun, I-a ales drept succesor pe Hui-neng din- 
tre 500 de călugări. 


Întrebat de ce a făcut această alegere, el a răspuns: 

- Ceilalţi 499 mi-au demonstrat că înţeleg perfect ce înseamnă budismul. Singur 
Hui-neng a dat dovadă că nu înţelege nimic din el. Standardele obişnuite nu se 
aplică acestui om. De aceea, misiunea transmisiei autentice a căzut asupra lui. 


Nu induce în eroare juriul 


„.. şi are nevoie de cea mai mare realizare a spiritului uman: o minte deschisă... 


Legenda spune că atunci când provincia New Mexico a devenit parte integrantă din 
Statele Unite ale Americii şi în noul stat s-a deschis prima sesiune a tribunalului, 
judecător era un fost cowboy şi fost luptător împotriva indienilor. El şi-a ocupat 
locul la tribună şi procesul a început. 


Primul caz a fost acela al unui bărbat acuzat de furtul unor cai. Acuzarea şi-a 
susținut din plin cauza, în timp ce apărarea şi martorii acesteia abia dacă au fost 
ascultați. 

In sfârşit, avocatul apărării s-a ridicat şi a luat cuvântul: 

- Şi acum, onorată instanţă, aş dori să prezint şi punctul de vedere al clientului 


Meu. 


- Stai jos, i-a răspuns judecătorul. Acest lucru nu este necesar. Nu ar face decât să 
inducă Juriul în eroare. 

Dacă ai un ceas, 
Ştu cât este ora. 
Dacă ai două ceasuri, 
Nu poţi fi sigur niciodată... 
Ciocănitul din inima aspirantului 


„.. şi de o inimă curajoasă... 


In inima aspirantului s-a auzit un ciocănit puternic. 
- Cine-i acolo? a întrebat el, speriat. 


- Eu sunt, Adevărul, a venit răspunsul. 
- Nu fi ridicol. Adevărul vorbeşte prin tăcere. 
Intr-adevăr, ciocănitul a încetat, spre marea uşurare a aspirantului.. 


Ce nu şti a el era că ciocănitul era produs chiar de bătăile inimii sale. Adevărul care 
ne eliberează este aproape întotdeauna cel pe care nu dorim să-l auzim. 


De regulă, atunci când spunem că ceva nu este adevărat; de cele mai multe ori do- 
rim să spunem: "Nu-mi convine”. 


O scrisoare chinezească de respingere 
Claritatea lui nu trebuie ocultată de politeţe... 


lată cum a sunat bileţelul care însoțea manuscrisul respins, trimis înapoi autorului 
de către o editură chineză: "Am citit cu cea mai mare atenţie manuscrisul dumnea- 
voastră. Din păcate, ne temem că dacă am publica acest manuscris excepţional, ne- 
ar fi imposibil să mai publicăm vreodată ceva, căci cu greu poţi găsi o lucrare care 
să se ridice la o asemenea valoare. Nu credem să mai apară ceva comparabil în 
următoarea sută de ani. de aceea, spre marele nostru regret, suntem nevoiţi să vă 
returnăm incredibila dumneavoastră operă. Vă rugăm de o mie de ori să ne scuzaţi 
slăbiciunea şi îngustimea de spirit”. 


Cine conduce? 
„.. nici de modurile culturale de exprimare. 


O americancă ce lua lecţii de dans într-o şcoală de modă veche avea tendinţa in- 
controlabilă de a-şi conduce partenerul. 


Acesta a protestat de multe ori: 
- Hei, cine conduce aici, tu sau eu? 


Într-o zi, partener de dans s-a nimerit a fi un chinez. După câteva minute de dans, 
acesta i-a şoptit politicos la ureche: 
- Nu crezi că ar fi mult mai avantajos dacă atunci când dansează - doamna ar re- 
nunţa la ideile preconcepute în ceea ce priveşte direcția în care trebuie să se de- 
plaseze cuplul? 

Cu siguranţă, mergi la Calcutta 


Uneori, el este ascuns chiar de el însuşi... 


Doi vânzători ambulanți s-au întâlnit pe peronul gării. 
- Salut. 


- Salut. 


Tăcere. 
- Unde ai plecat? 


- La Calcutta. Tăcere. 


- Ascultă! Deşi mi-ai spus că mergi la Calcutta, ştiu eu ce gândeşti: că eu voi fi 
convins că mergi la Bombay. 


Intâmplător, eu ştiu exact că mergi la Calcutta, aşa că de ce nu-mi spui adevărul? 
Beţivul căzut în hazna 
„.. alteori, este revelat chiar de către minciună. . . 


Un beţiv care rătăcea pe străzile oraşului în timpul nopţii a căzut într-o hazna. În 
timp ce se bălăcea în lichidul greţos, el a început să strige: "Foc! Foc! Foc!" 


Mai mulţi trecători l-au auzit şi au alergat să-l salveze. După ce l-au scos de acolo, 
ei l-au întrebat de ce striga "Foc!", deşi nu ardea nimic. 


Răspunsul lui a fost unul clasic: 
- Ar mai fi sărit vreunul dintre voi să mă salveze dacă strigam: "Rahat"? 


„Tată, m-am întors“ 
Un soldat a fost trimis urgent acasă de pe front, căci tatăl său se afla pe patul de 
moarte. S-a făcut această excepţie pentru el deoarece el era singura rudă a bătrâ- 
nului. 
Când a intrat în Camera de Reanimare, el şi-a dat seama că cel ascuns sub tuburi şi 
aparaturi nu era de fapt tatăl său. Se pare că cineva făcuse o greşeală îngrozitoare şi 
că alt soldat ar fi trebuit să fie. In locul lui. 


- Cât mai are de trăit? l-a întrebat el pe doctor. 


- Nu mai mult de câteva ore, i-a răspuns acesta. Ai ajuns la timp. 


Soldatul s-a gândit la bietul fiu al bătrânului, care se lupta numai Dumnezeu ştie pe 
unde, la mii de kilometric distanță. S-a gândit apoi la bătrân, care se agăța de viaţă 
cu ultimele puteri, în speranţa de a-şi mai revedea o dată fiul înainte de a muri. 


Drept care, s-a hotărât. S-a aplecat peste bătrân, i-a luat mâna în mâna sa şi i-a şop- 
tt: 
- Tată, sunt aici. M-am întors. 


Bătrânul a strâns mâna ce i se oferea. Ochii săi orbi s-au deschis şi au rătăcit prin 
cameră, iar pe faţă i-a apărut un zâmbet. Când a murit, o oră mai târziu, el mai 
zâmbea încă. 


Tatăl victimei 
... dar pe riscul fiecăruia. 


Într-un mic orăşel s-a petrecut un accident de maşină. Mulțimea a înconjurat vic- 
tima, astfel încât un reporter de la ziarul local nu s-a putut apropia ca să-i vadă 
chipul. 


Disperat, prin minte i-a trecut o idee salvatoare: 

- Eu sunt tatăl victimei. Faceţi-mi loc! Mulțimea i-a făcut imediat un culoar, ca să 
treacă. Ajuns la locul accidentului, el a descoperit, stânjenit, că singura victimă fu- 
sese un măgar. 


